
PRÉFACE 


f]e  71  pus  prétention  (L’écrire  une  langue  , mais 
un  patois  : le  patois  de  ma  ville  natale,  l’idiome  de  nos 
travailleurs,  avec  sa  rudesse  et  son  harmonie. 

cl  ai  essayé  de  noter  ce  Iruit  qui  s’éteint,  ce  Irait  que 
j ai  entendu  autour  de  mon  Üerceau,  qui  a séché  mes 
premiers  pleurs  et  provoqué  mon  premier  sourire . 

^oùr  conserver  a l idiome  nimois  sa  physionomie 
propre,  j ai  écrit,  autant  que  je  l’ai  pu,  comme  on  pro~ 
noncet  et  donné  a chaque  lettre  la  valeur  quelle  a dans  la 
langue  française.  est,  en  définitive,  par  ceux  qui 
parlent  ou  qui  peuvent  parler  le  français  que  je  puis  être 
l u * ceux  qui  rie  parlent  et  ne  comprennent  que  le 

patois  ne  sachant  pas  lire. 


3? t maintenant , va  ton  chemin,  mon  pauvre  livre. . . 
— fje  serai  peureux  sij  sous  les  dehors  familiers  du 
langage  des  pauvres , tu  peux  faire  Iriller  cjuelcjues 
vérités  consolantes  ; si,  en  réveillant  la  gaieté  large  et 
franche  de  nos  dieux,  tu  rappelles  cl  la  génération  pré - 
sente  leur  Ion  sens  et  leur  droiture,  et  si,  d'un  éclat  de 
rire  meme,  tu  sais  faire  surgir  pour  tous  un  austère 
enseignement. 


Nimes,  15  mai  1862. 


LI  BOURGADIEIRO 


UôRARV 

UH1VERSITY  OF  ILLINOIS. 


I QUÉ  MÉ  LÉ  J IRAN 


Oùï,  ya’n  paou  dé  tou  dinc  aqueste  libre , 
Aï  ris  etploura  tout  en  l’éscrivèn  ; 

Siei  un  paoure  énfan,  rude,  fran  et  libre, v 
Qué  parlo  et  qué  dis  tou  coumo  yé  vén. . . . 

La  man  dou  Bon-Dïou  a tra  sus  ma  vido 
Désouspir,  de  plouret  de  cacalas  ; 

Es  d’acô  d’aqui  qué  soun  éspélido, 

Mi  paouri  cansoun,  mi  üou  de  bartas. 


Enfan  dou  travail  s’en  van  pér  carieiro, 
Déscaousso,bras  nus,  san  far,  san  façoun 
Dé  que  vous  diraï  ? soun  dé  bourgadieiro 
Un  paou  batarel,  mais  ounèsto  ou  foun  ! 


NOSTE  VIEL  MESTRE  D’ÉSCOLO 


Ero  bon  coumo  lou  pan, 

Si  très  mentoun  gras  pénjavoun, 

A si  brayo  qué  toumbavoun 
Souvèn  mandayo  la  man . 

Mai  sa  man  èro  pa  molo, 

Soun  cô  d’yeul  èro  pounchu  ; 

Et  tant  bèn  sabavo  du, 

Noste  vielmestre  d’éscolo. 

Ero  dinc  unbel  éndré, 

Nosto  éscolo  ; — és  pa’no  lardo,  — • 

Pèr  dessus  un  cor  dé  gardo, 

A cousta  d’un  cabaré . 

Lou  porje  fasié  yergougno  : 
Poudias  pa  lou  travessa 
San  veire  fuma’n  soulda 
Ou  trantaya  quaouqu’iyrougno 

Aqui  nous  fasièn  canta/ 

En  tastéjan,  à bel  ime, 

Léji  noste  catéchime, 
Escrïoure,  un  paouqué  chiffra. 
Sian  dé  testo  duro  et  folo  ; 

Mai  piei,  ou  prégnié  pa’ou  yïou 
Ero  un  ome  dou  Bon-Dïou,, 
Noste  viel  mestre  d’éscolo. 

Pa  pu  léou  qu’avié  dina, 

Fasié  soun  sonq  péchaïréto  ! 
Yé  réscoundian  si  lunéto, 
Y’éscampavian  soun  taba. 
Nosto  plumo  lou  gratavo 
Souto  lou  nas  tout  plan-plan. . . 
Zou  ! yé  mandava  la  man, 

Et  piei  tournamaï  rouncavo... 

Pagayian  très  fran  pér  més  ; 
Mai  li  très  quar  dé  Tannado, 

Per  Tarjèn  d’una  mésaclo 
Y’anavian  dous  à la  fés. 

Quand  la  glaço  éro  i régolo, 

A chacun,  faouto  dé  miel, 

Fasié  pourta  soun  gavel, 

Noste  viel  mestre  d’éscolo. 

Ero  paourecoumo  Jô, 

Si  souyé  fasien  pascalo  ; 

Mai  dé  pan,  Toumbro  et  la  calo 
Démandavo  pa  qu’acô. 
QuanTarjén  dimés  toumbavo, 
Un  cô  soun  fournié  paga, 
Séménavo  én  charita, 

Tout  lou  paou  qué  yé  restavo. . 

Et  bévié  frés  din  Testïou, 
Ménavo  uno  vido  ounesto 
Et  laïssavo  tout  lou  resto 
A la  gardo  dou  Bon-Dïou. 

San  rèn  din  sa  déniéirolo, 
Péchaïre  ! et  san  déoure  rèn, 
Mouriguè  paoure  et  countèn, 
Noste  viel  mestre  d’éscolo. 


!328UO;f  A . •. 

A ERNEST  ROUSSEL 


LA  CANSOUN  DOU  TRAVAL 


Lou  réloje  a piqua  cinq  ouro,  lou  gai  canto 
Et  lou  traval  nou  sono  ; anén  ! 

Àvèn  pa  trô  dourmi,  lou  misto  a fa  si  panto, 
Nou  foou  quitta  lou  jas,  pamén. 
Carguén  sus  nosti  rén  nosti  quatre  guémyo, 
Embrassén  la  marmayo  ou  yé 
Et  caminén  ver  lou  chantié 
Faire  la  casso  ou  pan  pér  touto  la  famiyo,, 

Yesto  ou  soou  ! anén  ! d’aou  I avan  ! 

Li  déstraou,  li  rabo,  li  martel,  li  tayan  î 

Quan  lou  sourél  dardayo  ou  quan  la  pleujo  bagno, 

Qué  fague  fré,  qué  fague  caou, 

Travayén  ; nou  laïssén  pa  dounta  per  la  cagno, 

Car  an  bono  dèn  à l’oustaou. 

Travayén,  travayén,  pér  pa  courba  la  testo. 

Davan  l’oumorno,  acd’s  tro  du  ; 

Foou  pa  qué  lou  proumié  véngu 
Nou  tragué  émbé  méspris  la  piastro  qu’a  dé  resto. 

Veste  ou  soou  ! anén  ! d’aou  ! avan  ! 

Li  déstraou,  li  rabô,  li  martel,  li  tayan! 

Travayén  ! Lou  traval  dou  paoure  és  la  richésso  ; 

Avén  pa  qu’aquélo  et  l’ounou. 

Messieus,  chacun  soun  rén  : n’aoutri  avèn  pér  noublesso 
Nosti  bras  et  nosto  suzou. 

Mascara  dé  carboun  ou  blanchi  dé  poussieiro, 

Ah  ! séguén  fier  dé  nosté  sor  : 

Lou  travayaïre,  emb’un  fïou  d'or, 

Courduro  puple  à puple  et  frountieiro  à frountieiro. 

Vesto  ou  soou  ! anén  ! d’aou  ! avan  ! 

Li  déstraou,  li  rabb,  li  martel,  li  tayan  ! 

Qué  lou  bar  ruté  et  du  sé  façoune  à l’ésquaïre, 

Qué  la  pos  .plégue  én  crouçinan, 


— 15  — 


Qué  lou  fère  sé  chanje  én  béchar,  en  araïre, 
En  sétourdéndin  nosti  man. 

Tan  dé  riche  doulén  sus  si  bèou  yé  jémissoun 
An  d’arjèn,  avèn  la  santa; 

En  travayan  poudèn  canta, 

Car  ou  fiô  dou  traval  li  cansoun  éspélissoun. 

Vesto  ou  soou  ! anén  ! d’aou  ! avan  ! 

Li  déstraou  , li  rabô , li  martel,  li  tayan  ! 

Din  la  poussieiro,  yeui,  noste  cor  sé  rébalo, 
Déman  nostis  enfan,  d’un  saou, 

Bélèou  sé  trouvaran  ou  pus  aou  dé  l’escalo  ; 

Sérén  paga  dé  nosti  maou. 

Sé  manjan  dé  pan  du,  sé  dourmén  sus  la  payo, 
Et  s’avén  pa  tou  ploura  ou  brès, 

Qu’oumén  li  qué  véndran  après 
Végoun  qu’avén  léva  li  peïro  de  la  drayo. 

Veste  ou  soou  ! anén  ! d’aou  ! avan  ! 

Li  déstraou  , li  rabô , li  martel , li  tayan  ! 


Anén  ! zou  ! travayén  pér  l’hiver  dé  la  vido... 

Et  quand  sérén  viel  et  malaou, 

Ourén  pas  à paousa  nosto  testo  passido 
Sus  li  couissin  d’un  éspitaou. 


Sé  li  qu’énrichissen  nou  régardoun  pa  gaïre, 
Courajé!  soun  or,  si  jouyèou, 

Is  yeul  dé  Dïou  soun  pa  tan  bèou 
Qué  lou  dégou  qué  penjo  ou  fron  di  travayaïre. 

Vesto  ou  soou  ! anén  ! d’aou  ! avan  î 
Li  déstraou , li  rabô , li  martel , li  tayan  ! 


BRUNÉTO 


Souto  la  baragnado 
Save  uno  jouïno  flou, 

Dou  parpayoun  aïmado, 
Bèn  poulido  surtou. 

Mai  quan  vése  vosto  bouquéto 
Et  yoste  sourire  tan  dous, 
Yiou  trove  la  flouréto 
Pa  tan  poulido  qué  vous, 
Brunéto, 

Pa  tan  poulido  qué  vous  ! 

Quan  lou  jour  sé  drévéyo, 
L/alouéto  én  voulan, 

Ribéjo  long  di  séyo 
Et  mando  ou  ciel  soun  can . 

Mai  quan  yése  vosto  bouquéto,  — 
Per  tan  qué  soun  can  siègue  dous, 
Trove  qué  l’alouéto 
Canto  pa  tan  bén  qué  vous, 
Brunéto, 

Canto  pa  tant  bén  qué  vous  ! 

Ma  sur  a tayo  lino, 

Sis  yeul  soun  blu  dé  ciel  ; 

Es  doucéto  et  bloundino 
Coumo  l’anjo  Grabiel. 

Mai  quan  yése  vosto  bouquéto, 
Yoste  èr,  voste  régar  tan  dous,  — 
Aime  ben  ma  suréto  ; . . . 

Vous  aïme  éncaro  mai  vous, 
Brunéto, 

Vous  aïme  éncaro  maï  vous  ! 


i 


A MON  AMI  LOUIS  ROUM1EUX 


LOU  SIAOUME  DE  MA  GRAN 


Embé  toun  fourèou  dé  futèno 
Qué  sé  baro  emb’un  cabéyé, 

Embé  toun  éscrituro  ancieno, 
Libre  qué  ma  gran  léjissié, 

Yaï  n’agues  pa  poou  qu’ésfoulisse 
Toun  papié  pu  jaoune  qué  blan  ; 
Es  embé  réspé  qué  t’ouvrisse, 

Viel  siaoume  dé  ma  paoura'gran. 


En  té  vésen,  viel  siaoume,  crése 
Qu’és  assétado  à moun  cousta  ; 
Coumo  lis  aoutri  fés  la  vése 
Sus  nosto  eiréto  tricouta  ; 

Yése  soun  juste  dé  sarjéto, 

Soun  coutiyoun  coulou  calé, 

Soun  yeul  yïou  dariès  si  lunéto, 
Soun  air  bon  souto  soun  couïfé. 

Mé  rèndes  li  longui  véyado, 

Lis  istoiro  qué  nous  disié, 

Et  moussu  Paul y etl’assémblado 
A Lèquo  ou  souto  un  amourié. 

Li  jour  dé  doou,  li  jour  dé  festo 
Qu’an  sacra  lou  noum  proutéstan, 
Davan  tus  passoun  din  ma  testo, 
Viel  siaoume  dé  ma  paoura  gran. 

Ero  iganaoudo,  per  ésèmple  : 

En  t’empourtan,  à picho  pas, 
Chaquo  dimènche  anavo  ou  temple 
Quan  plouguèsse  coumo  lou  bras. 
Ero  dévoto  san  grimaço, 
Dourmissié  pas  én  prégan  Dïou  ; 
Métié  chaquo  caouso  à sa  plaço, 

Et  quan  dounavo  èro  dou  sïou. 


Souto  lou  cartoun  qué  t’acato, 

Ou  bord  d’un  fieul  vése  moun  noum, 
Léjissé  à cousta  d’uno  dato  : 

« Yeui,  ma  fiyo  a fa’n  bèou  garçoun 
Dïou  lou  bénigue  sus  la  tèro.  » 

— Mis  yeul  s’énaïgoun  én  pensan 
• Qu’és  pér  yïou  aquélo  prièro, 

Yiel  siaoume  de  ma  paouro  gran  ! 

Libre  dé  ma  gran,  faï  révïoure 
Si  qualita  din  moun  oustaou. 

4 Péchaïre  ! à péno  savié’scrïoure, 

Mai  savié  ben  fuji  lou  maou. 

Di  caouso  que  l’ome  démando, 

Mé  passariei  san  m’énquiéta, 

Sé  coumo  élo  aviei  li  pu  grando  : 

La  justiço  et  la  charita. 

Vaï,  serviras  pa  dé  manjiyo 
I ra  dessus  lou  mié-souyé  ; 

Té  traïraï  pas  is  éscoubiyo, 

Té  vendrai  pas  ou  viel  papié  ; 

T’aïme  ! et  sus  l’éstajo  qu’amasso 
Mi  libre  et  li  dé  mis  enfan, 

Ouras  toujour  la  miyou  plaço, 

Viel  siaoume  dé  ma  paoura  gran  ! 


LI  BESTIO  MALAOUTO 


FABLE  IMITÉE  DE  LAFONTAINE 


Qué  vire  dé  caïre  ou  dé  piquo, 

Pér  quaou  a d’atous  lou  jô’s  bon. 

— Avès  bèn  agu  dé  couliquo  ? 

Euh  ! savès  coumo  én  larje,  en  long, 
D’amoun,  d’aval,  on  sé  bigosso, 

On  sé  groumiyo,  on  sé  trigosso, 

Et  coumo,  per  mén  dé  dous  soou, 

On  sé  rébalarié’n  jingoulan  pér  lou  soou  ?.. 


— Eh  bén  ! din  ^ancien  tèm,  dinc  un  péyis  saouvaje 
Ounté  li  bestio  èroun  dé  jèn 
— Amaï  qué  résounavoun  bén,  — 

Y’agué’n  gran  réviro-minaje. 

Tantiya,  qu’és  prouva  pér  lis  ancien  papié 
Qué  dinc  aquél  péyis  véngué’no  malaoutié  ; 

San  réspè  pér  la  poulitiquo, 

Lïoun,  Our,  Ase,  Chin,  tout  avié  dé  couliquo. 

Vou  fouyé  veïré  aco  : jaoune  coumo  un  coudoun, 
Escranqua,  pér  li  pra  roudavo  lou  Moutoun  ; 

Lou  Loù  ténié  soun  véntre  et  fasié  tristo  mino  ; 

Lou  Rinar,  bén  ségu,  pénsavo  pa  i Galino, 

Et  TOur  fasié  la  bèbo  én  pélan  soun  bastoun. 

Lou  Bïoou,  tantos  pér  vèntre  et  tantos  pér  .ésquino, 
Ici-sèn,  s’estiravo  én  braman  ou  charoun  ; 

La  Cabro  avié  perdu  si  pousso, 

El  mémo,  lou  Lïoun,  reï  d’un  puplé  malaou, 

Ero  fia  coumo  uno  simousso 
Et  panle  coumo  un  iganaou. 

Y’avié  siei  més  qu’acô  duravo , 

Li  pu  moufles  aplatissièn, 

Li  pu  robuste  boumbissièn 
Et  lou  péyis  sé  déspuplavo... 

Embéstia,  lou  Lïoun  mandé  quère  outour  d’él 
Touti  lis  animaou  et  ténguèroun  counsél. 

Fasié  bèou,  ou  cagnar  noste  Lïoun  s’assèto, 

Prén  sa  préso,  éstournudo  et  sé  moquo  et  toussis, 

Lipo  sa  moustacho  et  sou-dis  : 

— Messieus,  iço  co.uménço  à mé  séca  la  guèto. 

Crése  qué  y’ a quicon  aqui  dessouto,  yiou  : 

Nosto  michanto  vido  a facha  noste  Dïou. 

Dé  tout  tèm  sa  coulèro  i michan  sé  faï  sentre, 

Et  yeui  pèr  nous  puni  nous  donno  maou  dé  vèntre. 

Avan  qu’iço  vèngue  pu  laï, 

Nou  foou  tacha  mouyèn  dé  nous  vira  dé  biaï  ; 

Foou  qu’un  dé  n’aoutri,  yeui,  san  démanda  soun  resto, 
Sus  lou  sou  d’un  bouché  laisse  coupa  sa  testo. 

Et  n'aoutri  n’én  faren  présèn 
A noste  Dïou.  — Acô  nou  tara  forço  bèn  ; 

Et  nosto  Dïou  touca  nou  tara  miyou  mino 
Et  téndra  si  foutraou  yun  dé  nostis  ésquino. 

Din  l’istoiro  dis  ome  acb  d’aqui  s’és  vis  : 

Gn’a  qu’en  pérdèn  sa  pel  an  saouva  soun  péyis.  — 

Mai,  nou  foou  marcha’n  règlo  et  pa  perdre  patienço  : 

Ici,  foou  qué  chacun,  a aouto  vois,  adéré. 

Raque  cé  qu’a  sus  la  counsienço. 

Quaou  n’oura  fa  lou  maï,  qué  siègué  ample  ou  destré, 

La  déstraou  et  lou  sou  yé  révéndran  dé  dré. 

Aça’nén,  couménçén,  et  surtou  dé  franchiso  : 

— Yiou,  ou  savès,  aï  bono  dèn  ; 

Oussi  m’és  arriva  souvèn 

D’endavala’n  troupel  pér' ma  galavardiso  *, 

Aï  manja  dé  moutoun,  m’avien  parèn  fa,  ’s  vraï, 
Et  pér  estre  fran,  vou  diraï 
Qué,  quan  la  fam  mé  travayavo, 

Tan  bén  lou  pastre  yé  passavo. 

Aro,  s’ou  décidas,  mé  sacrifiaraï^ 

Ma  testo  és  presto  ! Mai,  mé  sémblo  qu’en  justiço, 
Counvèn  d’estre  énfourma  di  faouto  dé  chacun  ; 
S’és  tar,  atubarén  lou  lun, 

— Sèn  pa  ici  pér  dé  pruno  ou  pér  dé  régalisso,  — 
Et  quan  lou  pu  michan  nou  séra  counégu, 

Piquarén,  mai  piquarén  du  ! 

— Moustre!  Vous  éspargnas  pa  gaïre  ; 
Santadine!  moun  Reï,  sès  bèn  éscrupulous, 

— Réspoundégué’n  Rinar  qu’avié  lou  téta  clous. — 
Sanna  cjuaouqui  moutoun  ès  pa’no  grando  afaïre, 

G’na  pa  ici  pér  cricla  séeous  ! 

Aquélo  bando  clé  canayo, 

Déourien  sé  creïre  bén  urous 
D’estre  ésta  moustriga  pér  vous. 

Li  pastre  soun  pa  mai  qu’un  ta  dé  cassibrayo 
Qué  voloun  mén  qué  si  moutoun  } 

Quan  qué  n’agués  manja,  n’avès  pa  manja  proun. 

— Lou  Rinar  éncaro  parlavo, 

Qu’un  piquamén  dé  man  à gran  bru  l’approuvavo, 

Dé  piquaïre  dé  man  dé  tou  tém  gn’agu  proun  ; 

Soun  toujour  dou  cousta  dou  qué  tèn  lou  bastoun. 

— Anén,  piei  yéngué  l’Our,  lou  Tigre  et  sa  fumèlo, 

Li  Mounino  d’Aljé.  — Sé  n’én  counté  dé  bèlo  ! 

Sé  n'èro  fa  dé  michan  cô  ! 

Mai  rés  quincavo  pa  lou  mè, 

Car  li  particuyé  qué  fasièn  soun  oufrando 
Avièn  li  dèn  bèn  longuo  et  la  gulo  bèn  grando. 

— Un  Chin,  yiel  mestre  d’armo  ; un  Ca,  yiel  cousignié 
(Dos  lamo  d'un  bon  tal  rouviyado  ou  mestié), 

A lis  éntèndre  dire  éroun  ésta  tant  saje 
Qué  yé  fouyé  douna'n  imaje. 

— Véngué  lou  tour  dé  l’Ase,  — un  paoure  portafaï, 
Borgne,  éscranqua,  péla,  tou  rougnous  et  tou  laï. 

S’ayancé’n  mancho  de  camiso, 

Souto  soun  bras  ténié  sa  vesto  sanlo  et  griso  ; 

Frété  soun  yeul  sirous,  et  digué  : — Messieus,  yiou, 
Sian  pér  aqui  déver  li  premié  jour  d’éstiou, 

Végniei  dou  Moulin  cT  Our , ayiei  sus  moun  esquino 
Un  bon  éscaehoun  dé  farino  ; 

Ere  à jun,  ère  las,  et  foutraou  ! ayiei  fam. . . 

Sus  lou  bor  d’uno  aïro,  én  marchan, 

Dévistère  un  margal,  et,  cra  ! lou  toundéguère 
Et  l’ényalère. . . 

Gn’agué  pa  soulamén  pér  déscrassa  mi  dèn  ; 

Mai  l’aïro  èro  pa  miouno  et  faguère  pa  ben. 

Aviei  jamaï  brounca,  mé  séguè  proun  pénible; 

Mai  li  qu’an  li  rén  for,  tant  bèn  an  lou  cur  fible. 

— Ah  ! gn'aguè  proun  dé  di.  Tou  cridavo  ou  foutraou 

Vaï-t’én,  vaï,  voulur  sans  counsiènço  ! 

Es  dé  tus  qué  vèn  noste  maou  ! 

Vaï,  triste  pistoulé  ! vaï,  ramel  dé  poutenço  ! 

— Un  Loù  qué  savié  ’scrïoure  et  qu’èro  ésta  récor, 
Prouvé  qué  lou  paoure  Ase  avié  lou  maï  dé  tor 

Et  lou  faguè  coundamn’à  mor. 

L'Asé,  qué  tégnié’ncaro  à sa  vièyo  coudéno, 

Bramé,  répété  proun,  mai  subiguè  sa  péno . 


Gachas,  lis  orne  soun  ansin  : 

Sé  sès  voulur  et  sé  sès  fin, 

Sé  fasès  banquarouto  én  couflan  vosti  pocho, 
N’agués  pa  poou  qué  rés  vou  cerque  d’anicrocho  : 
Yeui,  à quaou  a bon  froun,  bono  pougno  et  d'éscu, 
Yé  lèvoun  lou  capel  et  yé  disoun  : Moussu. 

Mai  quan  Dé  saga  vou  péssugo, 

Sé  voulès  pa  créba  dé  fam 
Et  qué  vous  amusés  à raouba’n  fié  dé  pan, 

Garo  d’avan  qu’ici  tartugo  ! 

Ya  dé  mounde  qué  sé  poudien 
Dé  san  fré  vous  éscourjarien, 

Oussi,  l'on  vei  souvèn  sus  nosto  basso  tèro, 
Li  que  n’én  fan  lou  maï  estre  li  pu  gayar  ; 
Li  gros  voulur  estre  ou  cagnar 
Quan  li  pichè  soun  en  galèro . 


T’AIME 


Oh  ! taïme  d'un  amour  sincèro  ; 

Siès  poulido  coumo  un  anel. 

Déves  estre  un  anjo  sus  tèro 
Car  proche  tus  mé  crése  ou  ciel  ! 
Yun  dé  tus  gneuch  et  jour  souspire 
Et  mé  trové  bén  malurous. 

Car  me  foou,  à yiou,  toun  sourire 
Et  toun  regar  pér  estre  urous  ! 

T’aïme,  crei-z-ou,  ma  mïo  douço, 
Coumo  lou  roussignoou  dou  cham 
Aïmo  dé  canta  sus  la  mousso 
En  vésèn  lou  sourel  couchan, 

T’aïme  coumo  la  margarido 
Aïmo  lou  gazoun  véloussa, 

Coumo  la  roséto  éspandido 
L’aouro  qué  la  faï  balança. . . 

T'aïme  maï  qué  yiou,  ma  Sézéto, 
T’aïme  et  siei  jalous  coumo  un  viel  ; 
Jalous  dé  ta  bouco  panléto, 

Dé  tis  yeul  blu  coumo  lou  ciel. 

Siei  jalous  dé  ti  papiyoto 
Sufis  qué  tocoun  toun  col  blanc, 
Jalous  dou  ruban  ver  qué  floto 
Sus  toun  coursaje  dé  quinze  an  ! 

Voudriei  estre  la  cansounéto 
Qué  cantes  tou  lou  long  dou  jour, 

Ou  la  blanco  tourtouréléto 
Qué  té  faï  souspira  d’amour. 
Voudriei  quan  ploures  én  silénço 
Té  counsoula  dé  réscoundoun, 
Voudriei  empourta  ta  soufrènço 
Et  ti  larmo  dinc  un  poutoun. 


Youdriei  quan  lou  tèm  és  bèn  nivo 
Estre  lou  sourél  pér  briya  ; 
Youdriei  estre,  quan  siès  pénsivo, 
La  caouso  qué  té  faï  pénsa.. . 
Voudriei  estre  tou  sus  la  tèro 
Pér  estre  quicon  qué  té  plaï  ; 

Estre  ta  sur,  estre  ton  frèro, 

Bélèou  m’aïmariès  un  paou  mai  ! 


A H.  LÉONCE  yWAURlN 

CONSEILLER  A LA  COUR  D’APPEL  DE  NIMES. 


L’OME  DOU  BON-DÏOU 

PARABOLE  DU  BON  SAMARITAIN 


Mé  sémblo  qu’èro  yier...  et  pamén  y’a  lontèm 
Moun  frèro  dourmissié,  ma  mèro  sampounavo  ; 
Din  noste  paoure  fiô  l’oulivié  pétéjavo, 

Et  déforo,  l'aouro  bramavo 
En  brandouyan  li  contro-vèn . . . 

Ma  gran, — qué  lou  Bon-Dïou  y'ague  l'amo,  péchaïre 
Ma  gran,  din  soun  gros  libre  a aouto  vois  léjissié  ; 
Ma  sur  tricoutéjavo  émbé  soun  èr  sounjaire, 

Et  yiou,  qu  aviei  parèn  à faire, 

Régardave  landa  liûeuyo  d’oulivié... 

— Escoutave  pamén  cé  qué  ma  gran  disié  : 

Vous  ou  yoou  dire  : 


— «Un  ome  anavo 
Dé  la  grand  vilo  à soun  éndré. 

Din  lou  plouvinas  caminavo 
Bèn  amata  contro  la  fré  \ 

Mai,  zou  ! dé  youlur  l’aréstèroun, 

Yé  lévèroun  si  quaouqui  soou, 

Dé  co  dé  poun  Tamaluguèroun, 

Et  lou  laïssèroun  pér  lou  soou, 

Nègre  et  sannous  qué  fasiépoou. 

Un  moumén  après  la  batesto, 

Davan  un  éspétacle  ansin, 

Dous  ome  virèroun  la  testo, 

Et  piei  faguèroun  soun  camin... 

Un  après  l’aoutre  s’én  anayoun. . . 
Pamén,  èroun  d’ome  marquan, 

Din‘  la  Rélijioun  coumandayoun, 

Eroun  quicon  coumo  dirian 
Rabin,  Ministre  ou  Capélan. 

Bon  ou  malur  qué  lou  réclamo, 

Brave  san  soto  dévoutioun, 

Passé’n  ome  qué  din  soun  amo 
Ségué  touca  dé  coumpassioun  ; 

Vite,  davalé  dé  sa  saoumo, 

Déssus  y’assétè  lou  malaou 
— Qué  péchaïre  ! fasié  la  paoumo  — 
Et  caminèroun  paou  àpaou, 

Jusquo  davan  un  gran  oustaou. 

Ero  uno  ouberjo/ — Din  l’éstable 
Intré  la  saoumo  : — Oou  ! bravi  jèn, 
Sou-digué  l’ome  charitable, 

Aqui’n  malaou,  soignas-lou  bèn  ; 
Plagniguésparèn,  quan  qué  coste. 
Aça’nén,  vous  dise  pa  maï, 

Aqui  d’arjèn,  vous,  moussu  l’oste  ; 
Din  quaouqui  jour  répassaraï, 

Sé  quicon  manquo  ou  bayaraï. 

— Avan  qué  la  mor  li  réfounde, 
Quanti  vous  sémbloun  li  miyou  : 

Li  qué  soun  brave  yun  dou  mounde  ? 
Ou  li  qué  marchoun  dré  pértou  ? 
Aquéli  qué  di  soou  qu’amassoun 
Fan  dé  bèn  san  fun  et  san  pous  ? 

Ou  li  manjo  Bon-Dïou  qué  passoun 

San  traire  un  regar  piétadous, 

Péchaïre  ! ipaouri  malurous  ?...  » 

— Enfan,  oublidén  pa  qu’ès  pa  sus  lou  déforo 
Que  lou  Bon-Dïou  nous  jujo,  et  qué  régardo  ou  cur. 
Es  én  fasèn  lou  bèn  qué  soun  enfan  l’adoro, 

San  sé  cava  lis  yeul  pér  léji  din  l’éscur. 

On  p6  bara  sis  yeul,  et  sé  foundre  én  prièro, 

Ou  soou  én  aïsséjan,  lima  si  coutiyoun, 

Parla  toujour  dou  ciel  et  dé  la  déyoutioun.... 
Etpamén,  pa  rampli  soundévé  sus  la  tèro. 

Pér  patérounéja  quitén  pa  noste  oustaou  ; 

Faguén  pa,  parlén  pà,  pénsén  pa  jamaï  maou  ; 

Et,  san  ana  çerca  miéjour  à quatorze  ouro, 

Aribén  quaou  a fam,  et  counsoulén  quaou  plouro. 

En  milo  simagrèyo  éstrassén  pa  lou  tem  ; 

Soignén  nostis  énfan,  nosti  viel  sé  n’avèn. 

Pér  servi  lou  Bon-Dïou,  paourovièyo,  péchaïre  ! 
Save  pa  qu’un  mouyèn  : Es  dé  toujours  bèn  faire. 

— Et  sus  acè  ma  gran  finiguè  dé  prêcha. 

Barè  libré  et  lunéto,  — et  nous  anèn  coucha. 


A M.  NICOT 

SECRÉTAIRE  PERPÉTUEL  DE  L ACADÉMIE  DU  GARD 


LOU  BOUNÉ  DÉ  MOUN  OUNCLÉ  JAQUE. 


Moun  ouncle  Jaque  avié’n  bouné, 
Un  bouné  blan  qu’éscaludavo  ; 
Sus  sa  testo  ero  toujour  dré, 

Dre,  mémo  quanl’aouro  boufavo. 
Quan,  pèr  jouï  dou  tèm  passa, 

Dé  l’ouro  dé  yeui  mé  déstaque, 
Davan  mis  yeul  vése  dansa 
Lou  bouné  dé  moun  ouncle  Jaque. 


Moun  ounele  èro  véouse  ou  garçoun  ; 
Di  café  roumpié  pa  li  glaço  ; 

Vivié  soûl.  La  vièyo  Françoun 
Fasié  soun  yé,  cousié  sa  biasso. 

Sé  fasiei  quicon  dé  travès, 

Es  moun  ounele  qué  mé  charpavo  ; 

Mé  dounavo  un  moumén  après 
Dos  ou  très  nose.....  et  m’émbrassavo. 

Ben  jouïne  prénguè  soun  va-tàn  ; 
Planté  lou  béchar  et  l’araïre 
Quan  la  Franco  dé  sis  enfan 
Fasié’n  rampar  à soun  téraïre. 

Quan  disié  si  guèro  : — Pin  ! pan  ! 
Ensaquo-mé  qué  yiou  t’énsaque  ! — 
Alor  vésias  creisse  d’un  pan 
Lou  bouné  dé  moun  ounele  Jaque! 

Coumo  èro  ésta’n  paou  courdougnié 
Caoussavo  énearo  très  pratiquo. 
Toujour  cantavo  à plén  gousié 
Li  viels  èr  dé  la  Républiquo. 

Dounavo  i paouris  éstroupia, 

Mai  cridavo  i gayar  flanèlo  : 

— Cassibrayo  ! anas  travaya  ! — 

Et  foutraou,  batié  sa  sémèlo 


Proche  Calvas  avié’n  mazé 
Ou  rnitan  d’uno  bèlo  vigno. 

Trénta  an  avié  lima  si  dé 
Pér  léva  dé  peïro  et  d’éspigno  ; 
Etlivouluryé  prégnien  tou... 

— Mai,  qué  lou  plouvinas  t’adraque  ! 
Mayavoun  quan  vésien  lou  bou 

Dou  bouné  dé  moun  ouncle  Jaque. 

Dé  fés  manquavo  lou  sérmoun  ; 

— Démouravo  tan  yun  dou  Temple  ; 
Mai  manquavo  pa  l’oucasioun 

D’un  bon  counsél,  d’un  bon  ésèmple. 
S’avié  quaouqui  soou  dé  cousta 
Lèou  li  préstavo  — etDïou  sa  coumo 
Pulèou  qué  dé  faire  cita 
Pérdié  l’intérès  et  la  soumo. 

Quan  pér  lou  ciel  séguè  madu, 

La  mor  vénguè  fini  si  péno. 

L’éritaje  pér  yiou,  ségu, 

Séguè  dé  la  pichoto  méno  : 

Si  sur  prénguèroun  lou  mazé  ; — 
Moun  flè’s  pichô,  mai  mé  y’éstaque, 
Etmé  laïssèroun  lou  bouné, 

Lou  bouné  dé  moun  ouncle  Jaque. 

LOU  TAFATAÏRE  SAN  TRAVAL 


Ero  un  soir  dou  mes  dé  Janvié. 
Acantouna  contro  un  taouyé, 
Péchaïre  ! un  ome  souspiravo  ; 
Sis  yeul  èroun  coude  et  plourous, 
Din  sis  abiyaje  péyous 
L’aouro  fréjo  s’éncafournavo  -r 
Ero  tou  panle  dé  la  fam, 

Et  quan  vésié  yéni’n  passan, 
Y’anayo  én  aloungan  la  man  : 

— Aguès  piata,  péchaïre  ! 

D’un  paoure  tafataïre. 

Boutas,  sémé  vésès  ici 
Créségués  pa  qu’és  pér  plaisi  ; 
Créségués  pa  qu’és  pér  péréso'; 
Démande  faouto  dé  traval  ; 
Aïproun  dé  la  je  et  dé  rambal. 
Moun  Dïou,  qué  la  misèro  péso  ! 
Aï  uno  famijo  à nouri, 

Et  parèn  pér  la  sécouri.... 
Gachas,  aïmarieï  maïmouri  ! 

Agués  piata,  péchaïre  ! 

D’un  paoure  tafataïre. 


Lis  aoutri  fès,  sus  moun  méstié, 
Entré  qué  l’aoubo  pareissié, 

Fasiei  dé  bru  din  la  Plaeéto  ; 

Entré  ma  fénno  et  mis  énfan, 

En  manjan  moun  crouchoun  dé  pan, 
Ere  gaï  coumo  uno  alouéto.... 

— Yeui , ma  fénno  és  à l’espitaou .... 
Mis  énfan  soun  ésta  malaou, 
Aïpapurèn  din  moun  oustaou.... 

Agués  pia^a,  péchaïre  ! 

D’un  paoure  tafataïre. 

L’ail  qué  moun  pèro  s’ayéchè, 
Un  moumén  lou  traval  lâché  ; 
Aviei  ben  poou  dé  la  misèro. 
Pér  li  mïou  séguère  pa  mol  : 
Ma  canastèlo  sus  lou  col 
Anère  caréja  dé  tèro.... 

Yeui,  lou  traval  s’és  arésta, 
Papusdé  tèro  à caréja, 

Et  pajén  dé  pan  pér  manja  ! 

Agués  piata,  péchaïre  ! 

D’un  paoure  tafataïre. 


Sé  faï  tar....  et  chacun,  moun  Dïou, 
Passo  et  faï  pa’ntentioun  à yiou  ! 

Oh  ! y’ a déqué  perdre  la  testo  ! 

Moun  Dïou,  vous  tan  bon  et  tan  gran, 
Agués  piata  dé  mis  énfan 
Et  ma  crous  mé  sémblara  lesto  ! 

Vous  qué  dounas  l’erbo  i moutoun 
Et  la  graniyo  i passéroun  , 
Régardas-mé  din  moun  cantoun  ! 

Agués  piata,  péchaïre  ! 

D’un  paoure  tafataire. 


0 

— Et  lou  paoure  ome  s’én  anè  ; 
Versoun  oustaou  sé  gandiguè, 

Din  él  rédisié  sa  prièro.... 

Piquo  à sa  porto  : Pan,  pan,  pan.... 
Lou  pu  viéyé  dé  sis  énfan 
Y’ouvris,  én  yé  disèn  : Moun  pèro, 
Souparén  !...  véjo,  véjo  acô, 

Aven  .dé  pan  et  dé  frico 
Et  dé  vin  pértusbéoure  un  cô. 

— Séguèpanti,  péchaïre  ! 

Lou  paoure  tafataïre. 

— Dou  tem  qué  t’ères  énana, 

La  damo  d’én  bas  a mounta, 

A paousa’cô  sus  la  crédanço 
Et  nous  a di  : Mi  chers  énfan, 

A moun  oustaou,  quan  ourés  fam, 
Avès  dé  pan  et  dé  pitanço. 

— Lou  pèro  quitè  soun  capel  : 

Merci  pér  mi  paouris  agnel, 

Ségués  béni,  Bon-Dïou  dou  ciel, 

Qu’avès  piata,  péchaïre  ! 

Dou  paoure  tafataïre  ! 


AMOUR  ET  TRISTESSO. 


Déspiei  que  siès  partido, 
Passe  ma  tristo  vido 
En  doou  : 

Moun  bèou  printèm  s’éscoulo, 
Toujour  yun  dé  la  foulo 
M’én  yoou. 

Quan  sus  l’erbo  éspoumpido 
La  musiquo  couvido 
Ou  bal  ; 


— 48  — 

Quan  tis  amigo  passoun 

Et  qué  s’éscacalassoun 
Aval, 

Li  regarde,  en  tristésso, 

Jouga  din  l’erbo  éspésso, 
Outour 

Di  bartas  qué  flourissoun  ; 

Et  mis  yeul  sé  remplissoun 
Dé  plour  ! 

Parce  qué  ma  pénsado 

Es  toujour  éstacado 
A tus  ; 

Yun  dé  yiou  té  réscondes, 

Té  sone....  et  mé  réspondes 
Papus.... 

Li  nivo  blan  qué  glissoun, 

Li  flou  qué  s’éspandissoun, 
Lou  jour 

Panle  qué  sé  rétiro, 

La  cayo  qué  souspiro 
D’amour, 


Tou  mé  dis,  ma  chérido, 
Qué  manques  à ma  vido 
Et  tou 

Yun  dé  tus  amaréjo  ; 

Toun  amour  m’accousséjo 
Pértou. 

Siei  lafon  agoutado, 

Li  fieuyo  rabinado 
D’Aous  ; 

Din  la  doulou  mé  paouse, 
Siei  triste  coumo  un  saouse 
Plourous.... 

Oh  ! vène,  vène  vite, 

Pér  qué  moun  amo  quite 
Lou  doou  ; — 

Pér  gari  ma  soufrènço 
Pa  mai  qué  ta  présenço 
Mé  foou. 

Vène  ! ouras  ou  vilaje, 

Pér  sounja  fou  fieujaje 
Escur  ; 

Pér  t’asséta  l’erbéto  ; 

Et  per  t’aïma  souléto, 

Moun  cur  ! 

L'ARÇÈLI  ET  LI  DOUS  MAÇOUN 


Pô  y’agudre  d’acô....  Vous  ou  diriei  pas  aro, 

Mai  pamén  y’ a lontèm  : és  avan  la  bagaro , 

Ou  bèn  dou  tèm  di  Conso....  — Enfin  pèr  coupa  cour, 
Chapitre  barbabou,  versé  poumo-d’ amour , 
Laïssas-mé  vou  counta  l’affaïre  ; 

Veïrès  qué  li  jùje,  gachas, 

À cousta  dé  Pountoun,  soun  dé  pichô  rascas. 
Coumprénès  bèn  qu’à  yiou  acô  mé  faï  pa  gaïre  ; 

Mai  cé  qué  vou  dirai',  vous  ou  pode  afourti  : 
Pountoun,  lou  viel  Pountoun,  él  mémo  mou-z-a-di, 
Un  jour  qu’ésquichavian,  ver  lou  Pié-dé-la-Gruyo , 
Un  cé  dé  saliberno  émbé  dé  fourmo  bluyo. 

Et  sian  plusieur  : — y’avié  Louvisé  dé  Roumïou, 
Pièroto  d’Arjalas,  lou  gran  Bartèlo,  et  yiou  ; 

Et  quan  méste  Pountoun  parlavo, 

L’Ase,  lou  Chin,  tout  éscoutavo. 


« Dous  maçoun,  san  traval,  ou  plan  dé  l’Avésca, 

A miéjour  manquo  un  quar  avien  pa  déjuna  ; 

Eroun  aqui  ou  cagnar,  planta,  qué  régardavoun 
Li  méchino  d’agnel,  li  Ü6  dé  cérvéla, 

Li  caoulé,  li  manoul  qué  li  fénno  pourtavoun  ; 

Avien  lou  ruscle  et  souspiravoun. 

Uno  chambourdo  passo  et  tombo  à quaouqui  pas 
Un  arcèli  di  gros  qu’avié  din  soun  cabas.... 

Li  dous  losso  lou  dévistèroun, 

Et,  moun  ami  dé  Dïou,  coumo  sé  y’acoussèroun  ! 

Pèr  malur  èroun  dous,  et  l’arcèli  tout  soûl. 

Un  pér  lou  ramassa  plégavo  li  j inouï, 

Quan  l’aoutré  d’un  moustas  l’éspandiguè  d’ésquino  : 
— Aï  d’aqueste  bardô  !...  Moustre  ! qué  sies  pressa  ; 
Lou  qué  l’a  vis  avan,  aquél  l’énvalara, 

Et  soun  coulègo,  vst  ! frétara  sa  babino. 

— L’aoutre  en  s’aoussan,  sou-dis  : Sé  yé  vas  pér  aqui, 
L’arçèli  mé  révèn,  car  l’aï  vis  lou  prcmi , 

Aï  dé  bons  yeul  : — Oh  ! mai  li  mioune  soun  pa  rosso  ! 
Et  l’aï  vis  avan  tus  ! — Oh  ! chival  dé  carosso, 

Tus  l’as  vis  ? — Oï  ! — Eh  bèn  ! rascas,  yiou  l’aï  senti  ! 

— Tout  én  disén  acô  ver  l’arçèli  s’acousso, 

L’aoutre,  qu’és  pa  carogno,  un  paou  pu  yun  lou  pousso, 
Ici-sèn,  pousso-mé  qué  yiou  té  poussaraï, 

Cacho-moure  d’ici,  cacho-moure  d’ilaï, 

Li  cè  dé  poun  plouvien  coumo  lis  ioou  pér  Pasquo. 

Dou  tèm  qu’èroun  éntrin,  passo  mèste  Pountoun  > 

— Un  racho  di  madu  qué  cocho  émbé  soun  flasquo, 

Et  qué  més  dé  lignéto  en  guiso  dé  boutoun. — 

Touti  dous  à la  fés  yé  contoun  soun  afaïre  ; 

Ségu  yé  fichavoun  én  caïre  ! 

— Gachas,  sou-dis  lou  yiel,  s’ès  pa  d’acor,  eh  bèn  ! 

Voou  partaja  lou  différèn. 

Prén  soun  coutel  croucu,  cra  ! douvris  lou  bésougno, 
Envalo  lou  dédin,  et  yé  dis  : Mis  énfan, 

Foou  pa  jamaï  grata  li  jèn  qu’au  pa  la  rougno  ; 

Aqui’n  crouvel  chacun....  et  fichas-mé  lou  cam  ! » 

— Eh  bèn  ! coumo  trouvas  Pountoun  ? Aqui’no  testo  !... 
Sémblo  qu’avié  jujà  touto  sa  vido....  et  piei 

Es  qué  fasié  sa  par  coumo  un  orne  dé  lèi.... 

Mai  san  ana  cérca,  céci , céla , lou  resto. 


/ 

Acô  faï  veïre  qué,  quan  l’on  a dé  résoun, 

L’on  sé  més  pa  d’acor  émbé  dé  cô  dé  poun  ; 

Qué,  pér  trouva  quicon  déssus  la  prouménado 
Voou  maï  estre  soulé  qu’émbé  soun  camarado  ; 

Qué  foou  pa  jamaï  pleidéja, 

Car  lis  ussié,  li  juje  embé  lis  avouca 

Soun  très  méno  dé  jèn,  euh  ! qué  mé  van  pa  gaïre 

Sémblo  qué  soun  nascu  pér  nous  douna  la  maire, 

Et  crachoun  pa  dessus  un  éseu  dé  cinq  fran.... 
Oussi,  li  fagués  pa  pasta  quan  voudrés  coïre  ! 
S’avès  dé  déméscor,  entré  bon  rachalan, 
Adoubas-vous,  mardïou  ! sans  aquéli  feignan, 

Et  sé  voloun  d’arjèn,  digas-yé  qu’anoun  foire. 


/ m.  Y*  cyustET,  jl  castres. 


L’ÉNFAN  DOU  VÉOUSE. 


Aviei  uno  mèro. — Un  matin, 

Mé  diguèroun  : Ta  mèro  és  morto 
Triste,  véguère  li  vésin 
S’acampa  davan  nosto  porto. 

Dinc  un  lénçoou  et  quatre  pos, 

O ma  mèro  ! té  météguèroun, 

Té  davalèroun  dinc  un  cros, 

Dinc  un  gran  cros  qué  rétapèroun. 

Quanmèro  manquo,  rèn  y’és  pa  ; 
Malurous  li  qué  n’an  pa  ca. 

Aoutrifés,  moun  pèro  végnié  ; 

A la  vigno,  émb’él  mé  ménavo, 

Mé  couchavo  émb’él  din  soun  yé, 

Dé  longo  mé  poutounéjavo. 

Yeui,  dé  vespre,  éntré  qu’a  soupa, 
Dis  à ma  viéyo  tanto  Nino  : 

— Lou  drôle  a som,  foou  lou  coucha 
Et  par  én  mé  viran  l’esquino.... 

Quan  mèro  manquo,  rèn  y’és  pa  ; 
Malurous  li  qué  n’an  pa  ca. 

Entré  qué  lou  sourél  és  bas, 
Péréspéra  drolas  ou  drolo, 

Li  mèro  vènoun  ou  clédas, 

Ou  viel  clédas  dé  nosto  éscolo. 

An  dé  brassado  et  dé  poutoun , 

Touti  mi  pichè  camarado. 

Yiou  reste  soûl  dinc  un  cantoun  , 

Aï  pa  ni  poutoun  ni  brassado. 

Quan  mèro  manquo,  rèn  y’és  pa  ; 
Malurous  li  qué  n’an  pa  ca. 

Entré  qué  mé  lévave  aviei 
Dé  lesquo  dé  pan  bèn  roussèlo, 


Dé  sucré  tan  qué  n’én  vouyei, 

Et  dé  la  ma  pléno  éscudèlo. 

Yeui,  aï  un  crouchoun  dé  pan  du, 
Ou  dé  soupo  à mita  jalado, 

Qué  mange  emb’un  cuyé  tourdu, 
Dinc  uno  assièto  rouviyado. 

Quand  mèromanquo,  rèn  y’és  pa  ; 
Malurous  li  qué  n’an  pa  ca. 

Mi  brayo  manquoun  dé  boutoun, 
Ma  blodo  és  touto  éspéyandrado, 
Mi  souyé  soun  san  couréjoun, 

Ma  camiso  és  éndavalado. 

Ma  tanto  és  vièyo,  etpèr  sarci, 

Pér  courdura  soun  col  yé  fiblo  ; 
Mémo  lou  soir,  quan  voou  léji, 
S’éndor  et  rounco  sus  sa  Biblo... 
Quan  mèro  manquo,  rèn  y’és  pas  ; 
Malurous  li  qué  n’an  pa  ca. 

Disoun  qué  la  grando  Isabèou 
Embé  moun  pèro  sé  marido. 

S’aco  sé  faï  partirai  lèou, 

Anaraï  yun  çerqua  ma  vido. 
Partirai'....  car  mé  farié  maou, 

Oh  ! bèn  maou,  sé  vésiei,  péchaïre  ! 


Uno  âoutra  férçno,  clin  Foustaoü, 
Prendre  la  plaço  dé  ma  maire  ! 
Quan  mèro  manquo,  rèn  y’és  pa 
Malurous  li  que  n’an  pa  ca  ! 


RICHE  ET  PAOURE 


PARABOLE  DE  LAZARE  ET  LE  MAUVAIS  RICHE 


Voulès  que  vou  la  conte  ?...  Ah  ! vou  la  countaraï. 
L’istoiro  qué  vou  parle  és  pa  clé  jeta  ilaï  ; 

Un  dijoou,  en  véyan,  ma  gran  mé  la  countavo  ; 

Yiro  qué  viraras,  soun  éscoulaïre  anavo.... 

Cé  qué  disié  ma  gran  din  ma  testo  a résta  ; 

Youlès  qué  vous  ou  conte  ? An’vous  ou  vooucounta 


— « Y’avié  uno  fés  un  ome  qu’èro 
Riche,  riche  coumo  la  mar  ; 

En  piano  avié  dé  boni  tèro, 

Et  dé  bèli  vigno  ou  eagnar  ; 

Avié  bon  yé,  bono  cousino, 

Dé  louvidor  à la  gogé, 

Un  béou  mantel  sus  soun  ésquino, 
Sus  sa  taoulo  dé  bon  fricô. 

A sa  porto,  un  viel  travayaïre, 
Afréjouli,  maigre,  afama, 
Démandavo  soun  pan,  péchaïre  ! 
Car  poudié  papus  lou  gagna. 

Mai  lou  richas  lou  rambayavo  : 

— Pode  pa  te  douna,  vaï-t’én  ! — 
Soun  chin,  pu  tèndre,  lou  lipavo 
En  l’éscaoufan  dé  soun  alén... 

é 

Dïou,  qué  vei  tout  cé  quésé  passo, 
D’ilamoun-d’aou  dévisté’cô, 

Mandé  la  mor  faire  sa  casso, 

Et  yé  diguè  : Fai  double  cô  ! 

— Et  la  mémo  gneu , fréjo  et  rédo 
La  mémo  gneu,  la  mor  prégnié 
Lou  riche  din  soun  yé  dé  sédo, 

Et  lou  paoure  sus  soun  fumié. 


— 61  — 


Mai  lou  paoure,  din  l’aoutre  mounde, 

Dé  si  pénovéguè  lou  bou. 

Lou  riche,  dé  si  bèn  abounde, 

Quan  séguè  ilaï  manqué  dé  tou. 

Mor  dé  fam  et  dé  sé,  plouravo  ; 

Lou  paoure  èro  i pè  dou  Bon-Dïou. 

Lou  riche  dé  y un  yé  cridavo  : 

— Brave  ome,  agués  piata  dé  yiou  ! 

Cridavo  ou  viel  gardian  qué  véyo 
A la  porto  dou  Paradis  : 

Aï  ! aï  ! moun  gousié  és  plén  d’éstéyo  ! 
Aï  ! aï  ! ma  lénguo  sé  roustis  ! 
Mandas-mé’un  dégou  d’aïgo,  vite, 

Ou  noum  dé  Dïou  ! — Lou  viel  gardian 
Yé  faï  résponso  : Aro  siès  quite 
Emb’aquél  paoure,  moun  énfan  ! 

As  agu  ta  par  sus  la  tèro  ; 

Lou  paoure  a sa  par  din  lou  ciel. 

Ségù,  plagne  bén  ta  misèro, 

Mai,  vé,  pode  pa  faire  miel. 

Lou  camin,  un  gran  cros  lou  baro 
Dé  yiou  à tus,  dé  tus  à yiou  ; 

Aquél  gran  cros  quénou  séparo, 

Riche,  és  la  justiço  clé  Dïou  ! 


— Bon  viel,  mandas  dire  à mi  frèro 
Qu’ou  mén  fagoun  pas  coumo  yiou. 

— Vé  ! li  mor  qu’anarien  sus  tèro 
Sérien  pa  créségu  di  vïou. 

Ti  frèro  savoun  sis  afaïre , 

Et  yiou  save  li  mioune  ; ■ — piei, 

Dïou  yé  dis  proun  cé  qué  foou  faire  : 

An  pa  maï  qu’a  suvi  sa  Lei.  » 

— Ma  gran  mé  digué’ncaro  : Ou  camin  dé  la  vido, 
Foou  qué  lou  dévé  marche  én  avan  dou  plési. 

Nou  foou  pas  estre  sour  quan  lou  malurous  crido, 

Ni  pér  faire  l’oumorno  estre  pigre  ou  mousi. 

Dévèn  nous  aduja  touti  coumo  dé  frèro, 

Sé  ténèn  dé  varié  soupéguén  li  paga  : 

Yoou  maï  li  pa  laissa  toumba  din  la  misèro 
Qué  dé  yé  traire  un  soou  quan  yé  soun  enfanga. 

Pér  malur  y’a  dé  jèn  qué  sans  estre  canayo, 

Trovoun  qué  l’on  pô  vïoure  émbé  vin  soou  pér  jour, 
Tènoun  si  bras  én  crous  quan  lou  paoure  travayo, 
Et  déspénsoun  vin  fran,  — amaï  dé  fés  soun  cour. 

D’aoutri, — ségu,  mounDïou  — voloun  pa  lou  partaje 
Mai  fan  landa  soun  fié  di  gavel  dou  vésin, 

Toujour  dé  soun  cousta  poutiroun  l’acataje  ; 

Tus  ou  mén,  moun  énfan,  té  foou  pa  faire  ansin. 

♦ 

Sé  din  l’or  et  l’arjèn  la  fourtuno  té  porto, 
Souvèn-té  qué  toun  pèro  èro  travayadou, 

Et  qu’i  paoure  coumo  él  déves  té  faire  ounou 
De  pa  bara  toun  cur,  ta  bourso,  ni  ta  porto, 


— Ma  gran,  én  fasèn  soun  traval, 
N’ourié  prés  d’amoun  et  d’aval.... 
Mai  dé  soun  éscoulaïre  avié’acaba  la  bouro, 
Et  noste  viel  réloje  avié  piqua  dès  ouro. 


PAOURIS  ENFAN  ! 


Embé  lou  Bon-Dïou  pér  coumpagno, 
Frèro  et  sur,  la  man  din  la  man, 

Sès  parti  dé  yosti  mountagno 
Pérvéni  ici,  paouris  énfan. 

Dé  doou  et  dé  malur,  péchaïre  ! 

A vosteajequé  n’avès  vis.... 

Souto  li  chaîne  dou  péyis, 

Din  lou  cros  laissas  paire  et  maire. 
Vous  aimas  et  Dïou  vou  soustèn  ; 
Paouris  énfan,  aïmas-vous  bèn. 

Soulé,  san  qué  rés  météguesse 
Din  voste  flasquo  un  paou  dé  vin, 
Et  san  qué  rés  vou  béniguesse, 
Enfan,  vou  sès  més  én  camin. 
Souventi-fés,  sus  la  gran’routo, 
Barlaqua  pér  quaouqui  pleujas, 
D’un  viel  pon  fasias  voste  jas, 

En  vou  y’éncafournan  dessouto. 
Pér  adouci  lou  michan  tèm, 
Paouris  énfan,  aïmas-vous  bèn. 

Avès  éstrifa  raoubo  et  brayo 
Contro  l’arounze  dou  camin  ; 

Avès  dourmi  long  di  murayo 
Emb’uno  peiro  pér  couïssin  ; 

Long  dou  vala  qué  canto  et  plouro, 
Souvèn,  pér  vou  léva  lafam, 
Avès,  faouto  d’un  flô  dé  pan, 

Di  bartas  manja  lis  amouro. 

Un  laye  passo  et  l’aoutre  vèn  ; 
Paouris  énfan,  aïmas-vous  bèn. 

Tantos  mourdu  pér  la  jalado, 

Tantos  dou  sourél  sagata, 

Déscaou,  marchas  sus  li  calado  ; 
Quan  sès  triste,  vou  foou  canta. 

Sès  las,  you  foou  estre  pér  orto  ; 

Et  sès  countèn  quan  touti  dous, 
Embé  quaouqui  mè  piétadous, 
Trouvas  l’oumorno  sus  li  porto. 

— Qué  dé  fés  yé  trouvas  parèn  ! 
Paouris  énfan,  aïmas-vous  bèn. 

Après  uno  journado  duro, 

Souvèn  à jun,  lou  soir,  intras 
Din  la  gran’cambro  nuso,  éscuro, 

Din  la  gran’cambro  ounté  couchas.... 
Vosti  vésin,  vosti  vésino, 

Rouncoun,  coucha  dé  tou  soun  long  ; 
Et  la  fam  vou  lèvo  lou  som, 

Et  sousclas  din  l’éscurésino... 

Lou  Bon-Dïou  véyo  et  vous  éntèn  ; 
Paouris  énfan,  aïmàs-vous  bèn. 

SouiFrissès,  soufrirès  éncaro  : 

Aco’s  la  lei.  — Entré  qué  naï 
L’ome  és  abéoura  d’aïgo  amaro, 

Mai  Dïou  loulaïsso  pa  jamaï. 

Crégnigués  pa  traval  ni  péno, 

Ténès  toujour  lou  dré  camin, 

Et  souvénès-vous  qu’à  la  fin 
On  réculis  cé  qu’on  séméno. 

Quaou  yïou  et  qu’aïmo  vïou  countèn 
Paouris  énfan,  aïmas-vous  bèn. 


FINETO. 


0 Finéto  tan  poulido, 

Tan  cruèlo  oussi  ! 
Pérqué  séménes  ma  vido 
Dé  tan  dé  souci  ? 

Chaquo  m6  dé  ta  bouquéto 
Es  pér  mé  facha  ; 

Sé  vos  pa  m’aïma,  Finéto, 
Laïsso-mé  t’aïma  ! 


T’aïme,  bouto,  ou  podes  creire 
San  té  mésfia  ; 

Sé  reste  un  jour  san  té  veire, 
Siei  désyaria. 

Quan  passes  davan  ma  porto 
Moun  cur  tréfoulis, 

Sémblo  qu’un  anjo  mé  porto 
Din  lou  Paradis. 

A la  fon,  outour  dé  villo, 
Quan  vas  prouména, 

Dédin  la  foulo,  entré  milo, 
Savé  té  trouva. 

Dévigne  ta  façounéto 
Amaï  siègue  éscur  : 

L’yeul  trovo  vite,  Finéto, 

Quan  cerco  énd’ou  cur  ! 

Non,  pode  pa  mé  rétène 
Dé  t’aïma  toujour  ; 

Siei  triste  quan  mé  souvène 
Dé  nostis  amour. 

Sian  urous  dé  nou  sourire, 

Nou  sara  la  man  ; 

Dé  nou  parla  san  rèn  dire, 

En  nou  régardan.... 


Ingrato,  mé  déséspères, 

Et  pamèn,  un  soir, 

Dinc  un  poutoun  mé  dounères 
Un  paouqué  d’éspoir. 

Mé  dounèrés  très  douréto, 

Li  counservaraï  : 

Tus  oublidaras,  Finéto  ; 

Yiou  mé  souvéndraï  ! 


A 


(V 


LA  PU  BÈLO  PRIERO 


La  prièro  di  paoure  et  di  pichos  énfan, 

La  qué  lou  Fil  dé  Dïou  outour  d’él  énségnavo, 

La  qué  ma  paouro  mèro  à j inouï  récitavo, 

Yoou  maï  quéli  dé  yeui,  — amaï  duro  pa  tan. 

Gn’a  qué  ressoun  dos  ouro  émb’un  bèou  mt)  qué  sono 
Aquélo,  oumén  és  courto  et  bono  : 

— « 0 nostePèro  d’ilamoun, 

Faï  que  béni  siègue  toun  noum 

Pèr  tou  lou  moundé  ; — o noste  Pèro, 

Yène  régna  sus  tis  énfan  ; 

Qué  l’ome  fagbe  én  t’éscoutan 
Ta  youlonta  déssus  la  tèro 
Coumo  lis  anjo  ou  Ciel  la  fan. 
Dono-nous  dé  ta  man  bénido 
Lou  pan  qué  mantèn  nosto  vido. 

Siès  bon,  — sèn  fible  et  malurous, 

Sé  té  fachan,  perdouno-nous 
Coumo  pérdounan  quaou  nou  facho. 
Moun  Dïou,  lou  maou  nous  éntrépacho, 
Toujour  nou  buto  pér  cousta, 
Mantèn-nous  quan  anan(toumba. 

Tus  qu’éscoutes  quaou  qué  té  prègue, 
Tiro-nous  dou  maou.  Ansin-siègue.» 


MOUN  GRAN. 


Moun  paoure  gran,  — davan  Dïou  siègue  ! 
Ero  un  brave  orne,  bèn  ségu  ; 

Ero  pa  sour,  èro  pa  bègue, 

Mai  quan  fouyé,  savie’stre  mu. 

Mé  sémblo  que  lou  vése  éncaro 
Quan  sé  passéjavo  ou  sourél, 

Tou  blan,  mai  dré  coumo  uno  baro  ; 
Viel,  mé  ver  coumo  un  jouine  ^rél. 


Orne  dé  pès  et  dé  patienço, 

San  far,  san  jeino  et  san  rambal, 

Avié  agu  pér  pous  dé  scïenço 
La  grando  éscolo  dou  traval. 

— « Qué  tou  parte  et  qué  l’ounou  reste, 
Lou  Bon-Dïou  gardo  sis  énfan  ; 

Sé  sèn  paoure  séguén  ouneste,  » — 
Disié  toujour  moun  paoure  gran. 

L’éstïou,  leste,  én  touto  sa  graïsso, 

S’én  anavo  chaque  matin  ' 

Veire  sa  tèro  dé  Fon-Jaïsso, 

Ou  soun  plantié  d 'én  Pisso-vin. 

Din  l’iver,  quan  l’auro  boufavo, 

Atubavo,  én  crous,  dous  fagô, 

Et,  sus  si  jinoul  nou  countavo 
Dé  sournéto  ou  cantoun  dou  fLô. 

Ni  cafar,  ni  fada,  ni  cuistre, 

Moun  paoure  gran  savié  qu’ou  bou 
Di  capélan  et  di  ministre 
Y’a  lou  Bon-Dïou  pu  gran  qué  tou. 
Tégnié  pa’n  d’un  mouçél  d’éstofo, 

En  d’un  drapéoublu,  rouje  ou  blan  : 

Ero  chréstian  et  philosopho.... 

Yole  vïoure  coumo  moun  gran. 

Embé  li  jouïne  savié  rire, 

Embé  li  yiel  èro  sérious  ; 

Avié  toujour  quicon  à dire 
Pér  counsoula  li  malurous. 

Jamaï  sa  bourso  sé  baravo 
Davan  la  jeino  d’un  vésin  ; 

Lou  paoure  à sa  porto  trouvavo 
Un  flô  dé  pan,  un  c b dé  vin. 

Fasié  fré,  li  fieuyo  toumbavoun 
Quan  mouriguè,  lou  paoure  viel  ! 
Outour  dou  yé  touti  plouravoun, 
Moun  gran  régardavo  lou  ciel  ; 

Ou  fouréou  Dïou  prégnié  la  lamo.... 
Tranquile,  én  nou  saran  la  man, 

> Moun  paoure  gran  réndéguè  l’amo  : 
Vole  mouri  coumo  moun  gran. 


LA  CANSOUN  DI  RACHALAN 


L’aoubo  luzis,  d’aou  ! rachalan, 
D’aou  ! qu’ou  yé  y’ a d’éspigno. 
La  biasso  ou  col,  l’ase  dayan, 
Caminén  ver  la  vigno. 

L’er  és  frés,  lou  ciel  és  bèou, 
Et  déman  ploura  bélèou. 

En  éstrifan  la  tèro, 
Crégniguén  pa  ni  fré  ni  caou, 

Et  ténguén  la  misèro 
Yun  dé  nostis  oustaou. 

Pégè,  tafataïre,  émprimur, 

D’er  et  de  jour  patissoun. 

Et  din  si  galatras  éscur, 

A l’oumbro  sé  mousissoun.  — 
N’aoutri,  dou  cran  is  artél, 
Bévèn  Ter  et  lou  sourél  ! 

En  éstrifan  la  tèro, 
Crégniguén  pa  ni  fré  ni  caou, 

Et  ténguén  la  misère 
Yun  dé  nostis  oustaou. 

L’aoubre  din  sa  fieuyo  d’éstïou 
Dé  longo  nous  faï  festo, 

Et  li  passéroun  dou  Bon-Dïou 
Cantoun  sus  nosti  testo 
L’aïgo  lindo  din  lou  grés, 

Ris  et  tèn  noste  vin  frés. 

En  éstrifan  la  tèro, 
Crégniguén  pa  ni  fré  ni  caou,  | 


Et  ténguén  la  misèro 
Yun  dé  nostis  oustaou. 

La  suzou  bagno  nosto  car, 

— Sèn  pa  d’orne  de  croyo,  — 
Mai  quan  l’ouro  vèn,  ou  cagnar, 
Esquichan  nosto  anchoyo  ; 
Piei,  à l’oumbro  d’un  bartas, 
Fasèn  un  som  quan  sèn  las. 

En  éstrifan  la  tèro, 
Crégniguén  pa  ni  fré  ni  caou, 

Et  ténguén  la  misèro 
Yun  dé  nostis  oustaou. 

End’is  énfan,  sus  lou  taouyé, 
Yéyan  dou  tèm  dis  aïro  ; — 
L’iver,  un  fagô  d’oulivié 
Nou  caoufo  et  nous  ésclaïro. 
Sara’outour  dou  fiè’scoutan 
L’auro  qué  passo  én  charpan. 

En  éstrifan  la  tèro 
Créguiguén  pa  ni  fré  ni  caou, 

Et  ténguén  la  misèro 
Yun  dé  nostis  oustaou. 

Sèn  gaï  quan  l’an  tiro  à sa  fin 
San  qué  rèn  nous  éscrase, 
Li  ta jo,  nilou  médecin, 

Ni  la  mor  dé  noste  ase  ; 
Quan  tustan  sus  l’éscayé 
Ni  li  fèbre  ni  l’ussié. 

En  éstrifan  la  tèro, 
Crégniguén  pa  ni  fré  ni  caou, 
Et  ténguén  la  misèro 

Yun  dé  nostis  oustaou. 

% 

Ou  péjis  sèn  fier  dé  baya 
01  y,  vin  et  pan  tèndre. 
L’ariban  ; — mai  s’èro  attaqua 
Souprian  bèn  lou  désfèndre, 
Contro  un  fusil  chanjarïan 
Lou  béchar  di  rachalan  ! 

En  éstrifan  la  tèro, 
Crégniguén  pa  ni  fré  ni  caou 
Et  ténguén  la  misèro 
Yun  dé  nostis  oustaou. 


A M Jules  SALLES,  peintre 


LA  FIALAÏRO 


Lou  sourél  éspinchounavo 
Din  la  nèblô  dou  matin, 

Et  l’arounze  dou  camin 
Souto  l’aïgagnaou  briyavo  ; 
Souléto  sus  soun  taouyé, 
Uno  fiyéto  fialavo, 

Et  tout  én  fialan  cantavo, 
Et  tout  én  cantan  disié  : 


— Qué  siès  urouso,  irounclèlo  ! 
Entré  qué  l’aoubo  luzis, 

Lesto,  sortes  dé  toun  nis, 

Vas  veire  la  flou  nouvèlo, 

L’aïgo  qué  couris,  et  piei 
L’aoubre  qué  din  l’er  éscalo.... 

Sé  coumo  tus  aviei  d’alo  f 
Save  ounté  m’énvoulariei  ! 

Dariès  aquéli  mountagno 
Qué  sé  pèrdoun  din  lou  ciel, 

Y’a’n  pichot  oustaou  bèn  viel 
Tan  viel  qué  l’eouro  lou  gagno  ; 
Sa  porto  és  pléno  dé  grél, 

L’éstïou  dé  flou  la  décoro, 

Et  din  Thiver,  lis  angloro 
Yé  van  béoure  lou  sourél.... 

Sa  vanado  m’és  bèn  chèro  ; 

L’aïme  bèn,  car  és  aqui 
Qué  din  moun  brès  aï  dourmi 
Souto  l’alo  dé  ma  mèro. 

Oh  ! l’aïme  embé  tou  moun  cur, 
Car  lou  pra  qué  l’énvirouno 
Et  lou  ciel  qué  la  courouno 
M'an  vis  ploura  dé  bonur  ! 

Es  aqui  qu’anave  veire 
L’anédo  ou  bor  cii  vala, 

Cousi,  pér  sé  miraya, 

L’aïgo  lindo  coumo  un  veire  ; 
Aqui  que,  souto  un  bouissoun, 
Anave  suvi  lis  astre, 

Entèndre  sibla  li  pastre 
Ou  pïouta  li  passéroun.... 

Es  aqui  qué,  pér  ségado, 
Jaousé  sus  la  fin  dou  jour, 

Mé  parlé  dé  soun  amour.... 
Yiou  ère  touto  troublado. 
Taïme  ! t’aïme  ! — mé  disié  ; 
Et  soun  cè  d’yeul  mé  brulavo, 
Ma  man  din  la  sïou  tramblavo 
Et  ma  bouquo  sourisié.... 

Alor  trouvave  la  vido 
Bèlo  coumo  un  jour  dé  Mai  : 
Lou  sourél  briyavo  mai, 

La  roso  èro  pu  poulido. 

Quan,  lou  soir,  Jaousé  végnié, 
Bèn  urouso  mé  trouvave 
D’un  cè  d’yeul  qué  yé  dounave, 
D’un  poutoun  qué  mé  prégnié. 

Lou  bonur  duro  pa  gaïre. 

Lou  mïoune  aguè  lèou  fini  : 
Pér  soulda  Jaousé  ’s  parti, 
Ma  mère  és  morto,  péchaïre  ! 
Et  yiou,  yun  dé  moun  péÿis, 
Laisse  voula  ma  pénsado 
Ver  moun  galan  à l’armado, 
Yer  ma  mèro  ou  paradis  !... 

Coumo  moun  cur  ou’s’éspèro, 
Youdriei  réveire  moun  ciel, 
L’oustaou,lou  pra,  lis  agnel, 
Lou  cros  ounté  dor  ma  mèro, 
Et  Jaousé  qu’émbrassariei.... 
— Iroundèlo,  éscalo,  éscalo... 
Sé,  coumo  tus,  aviei  d’alo, 
Save  ounté  m’énvoulariei  ! 


P 


L I DÉBAN ARÈLO 


FABLE  IMITÉE  DE  LA  FONTAINE 


Meste  Pochavilo  disié  : 

Mis  énfan,  la  patienço  és  bono. 

— Avié  résoun  ; mai  quaou  la  dono 
Li  reï  ni  mai  li  courdougnié, 

En  nouriço,  l’an  pa  tétado. 

Dou  tèm  dis  aïro,  à la  véyado, 

Déssus  lou  taouyé  dé  Martin, 

L’estïou  passa,  Tagono,  moun  cousin, 

Nou  counté’no  sournéto  un  paou  bèn  tourtiyado. 

Esqué,  meste  Tagono  és  un  particuyi 

Qué  quan  parlo,  Messieus,  més  li  poun  sus  lis  i ; 

Vous  a la  lénguo  bèn  pénjado  ; 

‘S’avié  la  plumo,  eh  bèn  ! sérié  jpa  rachalan, 

Et  farié  la  cambéto  én  forço  d’éscrivan.... 

Vole  vou  la  counta,  piei  mé  dirés  s’és  bono, 

La  sournéto  dou  viel  Tagono. 

Aça’nén,  suvissès,  yiou  yoou  tira  davan  : 


— « Uno  vièyo  débanarèlo, 

Sarado  coumo  un  pigne  et  séco  coumo  un  os, 

Pér  faire  viroula  touti  si  manivèlo 
Avié  prés  dous  gayar  calos, 

Dous  foutraou  dé  rayolo,  amplo,  moutudo  et  bruno, 

Et  flourado  coumo  dos  pruno. 

La  viéyo  yé  tégnié  la  soupo,  et  Ji  fasié 
Coucha  sus  dé  gavel  déssus  soun  mié-souyé. 

Mai  pér  soun  flè  dé  pan  et  pér  sa  rétirado, 

Moustre  ! vou  li  fasié  trima  din  la  journado. 

Entré  qué  l’aoubo  ou  ciel  pounchéjavo,  — ah  ! couquin  ! 
Mécaniquo,  éscoulaïre  et  fus,  tout  èro  éntrin  : 

Ici-sèn,  adéré  moun  Pière  ! 

Viro  qué  viraras,  n’én  vos,  vène  n’én  quère, 

Vite  à l’aoutre  qu’aquél  és  quieu  ! 

Fasièn  un  trin  d’anfer  jusqu’à  la  négro-gnieu 

Et  l’éndéman  matin,  lou  trin  récouménçavo. 
Quan  l’ouvraje  èro  fa,  jamaï  gn’avié  pa  proun  , 
Toujour  i dous  fiyan  la  vièyo  roundinavo, 

Yé  fasié  li  gros  yeul,  yé  moustravo  lou  poun  ; 
Et  lou  couble  fumèlo  i rouqué  s’attelavo 
Et  tiravo  d’aqui  coumo  d’un  cambajoun.... 


Y’avié’n  roumpu  dé  gal,pér  acabala  saouço, 

Qué’no  ouro  avan  qué  l’aoubo  éspincbounesse  ou  ciel 
You  fasié’n  roumanaje  à chapla  lou  cérvel  ; 

Et  nosto  vièyo,  alors,  én  camiso,  déscaousso, 

Soun  juste  gréza  i rén,  tou  d’un  cô  pareissié, 

Soun  véyaïré  à la  man,  mountavo  ou  mié-souyé 
Ounté  lidos  rayolo,  én  touto  sa  désfroquo, 
Espandido  coumo  dos  loquo, 

Roupiyavoun  la  gaouto,  én  rouncan,  mai  d’aploun. 
La  vièyo  yé  cridavo  : An’,  Nèno  ! d’aou  Sézoun  ! 

Es  tout  aro  grand  jour,  s’ès  pa’ncaro  lévado, 
Cavale,  manjadouïro,  émbounigo  nousado  ! 

Et  n’én  dégoubiyavo  alor  san  s’aresta,  * 

D’ici,  d’ilaï,  d’amoun,  d’aval,  dé  pér  cousta  ; 

Et  vou  li  brandouyavo,  et  nosti  dos  fiyassô, 
*Drévéyado  énsursaou,  frétavoun  si  quinqué, 

Sé  gratavoun,  fasien  un  mouloun  dé  grimaço. 

Uno,  én  sé  groumiyan,  s’aoubouravo  un  paouqué, 

Piei  s’aloungavo  maï  ; ici-sèn,  badayavo.... 

L’aoutro,  di  dous  bras  s’éstiravo  ; 

Et  lou  gai  dé  canta,  canto  qué  can taras.... 

Et  dou  tèm  qué  s’ésgousïavo, 

Li  dosrayolo  préso  oujas, 

Fasién  én  s’émbrayan  : Moustre  dé  gai,  veiras  ; 
Nou  fas  léva  matin,  mai  nou  la  pagaras  ! 


Et  ténguèroun  paraoulo. — Undilus  qué  la  vièyo 
Ero  anado  pourta  dé  rouqué  ou  magasin, 

Pér  éscouli  lou  gai  cérquèroun  milo  énjin  ; 

Yé  faguèroun  dansa’no  famouso  bourèyo  ; 

Bastoun,  éscoubo,  ésclè,  tou  yé  plovié  déssus. 

Péchaïre  ! n’én  poudié  papus, 

Quan  ségué’mpougna  ou  col  pér  uno  di  fumèlo  ; 
Cas-ca-rasquo  /. . . fasié  lou  gai, — et  l’aoutre,  zèou  ! 
D’un  c6  dé  cisèou, 

You  yé  coupé  la  gargamèlo  : 

— Moustre  ! déman  matin,  can taras  pa,  bélèou  ! 
Quan  lou  gai  séguè  mor,  vitamén  lou  plumèroun  ; 
Lou  vouyèn  métré  à coïre  et  lou  manja. — Ségu 
Qué  la  vièyo  n’ourié  pa  maï  vis  qué  dé  blu, 

Mé  diguèroun  : Es  viel,  bélèou  sérié  trop  du.... 

— Et  sus  li  téoule  l’éscampèroun. 

Oh  ! mai  nous  éntanchén  pa  tan  ; 

Ici  lou  piqua  dé  la  dayo  : 

Quan  la  vièyo  aguè  pa  soun  réloje  cantan, 

Avié  pa  pu  lèou  niés  la  gaouto  sus  la  payo, 

Qué  saoutavo  dou  yé  dé  poou  dé  s’oublida, 

Et  pér  tou  soun  oustaou  sé  métié  à varaya. 

Zou  ! s’acoussavo  ou  yé  di  fiyo  et  li  sounavo, 

Li  viravo  et  li  bourdouiravo, 

Et  you  lis  éscarabiyavo  ! 

Enfin,  tantiya  qué  noste  viel  carnaval, 

Ou  mitan  dé  la  gneu  li  fasié  métré  ou  tal. 

Pér  agudre  éscoufi  lou  gai, 

Dé  qu’aguèroun  gagna,  li  paouri  bédigasso  ? — 
Dos  ouro  dé  traval  dé  mai  sus  sa  carcasso.  » . 


Aquéli  dos  rayolo,  éh  bèn  ! mé  fan  pénsa 
Qu’amaï  l’on  siègue  maou,  l’on  déou  pa  sé  pressa 
Pér  lèou  chanja  dé  plaço, — et  quéfoou  dé  patienço. 
Tél,  pér  véni  ou  déssus  s’énfounço'  encaro  maï. 
L’ome  és  pa  ici-débas  coumo  un  por  à l’éngraï  : 
Gros,  pichô,  chacun  porto  ou  rébalo  soun  fai. 

Séy’a  dé  mestre  san  councienço, 

Manquo  pa  dé  varié  fourfuyur,  lâche  et  gus, 

Qué  couroun  ou  traval....  péryé  dourmi  déssus. 

— Gachas,  voou  maï  dounaquicon  à la  fabriquo. 


Bèn  dé  fés  l’on  réculo  à logo  d’ avança  ; 

Piei  tou  sé  trovo  ou  foun  dou  sa. 

En  traval  coumo  én  poulitiquo, 

Anén,  chanjan  dé  mestre,  ici-sèn  ; et,  foutraôu  ! 
Quitan  un  maou  dé  dé  pér  prendre  uno  couliquo, 
Toumban  dé  la  fèbre  ou  maou  caou. 


L’ÉNFAN  MOR. 


Paoure  pichô  ! — L’aï  vis  gayar,  frés  et  risèn 
Coumo  un  boutoun  dé  roso  à l’aoubo  dou  printèm 
Jougavo  dédin  sa  bressolo  ; 

Sa  mèro,  à soun  cousta,  courduravo  én  cantan  ; 
Tréfoulissié  d’éspoir  pa  qu’én  lou  régardan  ; 

Li  paouri  mèro  soun  tan  folo  ! 

Ero  bèou,  èro  gaï  ; — aro  lou  véj’aqui  : 

Sis  yeul  soun  amoussa,  soun  rire  es  mor  oussi, 

Si  manéto  pénjoun  jalado  ; 

Dourmissié  sus  la  plumo  ; aro  lou  ménuisié, 

Emb’un  paou  dé  coupèou,  yé  vaï  faire  soun  yé 
Din  quatre  pos  maou  raboutado.... 

Et  dou  tèm  qué  sa  mèro  à l’oustaou  plourara, 

Soun  pèro,  jusqu’ou  cros,  él  l’accoumpagnara 
En  sousclan  dariès  li  pourtaïre. 

Li  peïro  boumbiran  én  toumban  sus  li  pos, 

La  tèro  acabara  dé  rétapa  lou  cros, 

Et  tout  séra  fini,  péchaïre  ! 

O mèro  désoulado  et  pèro  én  doou  ! — Boutas, 
Coumpréne  yosti  plour  ; aime  coumo  aïmavias  ; 

Graço  ou  Bon-Dïou,  siei  pèro  éncaro. 
Plouras  ! — L’ome  san  larmo  és  un  limoun  san  jus 
Es  juste  de  ploura  sus  li  qu’aïman  : Jésus 
Plourè  sus  la  mor  dé  Lazaro. 

Plouras  ; mai  quan  plouras  aoussas  lis  yeul  én  aou 
En  prénèn  li  qu’aïman  sé  la  mor  nou  faï  maou, 
Oublidén  pa  qué  sus  la  tèro 
Fasèn  pa  qué  passa  pèr  ana’n  quicon  maï  ; 

Qué  lou  Bon-Dïou  és  bon  din  tou  cé  qué  nou  faï, 
Car  lou  Bon-Dïou  és  noste  Pèro  ! 

Etpiei,  toubèncounta,  dé  qu’ésla  vido? — Uncham 
Plén  dé  peïro  et  d’arounze,  ounté  Tome  én  marchan 
Et  brounco  et  s’éstrifo  à chaquo  ouro. 
L’énfan  d’Adam,  jimbla  pér  l’aouro  dou  malur, 

Sus  tèro,  émbé  d’éspigno  i man,  ou  fron,  ou  cur, 
Lucho  et  soufris,  travayo  et  plouro  ! 

Lou  vouyage  és  pénible  à mésuro  qu’és  long  : 

Urous  li  qué  soun  mor  émb’uno  éstèlo  ou  fron, 

La  bèlo  éstèlo  d’inouçenço  ! 

An  pas  agu  ni  caou  ni  fré  din  lou  camin  : 

. Lou  Bon-Dïou  lis  a prés  ver  él  dé  bon  matin, 

Pér  y’éspargna  nosti  soufrenço  ! 

LOU  RACHO,  SOUN  GARCOUN  ET  L’ASE. 

FABLE  IMITÉE  DE  LA  FONTAINE 


Salu  ! votro  ! bon-bien  ! — Pér  qu’aïmas  tan  d’éntèndre 
Un  viel  céban  qué  pô  pa  cacha  lou  pan  tèndre, 

You  voou  counta  quicon  d’un  viel  travayadou 
Tan  couano,  tant  bétor,  qué  nou  faï  désounou. 

— L’istoiro  qué  voou  dire,  un  jour  la  léjiguère 
Dinc  un  pichô  libré  qu’én  tafuran  trouvère  ; 

Save  pa  bèn  lou  noum  dou  savan  qu’ou-s’a’scri.... 
S*apélavo....  moussu....  — Noun,  és  pa’cô  d’aqui  ! 

— Ma  mémoiro  es  souvènbouïdo  coumo  ma  bourso. 
S’apélayo...  ayié’n  noum...  un  noum  coumo  uno  sourço 
Ou  coumo  un  médécin...  Pléndous  ? L’abéouradou  ? 
Noun  ! — Sacré-milo-bïousse  ! aquél  noum  és  ou  bou 
Dé  ma  moustro  dé  lénguo  et  lou  pode  pa  dire.... 

— Chu  ! l’aï  ! — Moussu  Fontèno  ! Escoutas-mé  san  rire, 
Piei  rirés  à la  fin  s’acô  vou  faï  plési. 

— Gachas,  y’aoutri  ou  sayès,  siei  pa’n  omo  d’éspri, 

Et  quan  parle  francés  ma  lénguo  s’éntrépacho  ; 

Patouye  coumo  un  gai  qu’ourié  dé  galamacho  ; 

Doun,  yoou  parla  patois  : 


— « Un  racho  et  soun  garçoun, 
L’un  bèn  yiel,  l’autre  énfan,  amaï  qu’ou-s’èro  proun 
Quoiqu’aguesse  quinze  an  passa  sus  sa  croupieiro, 
Vouyèn  vèndre  soun  ase  à Saini-Rô,  pèr  la  fieiro. 

Pér  lou  rèndre  pu  frés  et  pér  louyèndre  miel, 

L’éstacoun  pér  li  cambo  ou  manche  d’un  rastel, 

Et  piei,  coumo  un  quinqué  touti  dous  lou  pourtayoun. 
Lipaouri  bédigas!  èroun  rouje,  suzayoun.... 

Lou  prémié  qué  li  vei  li  ramoucho  én  disèn  : 

Mai,  dé  qué,  noum  dé  sor,  yan  faire  aquéli  jèn? 

Lou  pus  ase  és  pa  lou  qu’a  li  cambo  éstaquado. 

— Lou  racho  yei  alor  qu’a  fa’no  badinado, 

Déstaco  soun  bourisquo  et  lou  faï  camina.... 

L’ase,  qu’aïmavo  maï  sé  sèntre  balança, 

Yé  dis  din  souii  francés  qué  yé  fichoun  en  caïre, 

— Za  ! lou  garçoun  l’éncambo  én  crésèn  dé  yé  plaire. 
Passo  très  fabrican  : Acô  yé  counvèn  pa  ; 

Lou  pu  viel  ou  garçoun  : — Eh  ! sé  més  à gula, 

Eh  ! jouine  homme,  aréstas,  ou  lou  tron  vous  éscraso  ; 
Vous  déourias  estre  ou  soou,  voste  pèro  sus  l’ase  ! 

Anén,  d’aou  ! davalas  ; — vous,  viel,  vénès  mounta. 

— Méssieus,  réspon  lou  racho,  anan  vous  countenta. 

Lou  viel  monto....  et  l’énfan  marcho  én  fasénla  trougno. 

— Passo  très  bugadieiro  : — Es  pas  uno  vergougno 
Dé  veïre  marcha  ansin  aquél  jouine  garçoun, 

Dou  tèm  qué  sus  soun  ase  aquél  ancien  grisoun, 

Fia  coumo  un  gros  védel,  éspandis  soun  visage.... 

— Choupiasso  ! y’apajén  dé  védel  démoun  aje  ; 

Fasès  voste  camin,  garço,  sé  mé  crésès. 

— . Après  forçq  résoun,  ou  drécho.ou  dé  travès  : 

£.ï  tor,  digué  l’ancien  ; et  més  soun  fil  en  croupo. 

Ou  bou  dé  trénto  pas  uno  troisièmo  troupo 
Yé  trovo  éncaro  à dire  : — Aquéli  jèn  soun  fol.... 

Aquél  ase  és  perdu....  coumo  alongolou  col  ! 

Pér  l’éncamba  déourien  lougatouto  uno  armado  ; 

An  pajén  dé  piata  pér  soun  viel  camarado. 

Bélèou  van  à Layalo  aro  vendre  sa  pel... 

— Lou  racho  d’uno  bouïto  énfounço  soun  capel  ; 

Sou-dis  : Eh!  digas-mé,  rascas,  coumo  foou  faire  !... 

Es  égaou,  foou  qué  cerque  à vou  touti  coumplaïre. 

Davaloun  touti  dous  ; — et  balin,  et  balan, 

L’ase,  fier  coumo  un  du,  soûl,  marchavo  davan... 

Anén,  — passo  un  manovro  : Eh  ! sou-dis  quanto  modo  ? 
L’ase  marcho  soulé,  lou  mestre  s’éncoumodo  ! 

Quaou  dé  l’ase  ou  dou  mestre  és  fa  pér  s’alassa  ? 

Soun  éstable  déou  estre  un  saloun  tapissa  ! 

L’ase  de  Nicoulas  és  un  ase  di  crano, 

Mai  l’éspargno  patan,  et,  quan  vaï  veire  Jano, 

Encambo  lou  perlé,  coumo  dis  la  cansoun. 

— Lou  vielçéban,  alor,  sou-dis  : « Cré  noumdé  noum  î 
Siei  un  ase,  un  bétor  ! et  dé  qué  qué  n’én  digoun  ; 

Mai  qué  dorzènavan  mé  blaïmoun,  m’aploudigoun  ; 

Qué  mé  digoun  quicon,  qué  mé  digoun  parèn, 

Yole  faire  à ma  testo  ! — Ou  faguè  ; faguè  bèn  ! » 


Aquéli  quaouqui  mô  nou  prouvoun  qué  toujour 
L’on  déou  préndre  en  marchan  lou  camin  lou  pu  cour  ; 
Qué,  san  agudrepoou  qué  soun  pés  lis  éscrase, 

Li  rachalan  soun  fa  pér  mounta  sus  sis  ase  ; 

Qué  faï  caou  din  l’éstïou,  qué  faï  fré  din  l’iyer  ; 

Qué  lou  pu  gran  ami  dé  l’ome  és  lou  luzer  ; 

Qué  lou  soir,  quan  l’on  a fa’no  bono  journado, 

L’on  pô  san  s’émpéga  béoure  quaouqui  rasado  ; 

Que  la  sé  voou  lou  béoure,  et  qu’un  bon  cô  dé  vin 
Mantèn  maï  l’éstouma  qué  quinze  médécin  ; 

Qué  l’on  po  pa  parla,  canta,  sibla  ni  rire, 

San  qu’un  ta  dé  rascas  vou  trovoun  à rédire. 

— Faguén  cé  qué  foou  faire,  éscoutén  pa  li  jèn  ; 
Tan  qué  l’on  marcbo  dré,  l’on  déeou  pacrégnérèn 
Ténguén  yun  chin  qué  mor  coumo  ase  qué  réguino 
Quaou  séra  pa  countèn,  qué  grate  soun  ésquino  ! 


\ 


, 

. 

. ' - 


SOUVÉNÈNÇO 


M’én  souvéndraï  toujour  : — La  festo 
Embé  lou  jour  avié  fini. 

Ver  soun  nis  l’alouéto  lesto 
S’éntanchavo  dé  révéni. 

La  foulo  risénto  et  tranquilo 
Prégnié  lou  camin  dé  la  vilo, 

Et  s’éscoulavo  paou  à paou. 

Souto  la  fieuyo  qué  tramblavo 
Lou  roussignolé  gazouyavo  ; 

Pér  l’éscouta  tout  èro  siaou.... 

Laïssavian  énana  la  foulo 
Et  caminavian  tout  plané 
Ou  bor  d’aquélo  aïgo  qué  coulo 
Entré  l’herbo  et  li  coudélé. 

Din  lou  soir  qué  li  végnié  quère, 
Espinchavian  én  aou  di  sère 
Li  dargnié  rayoun  dou  sourél  ; 
Enténdian  rire  lis  éspigo, 

Quan  l’aoure  yé  fasié  coutigo 
En  courissèn  dé  grél  én  grél.... 

Ta  man  èro  aqui  din  la  mïouno  ; 

Té  disiei  qu’ères  tou  pér  yïou, 

Et  qué  moun  amo  èro  la  tïouno, 

Et  qué  moun  cur  èro  lou  tïou. 
Urous  et  tramblan,  én  cachéto 
Guétave  déssus  ta  bouquéto 
Un  mô  bén  dous,  un  mè  bèn  bèou... 
Pér  résponso  à moun  amour  vivo, 
Baïssères  la  testo,  pénsivo, 

Et  roujo  coumo  un  parapèou. 

Pourtave,  din  mapassioun  franco, 
Envéjo  ou  déstin  dou  bouqué 
Dé  viaouléto  et  d’anédo  blanco 
Qu’éstrassaves  éntré  ti  dé. 


— 105  — 


Sus  toun  fron,  moun  anjo  adourado, 
Cercave  une  douço  pénsado 
Et  l’éspérènço  din  tis  yeul. 

Pér  mé  réfrésqua  din  ma  flammo 
Ouriei  dou  libre  dé  toun  amo 
Vougu  léji  touti  li  fieul  ! 

A gran  pas  la  gneu  davalavo, 

Ma  mïo,  quan  nou  séparèn  ; 

Et  chaquo  éstèlo  qué  briyayo 
La  saludave  én  sourisèn. 

Ere  urous  ! — Aquélo  vèsprado 
Din  moun  souvéni  vïou  gravado 
Coumo  un  prémié  sounje  d’amour. 
Es  uno  vois  douço  qu’éscoute  : 

Tus,  l’as  oublidado  san  doute  ; 

Mai  yiou  m’én  souvéndraï  toujour  ! 


... ...  ,• 


PRÈGO  DÏOU. 


I 


Anén,  jougnis  ti  man 
Moun  anjo,  ma  coumpagno  ; 
Déjà  lou  som  té  gagno, 
Prègo  Dïou,  moun  énfan. 
Digo-yé  qué  régarde 
Toun  brès  quan  dourmiras. 


Et  que  sa  man  té  garde 
Quan  té  drévéyaras. 

Prègo  Dïou  pér  ta  mèro, 

Pér  ta  gran  et  pér  yiou  ; 
Anjéto  dou  Bon-Dïou, 

Mando  ou  ciel  ta  prièro 
Pér  li  viel  qué  s’én  van, 

Li  jouïne  qué  flourissoun, 

Li  malaou  qué  soufrissoun 
Et  li  paoure  qu’an  fam  ! 

Ou  camin  dé  la  vido 
Dïou  séméno  l’espoir  ; 

Es  sa  man  qué  nous  guido'. 
Digo-yé  chaquo  soir  : 

— Bon-Dïou  én  quaou  éspère, 
Siei  pa  qu’un  paoure  énfan  ; 
Fasès-mé  saje  et  gran, 

Ou  bèn  vénès  mé  quère. 

Dïou  abaïsso  souvèn 
La  testo  la  pu  fièro, 

Mai  réça  la  prièro 
Dé  l’énfan  inoucèn. 
Préguén-lou  touti  dous, 

Ou  mounde  misérable 
Dounè  soun  Fil  tan  dous 
Pér  naisse  din  réstable, 
Pér  mouri  sus  la  crous  ! 


j 


t 


10 


i 


LA  CANSOUN  DI  PAOURE 


Avèn  fré,  jalo  à peiro  fèndre, 

Et  pa  rèn  pér  nous  acata  ; 

Sèn  las,  pa  rèn  pér  nous  éstènclre  ; 
Avèn  fam,  pa  rèn  pér  manja. 

Lou  traval  és  mor  ; fasèn  festo, 

Pla  dé  yèntre  et  pla  dé  boursoun. 
V’aoutri  qué  n’avès  dé  resto, 
Dounas  i qué  n’an  pa  proun. 

Nosti  fénno  soun  aganido  ; 

Trovoun  à péno  én  sé  quichan, 

Dédin  si  pétrino  passido 
Dé  la  pér  nouri  sis  énfan. 

Déjà  lou  cros  bado  et  s’apresto 
Pér  récata  maire  et  mistoun. 
V’aoutri  qué  n’avès  dé  resto, 
Dounas  i qué  n’an  pa  proun. 

Nosti  fiyo  soun  jaouno  et  ranço, 

Et  séco  coumo  l’amadou  ; 

Soun  sagatado  dé  manjanço, 

Soun  péyandro  ; fan  veire  tou.... 
Sèn  urous  quan  restoun  ounesto, 
San  pan,  san  fio,  san  coutiyoun. 
Y’aoutri  qué  n’avès  dé  resto, 
Dounas  i qué  n’an  pa  proun. 

D’ounté  vèn,  pér  grés  ou  pér  piano, 
Qu’acô  marcho  toujour  ansin  ? 

Lou  diable  y’abéno  si  bano, 

Lou  savan  yé  per  soun  latin. 

Et  la  misèro  toujour  presto, 

Nou  suço  jusqu’à  l’aménloun... 
V’aoutri  qué  n’avès  dé  resto, 
Dounas  i qué  n’an  pa  proun. 


A michan  nas  quaou  voou  pa  sèntre. 
— Espargnas  ! — nous  an  di  déjà.  — 
Lou  qué  p b pa  rempli  soun  vèntre, 
Digas-mé  dé  qué  po’spargna  ? 

Pénsés  pa  lou  maou  à la  lesto, 

Cavas  la  plago  jusqu’ou  foün. 

V’aoutri  qué  n’ayès  dé  resto, 
Dounas  i qué  n’an  pa  proun. 

Et  lou  maou  duro,  et  lou  tèm  passo  ; 
Et  jouine,  viel,  gâyar,  malaou,  * 

Foou  rébala  nosto  carcasso 
Et  créba  dinc  un  éspitaou... 
Soufrissen  et  courban  la  testo. 

Mai  Dïou  qué  yéi  tou  d’ilamoun, 

Jujo  li  qué  n’an  dé  resto, 

Amaï  li  qué  n’an  pa  proun  ! 


BÈ-DÉ-SER 


ou  bèn 

LIS  AMOUR  D’UN  GNAFFRE. 


BÈ-DÉ-SER,  courdougnié. 
MARIANO,  blanckissuso. 
UNO  VOIS. 


(La  scène  se  passe  à Nimes,  chemin  de  Générac,  devant  la  maison 
qui  porte  le  numéro  18,  le  13  février  1845,  à huit  heures  du  soir. 

BÈ-DÉ— SER , seu  1 . 

Sieiici  parce  qué  Mariano  yé  démoro.... 

Lou  Ion  dé  soun  oustaou  glisse  coumo  uno  angloro, 


— 116  — 


L’éspère  y’a  dos  ouro  et  jamaï  parei  pa  ; 

Pamén,  moun  cur  a bèn  bésoun  dé  sé  bouïda. 

— Anfin,  la  véj’icï...  Moun  Dïou  ! moun  Dïou  ! qu’és  bèlo 
Bonsoir,  Madou.... 

MARIANO,  l’interrompant. 

Bonsoir  moussu. 

BÈ-DÉ-SER. 

Madoumisèlo  !.... 


Eh  bèn  ? 


MARIANO. 


BE-DE-SER. 


Eh  bèn  ! 


MARIANO. 


Eh  bèn  ! dé  qu’és  qué  mé  voulès  ? 

BÈ-DÉ-SER. 

En  you  vésèn,  moun  cur  sé  viro  dé  l’énvès. 
Laïssas-mé  vou  boufa  dous  mô  din  vosto  ouréyo. 

MARIANO. 


Parlas. 

BÈ-DÉ-SER,  à part,  la  main  sur  son  cœur. 

Aco  mé  poun  coumo  un  eissam  d’abéyo, 
Ou  pode  pa  sourti. 


— 117  — 


MARIANO. 

Gachas,  aï  pa  lou  tèm 
Dé  résta  proche  tous  sé  mé  disès  pa  rèn. 

BÈ-DÉ-SER. 

Vou  diriei  bèn  quicon,  mai  crègnevoste  blaïme. 

MARIANO. 

Dé  qu’és  aquél  quicon  ? 

BÈ-DÉ-SER,  avec  feu. 

Eh  bèn  !...  eh  bèn  !...  vous  aïme  !... 

MARIANO,  avec  ironie. 

M’aïmas  ? Anén  ? de  bon  ? — Moun  cher  moussu,  merci 
Mé  retire,  bonsoir. 

BÈ-DÉ-SER. 

Nani  ! restas  aqui. 

Déspiei  qué  vous  aï  vis  vive  din  lou  martire, 

Et,  déspiei  aquél  jour  yacinq  an  qué  souspire  ; 

Oussi,  bénisse,  yeui,  l’urous  moumén,  gachas, 

Qué  mé  faï  réncountra  , soûl,  davan  vosti  pas. 

Estèlo  dé  moun  cur,  arc-an-ciel  dé  moun  amo, 
Déspaouse  à vosti  pè  moun  amour  et  maflamo  ; 
M’avès  bèn  fa  soufri  ! — Mai  laïssas-vous  counta 
Coumo,  dédin  moun  cur,  voste  amour  a poussa: 

— Ero  un  dimenche  ou  soir,  sias  sus  laprouménado, 
La  rétrèto  batié  davan  lis  Esplanado, 

Et  moun  cur,  én  çerquan  quicon  pér  soun  amour, 
Pa  qu’én  pénsan  à vous  batié  coumo  un  tambour  ! 
Vous,  you  passéjavias  émbé  vostis  amigo  ; 

Fasien  si  cacalas,  si  cambo  débédigo, 

Mai  vous  sias  pu  tranquilo  et  piei  lâchés  si  man, 
Et  vous  acantounès  coumo  un  crouchoun  dé  pan.... 
Passave  aquél  moumén  : maougra  l’éscurisino, 
Pouguère,  graço  ou  gaz,  veire  vosto  babino  ; 

Alor,  alor,  alor,  couméncè  moun  tourmén  ; 

Alor,  én  you  Yésèn  pérdéguère  moun  sén. 

Yéguère  Yoste  fron  boumbu  coumo  un  gros  codo, 
Yostis  usso  qué  fan  la  mita  d’uno  rodo  ; 

Et  piei,  Yosti  beous  yeul,  quan  lis  aoussès,  élas  ! 
Séntiguère  moun  cur  glissa  din  mi  débas... 

Vostis  yeul  briyoun  mai  qué  lou  quieur  dé  ma  boto, 
Soun  pu  nègre  qu’un  ticho  ou  qu’uno  babaroto. 

Piei,  quan  yous  avancés  vèr  lis  aoutri  én  risèn, 
Quan  moustrès  à mis  yeul  un  réjimén  dé  dèn, 
Séguère  éstabourdi  ; gratave  mi  moustacbo. 

Vous,  én  mé  régardan.,  risias  coumo  uno  tacho. 

Mé  sarave  dé  vous.  Oh  ! moun  Dïou  qu’èro  éscur  ! 

' Vouyei  you  déspléga  la  fato  dé  moun  cur  ; 

Mai  vous,  voué  énanès  coumo  touti  li  fiyo, 

Et  mé  plantés  aqui  dré  coumo  uno  caviyo  ! 

— Oh  ! yeui  qué  m’éntèndés,  digas,  digas,  digas, 
Yous  aïme  tout  én  plén,  digas-mé  sé  m’aimas. 

Digas-mé  sé  m’ aimas,  charmanto  doumisèlo  ; 

Proche  dé  vous  moun  cur  foun  coumo  uno  candèlo. 
Et  quan  vous  vése  pa  dé  dousjour  soulamén, 

"Vène  fia,  vène  fia  coumo  un  mouchoun  dé  brén  ; 
Sènte  quicon  dé  gros  qué  mé  saro  la  gorjo, 

Et  souspire  après  vous  coumo  un  bouffé  dé  forjo. 
Parcéqué  tou  din  yiou,  youi,  tou  vous  appartèn  ; 

Dé  la  caviyo  ou  cran,  y oui,  tou  és  yoste  bèn  ; 
Prénès-mé,  coupas-mé,  brisas-mé,  doumisèlo  !... 

Sès  tan  poulido,  eh  bèn  ! ségués  pa  tan  cruèlo  ; 
Aïmas-mé,  car  vous  aïme  émbé  tou  moun  amour  ! 

Oh  ! sé  vésias  moun  amo,  és  négro  coumo  un  four. 
Fasès  vénimoun  fron  jaoune  coumo  la  gaoulo, 

Tiras,  tiras  moun  cur  coumo  uno  cagaraoulo, 

Mai  gachas,  aïmas-mé,  — tout  én  plén,  pér  mita, 
Pér  un  quar  sé  voulès  ; mai  mé  détéstés  pa  ! 

Vous  aimé,  et  yoste  amour  yésès,  mé  dono  éntrigo  ! 
M’émplastre  àyosti  pè  coumo  uno  pel  dé  ûgo  ! 

(Il  se  jette  à genoux) 

MARIANO,  essayant  de  le  relever. 
Aoussas-yous,  aoussas-yous,  sé  quaouqu’un  you  yésié 

BÈ-DÉ-SER 

Eh  bèn  !...  dirien  : Yé  prén  mésuro  dé  souyé. 

MARIANO 

Aoussas-yous  ou  m’énVoou,  car  moun  pèro  m’éspèro. 

BÈ-DÉ-SER,  se  relevant. 

Restas,  ou  mé  brisas  coumo  un  péçu  dé  tèro. 

Vous  én  anarés  pa  san  mé  douna  l’éspoir 
Qué  quicon  ba  pér  yiou  souto  voste  mouchoir. 

— Siei  pa  dé  réfusa,  gachas,  Madoumisèlo  : 

0 

Aï  din  moun  cabiné  dous  parél  dé  brétèlo  ; 

N’aï  un  qué  voou  parèn,  mai  l’aoutre  és  pa  bèn  viel; 
Aï  uno  mostro  én  or,  dous  bouné,  dous  capel  ; 

Un  parél  dé  débas,  dous  parel  dé  caousséto, 

Dous  jilé,  dos  camiso  et  cinq  ou  siei  casquéto, 
Qu’achétère  én  passan  davan  un  courétié  ; 

Aï  un  parél  dé  boto,  un  parél  dé  souyé... 

— Anén,  décidas-vous,  anén,  Madoumisèlo  : 

Séraï  voste  pijoun,  ségués  ma  tourtourèlo  ; 

Pértou  m’ount’ anarés,  amaï  yiou  ; chaquo  jour 
Vole  you  rabina  dou  fiô  dé  moun  amour  ! 

— Escoutas,  réspoundès  : — Disoun  qué  Yoste  pèro 
Es  un  paou  difficile  ; — eh  bèn  y’ a Yosto  mèro  : 
Véndraï,  mé  jétaraï  à si  pè,  yé  dirai  : 

« Vène  à Yosti  jinoul  mé  déscarga  d’un  faï  ; 

» Siei  un  brave  garçoun  d’uno  ounesto  famiyo, 

» Yeui,  vole  intra’n  minaje,  et  vole  vosto  fiyo.  » 
Sé  vosto  mèro  avié  l’èr  dé  pa  m’éscouta, 

Mé  résto  vosto  gran  et  l’anariei  tusta. 

Anén,  décidas-vous  ; anén,  Madoumisèlo, 

Dé  vosti  séntimén  viras  la  manivèlo, 

Digas-mé  qué  m’aïmas  ! Digas-mé  que  m’ aïmas  ! 

— L’amour,  gachas,  l’amour...  Oh  ! l’amour  !...  sé  savias  !. 

— Mé  sémblo  qu’avès  ris...  Risès  dé  ma  détresso  ; 

Sènte  bouli  moun  cur  coumo  un  toupin  qué  vesso  ; 

Yoste  cur  és  bèn  du,  laïssas-lou  véni  mol. 

Sé  m’aïmas  pas,  gachas,  m’éstrangle  pér  lou  col  ! 


MARIANO. 

Pér  un  béstije  ansin,  foou  pa  vous  éstrangla  ; 
Encaro  voloun  pa....  mi  jèn....  mé  marida.... 

BÈ-DÉ-SER. 

Et  vous , dé  qué  pénsas  ? 

MARIANO. 

Oh  ! yiou,  vésés,  siei  franco  : 
Anas  pu  yun  réna  coumo  uno  pouséranco  ; 

Yole  faire  toujour  cé  qué  voudran  mi  jèn. 

— Piei,  pér  sé  marida,  l’ony’és  toujours  à tèm. 

BÈ-DÉ-SER. 

L’on  y’és  toujour  à tèm...  mai  lou  tèm  toujour  coure, 
Noun,  és  pa  quan  lis  an  frounziran  vostre  moure 
Qué  yé  foudra  pénsa  ; sès  én  tou  yoste  jus, 
Maridas-vous  ; pu  tar  bélèou  poudrias  pa  pus  ! 

il 

MARIANO. 

Mé  disès  qué  m’aïmas  ; mai  coumo  ou  pode  veire  ? 

BÈ-DÉ-SER. 

Pér  pas  ou  veire  foou  agudre  d’yeul  dé  veire  !... 

Mé  vésès  pa  véni  rouje  coumo  un  dindar 
Et  tourtiya  moun  quïou  coumo  fan  li  canar  ? 

Yésès  pa  qué  moun  fron  és  coumo  un  fron  dé  vièyo? 
Qué  tramble  davan  vous  coumo  dé  jalarèyo? 

Vous  aime  et  vous  ou  jure,  ici,  sus  moun  lignoou. 
Vous  aïme  cèn  cô  mai  qué  cé  qué  li  rayoou 
Aïmoun,  quan  an  bèn  fam,  li  castagno  roustido, 

Maï  qué  eé  qu’un  malaou  aïmo  l’aïgo-boulido, 

Mai  qué  cé  qu’un  voulur  aïmo  cé  qu’és  pa  sïou  ; 
Vous  aïme  cèn  cè  maï  qué  cé  qué  m’aïme  yiou  ! 
Vous  aïme  ! et  s’és  pa  vraï,  vole  qué  sus  laplaço 
Lou  ciel  mé  fague  pla  coumo  un  flô  dé  fougasso  ; 

Sé  ma  bouco  a menti,  vole  qué  mi  boutél 
Anoun  sé  métré  én  erous  ou  rô  dou  Pié-cT  Outél  ! 

MARIANO. 

Dise  pas  ; mai,  gacbas,  mé  maride  pa’ncaro... 

BÈ-DÉ-SER. 

Pér  qu’acè  vaï  ansin,  ténès,  vou  baye  d’aro  : 

Aqui’n  bou  dé  lignoou,  vou  fara  souvéni 
Quan  vou  décidarés  qué  sieidoujour  aqui, 

Séguesse  din  cènt  an  vous  ou  jure,  ma  mïo, 

Car  vole  m’émboursa  dédin  voste  famiyo. 

MARIANO,  le  repoussant. 

Anas,  gardas  pér  vous  aquél  bou  dé  lignoou  ; 
Véngués  pa  dariès  yiou  nifléja  coumo  un  bioou  ; 
Quan  mé  décidaraï,  vous  ou  mandaraï  dire. 

BÈ-DÉ-SER,  tristement. 

N’aimas  un  aoutre...  et...  médisès  acô  pér  rire. 
Bélèou  aquél  qu’aimas  és  pu  charman  què  yiou  ; 
Bélèou  és  miel  tibia , bélèou  a’n  pichô  quïou  ; 
Bélèou  si  man,  d’aquél,  sentoun  pas  à la  pégo  ; 
Bélèou  porto  dé  brayo  émbé  dé  grandi  régo  ; 

Bélèou  a dé  long  péou  qué  rascloun  soun  coûté  ; 

Et  la  chéniyo  ou  rèble  émbé  la  baguo  ou  dé... 
Bélèou  aquél  rasclé  porto  pérvou  miel  veire 
Un  bésougno  carà  qué  y’ a’n  moucel  dé  veire.... 
Mésfias-vous  d’ aquél  ! mésfias-vous  d’aquél  ! 
Y’aïmés  pa  soulamén  lou  bou  dé  soun  artél  : 

— Sé  vous  aïmava  bèn,  métrié  pa  pérvou  veire 
Uno  vitro  à soun  yeul. — Crachas,  ou  poudès  creire, 
San  mé  sara  dé  vous,  yiou  vous  vése  d’ici. 

Lou  véritable  amour,  l’amour  qué  par  d’aqui, 

(Montrant  son  cœur.) 

Yé  vei  dédin  la  gneu  san  briqué  fosforiquo, 
Prénpas  uncoudoun  quieu  pér  un  sassur  d’Afriquo  ; 

Piei  foou  vou  dire  oussi  qué,  quan  on  s’aïmo  bèn 
Etqué  l’on  sé  vei  pa,  ma  mïo,  l’on  sé  sèn  ! 

MARIANO,  avec  ironie. 

Quaou  ? yiou  ?...  Moun  cher  ami,  siei  pa  maï  amourouso 
Qu’un  calos  dé  caoulé  d’un  capoun  dé  Toulouso, 

Et  sé  dedin  moun  cur  poudias  métré  lou  nas, 

Lou  trouvarias,  ségu,  bouïde  coumo  un  cabas 
Quan  y1  a parèn  dédin. 

BÈ-DÉ-SER. 

Oh  ! voste  cur  és  bouïde  ; 
Laïssas-mé  y’énfounça,  ma  mïo,  jusqu’ou  couïde;  * 

— Vous  aïme  tan  ! 

MARIANO. 

Et  yiou  vous  aïmaraï  jamaï. 

BÈ-DÉ-SER,  tendrement. 

Dou  maï  m’aïmarés  pa,  dou  maï  vous  aïmaraï. 

— Vous  aïme  ! 

MARIANO,  avec  colère. 

Y ou  déteste  ! 

BÈ-DÉ-SER. 

Oh  ! jalo  à peiro  fèndre.... 

— Sé  vole  vous  aima,  poudès  pa  m’ou  désfèndre  ; 
Couparés  pa  cé  qué  gargoto  aqui  dédin. 

(Il  frappe  sur  son  cœur.) 


LA  VOIS  DOU  PÈRO  DÉ  MARIANO. 

Pichoto,  ou  yè  ! Déman  sé  foou  léva  matin, 

MARIANO,  s’en  allant. 

Bonsoir,  rétiras-vous.... 

BÈ-DÉ-SER. 

Nani,  madoumisèlo, 

M’émplastre  à voste  oustaou  coumo  un  pétas  dé  tèlo. 

Il  reste  un  moment  contre  le  mur,  puis  il  revient  au  milieu  du  chemin 

Ah  ! paoure  Bè-dê-Ser , coumo  siès  malurous  !... 

Dé  qué  foou?  Dé  qué  foou  ? — Reste...  ou  filo  moun  nous 

— Réstaraï,  réstaraï  !...  Aqui  dédin  matesto 
Y’a  quicon  qué  mé  dis  : Bè-dè-Ser , resto,  resto  ! 

Et  yiou  vole  résta  !...  Li  fiyo  soun  ansin  : 

Rébaloun  noste  cur  coumo  un  viel  éscarpin 
Amaï  lou  prémié  jour  éli  vous  adouressoun, 

Amaï  énvôus  aïman,  li  garço,  s’éstoufessôun, 

Aïmarien  mai  créba  coumo  un  flouroun  madu 
Qué  dé  dire  vous  aime  ! 

(Il  regarde  le  ciel.) 

Oh  ! qué  lou  ciel  és  blu  !... 

Es  abiyacoulou  dé  gardo  natiounalo.... 

Tou  dor,  mai  moun  cur  yéyo  et  ba  la  jénéralo. 

— Dormes  aqui,  Mariano....  O fénestro  d’anfer  ! 

Pérqué  siei  tan  pichô  ? Pérqué  siès  tan  én  l’er  ? 

— Sé  poudiei  éscala  dé  contro  aquéli  peiro... 

S’ ère  pa  Bè-dé~Ser  voudriei  estre  uno  gneïro. 

— Euh  ! tombo  un  plouvinas  ; mayén,  és  lou  pu  cour. 

Pamén,  foou  que  yé  cante  un  bèou  régré  d’amour. 

(Il  chante  sur  l’air  : Aime-moi  bien) 

Aïmo-mé  bèn,  bèlo  drolasso, 

Charmanto  roso  dé  séntou, 

Lou  pan  éspargno  la  fougasso, 

L’amour  éspargno  la  doulou . 

Quan  té  vèse  siei  tout  én  festo, 

Sènte  sé  partaja  mi  dèn  ; 

Té  dounaraï  ma  vièyo  vesto  : 

Aïmo-mé  bèn. . . 

(Mariano  vide  par  la  fenêtre  un  baquet  d’eau  de  savon  qui 
tombe  en  plein  sur  les  épaules  de  Bè-dé-Ser.) 

Moustre  ! Déqu’ésacè  ?... — La  michanto  journado! 

Mé  pago  moun  amour  émbé  dé  sabounado  !... 

Un  tour  ansin  poudié  pas  arriva  qu’à  yiou. 

Oh  ! qué  siei  malurous,  moun  Dïou  ! moun  Dïou  ! moun  Dïou 

— Piei  gn’a  qué  vou  diran  : Aimas  li  doumisèlo, 

Roudas  à soun  éntour,  digas-yé  qué  soun  bèlo, 

N’én  tirarés  quicon  à forço  dé  grata. 

— Aï  vougu  faire  ansin,  aqui  cé  qu’ai  gagna  ! 

(Il  regarde  tristement  la  fenêtre,  en  secouant  ses  habits 
mouillés,  et  s’éloigne.) 


LA  PROUVIDENÇO 


(Imité  de  l’abbé  de  Lamenais.J 


Dous  ome,  dous  vésin  ami 
Àvien  chacun  d’énfan,  unofénno  qu’aïmavoun, 

Et,  péchaïre  ! pa  maï  qué  cé  qué  paou  gagnavoun, 
Pér  li  nouri. 

Un  di  dous  toujour  s’énquiétavo  ; 

Din  él  mémo  souvèn  disié  : 

Moun  Dïou,  sé  la  mor  mé  prégnié 
Ou  sélou  trayal  mé  manquayo, 


Mafénno,  mis  énfan,  quaou  li  récatarié  ?... 
Et  lou  paoure  pèro  plouravo. 

L’aoutre,  ena’acô  d’aquitan  bèn  ayié  pénsa, 


Mai  disié  : Lou  Bon-Dïou  nou  guido  ; 
Souto  soun  régar  sèn  pl  ; 

Pérqué  nous  a douna  la  o, 


Oura  bèn  soin  dé  cé  qu’a  fa  ! 

Aquél  yiyié  countèn  ; l’aoutre  sé  chagrinavo, 
Ero  triste  lou  jour,  la  gneu  dourmissié  pas  ; 
Coumo  un  frui  pér  un  yerme  én  dédin  rousiga, 
Iço  d’ici  lou  trayayayo.... 


A la  tèro  qué  layourayo, 

Un  jour  yégué  dous  passéroun 
S’éncafourna  dinc  un  bouïssoun, 


N’én  sourti,  y’intra  mai... — Coumo  iço  l’éstounavo, 
S’approcho  én  éscartan  li  branco  tou  plan-plan.... 
Dé  qué  yéguè  ras  dé  sa  man  ? 

Dous  nis  qué  quàsi  sé  toucayoun, 

Garni  dé  pichè  passéroun 
Qu’ayièn  à péno  li  canoun. 

En  trayayan,  sis  yeul  tristamèn  sé  yiravoun 
Ver  li  dous  passéroun  qué  vénièn  et  qu’anavoun, 

Et  qué  pourtavoun  chaquo  cô 
Dé  manjïo  pér  si  pichô. 

Véj’ici  qu’ou  moumén  qu’én  pourtan  la  bécado, 
Uno  d’aquéli  maïro  anavo  rintra  ou  nis, 

Un  mouïssé  vèn,  la  sésis, 

L’émporto  din  lis  er  san  piata  pér  si  cris.... 

Noste  ome  séntiguè  soun  amo  pu  troublado  ; 
Travayavo  én  sé  démandan  : 

Et  si  pichô,  coumo  van  faire  ? 

Àh  ! mouriran  ; 

Car  la  man  qué  tuo  la  maïro 
Tuo  l’énfan  ! 

— S’un  malur  ansin  m’arrivavo, 

Sé  la  mor  i mïou  m’énlévavo, 

Eli  qu’an  pa  qué  yiou,  quaou  poudrié  linouri?  — 
Mai  qué  lis  aoutrï  jour  acô  lou  carçinavo, 

Et  la  gneu  pouguè  pa  dourmi. 


Lou  léndéman  diguè  : Foou  ana  veire  un  paou 
Li  pichos  ourphélin  sé  soun  mor  ou  malaou. 

Bèn  ségu,  priva  dé  sa  maire, 

Gn’a  qu’an  fa  si  badal,  péchaïre  ! 

— Marcho  ver  lou  bartas,  et  tan  lèou  qué  parei, 
Dé  qué  té  vei  ? 

N’én  manquavo  pas  un  ; ma  fé,  li  dos  nisaclo 
Eroun  bèn  éscarabiyado. 

Sé  réscon  pér  miel  veire  ; — éntèn  un  picho  cris... 

Li  fieuyo  à péno  bouléguèroun... 

Et  véguè  l’aoutro  maire  ariba  li  dous  nis. 

Et  li  dos  nisado  manjèroun, 

Et  jés  dé  picho  patiguèroun. 


L’ome  qué  din  soun  ignourenço 
Doutavo  dé  la  Prouvidenço, 

Vaï  trouva  l’aoutre  orne  et  yé  dis 
Tou  cé  qu’a  vis. 

— Perqué  nous  inquiéta,  sou-dis  l’aoutre,én  présenço 
Don  Bon-Dïou  ?...  Soun  amour  a dé  sècré  san  fin, 
Créséguén,  espérén,  aïmen  bèn  nosti  frèro, 

Et  piei,  vésin, 

Apuyén-nous  sus  aquél  pèro, 

Et  sus  la  tèro 

Faguén  én  pès  noste  camin  ! 

Sé  mourisse  avan  tus,  soignaras  ma  famiyo  ; 

Et  sé  tus  mourisses  avan, 

N’én  faraï  pér  la  tïouno  itan. 

Sé  la  mor  énsèmble  nou  lïo, 

Sé  mourissèn  avan  qué  nostis  énfanté 
Siègoun  gran  pér  gagna  soun  pan  touti  soulé, 

Que  sus  Dïou  noste  éspoir  sé  founde  ; 

Car  lou  Bon-Dïou , 

Qu’és  lou  pèro  dé  tou  lou  mounde, 
Oura  soin  di  tïou  et  di  mïou. 


1 


t 


LA  CIGALO  ET  LA  FOURNIGO 

FABLE  IMITÉE  DE  LA  FONTAINE 


Y’a  moun  cousin  Tiblo-Guèto, 
Savès,  lou  que  resto  ou  Claou  ; 
L’aoutre  soir,  véngu’à  l’oustaou  ; 

Es  pér  aqui’n  paou  pouèto 

S’assétè  ou  cantoun  dou  fiô. 

Pér  nous  ésclarci  la  visto, 
Moustéjavian  quaouqui  cb  ; 

Ma  fénno  éndourmié  soun  misto, 
Yiou  fumave  moun  brulè. 

La  véyado  èro  agréablo 

Car  nou  mouquavian  (*)  souvèn... 

— « Foou  qué  té  conte  uno  fablo, 
Sou-dis  moun  cousin.»  — Tan  bèn, 
Mai  qué  dure  pa  longtèm. 

— Ma  fénno  mé  régardavo 
Embé  d’yeul  mita  bara, 

Badayavo  etroundinavo  » 

« Es  tar,  foou  s’ana  coucha  ! » 

— Tantiya  qué  Tiblo-Guèto, 

Qu’ èro  déjà  dré  s’assèto. 

Après  agudro  toussi, 

Escoula  soun  gô,  ’scupi, 

Fréta  si  bouco,  — san  rire 
Countè  cé  qué  you  voou  dire  : 

— « La  Cigalo,  ou  sourél  vïou, 
Avié  canta  tou  l’éstïou  ; 

Mai  séguè  ben  badinado 
Quan  vénguèroun  li  jalado  : 

Yé  réstavo  papu  ren 
Per  métré  souto  sa  den. 


(1)  Bévian. 

Vaï  trouva  din  sa  cassino 
La  Fournigo,  sa  vésino, 

En  yé  disèn  : Bayo-mé, 

Péchaïre  ! quaouqui  crousté  ; 

Ou  bèou  tèm  véndraï  té  rèndre 
Toun  pan  du  pér  dè  pan  tèndre. 
Presto-mé  quicomé,  vaï, 

Bèn  ségu  qué  t’ou  rendrai'  ! 

— La  Fournigo  és  pésco-mouno, 
Dono  pa  lou  lar  i ca  ; 

Quan  l’aoutro  aguè  proun  parla, 
La  toiso  et  yé  dis  : « Capouno  ! 
Dé  qué  fasiès  tou  l’éstïou, 
Assétado  sus  toun  quïou  ? » 

— A sis  yeul  mandan  soun  alo,  * 
Euh  ! yé  réspon  la  Cigalo  ; 
G-neuch  et  jour,  d’amoun,  d’aval, 
Parlan  pér  réspè,  cantave.... 

— Cantaves,  yicfu  travayave  ; 

Eh  bèn  ! yeui,  faï  d’éntréchal  ! » 

— Save  pa  léji,  mai  crése 
Qué  cé  qué  vous  aï  counta 
Es  pa  jamaï  arriva.... 

Qué  lou  diable  mé  désgrése 
Sé  jamaï  bestio  a parla  ! 


% 

Mai  tout  acô  nou  faï  veire 
Qué  y’a  toujour  dé  savan 
Qué  youdrien  nou  faire  creire 
Qu’un  poilo  és  uno  sartan, 

Et  qué  cé  qu’és  nègre  és  blan. 
Foutraou  ! nou  fan  la  moralo  ; 

Nou  disoun  qué  la  Cigalo 
Déou  pacanta  din  l’éstïou.... 

— Sacrébïou  ! 

Digas-mé  dé  qué  pô  faire  ? 

Gachas,  mé  donoun  la  maire 
Quan  lis  éntènde  parla 
En  disèn  : Foou  travaya  ; 

Lou  trayal  sourtis  d’afaïre. 

— Oï,  mai  restoun  san  rèn  faire.... 
Bando  dé  rascas,  sud 
Qué  cbimaroun  dé  papi 
Crésoun  dé  faire  marmando  ! 

Yiou,  ma  scïenço  és  pa  grando  ; 
Mai  ma  fé  ! n’én  save  proun. 

Risé  én  vésèn  dé  coudoun 
Qué  sé  donoun  tan  dé  péno, 

Qué  sé  sécoun  li  poumoun 
Pér  saoupre  dé  qué  ?...  Lou  noum 
Dou  maçoun 

Qué  bastiguè  lis  Aréno  !... 

Gaclias,  én  fé  dé  savan, 

Parlas-mé  di  rachalan. 

N’aoutri,  pétar  dé  sor  Léscrivèn  sus  la  tèro, 

Embé  nosti  béchar,  dé  famous  caratèro. 

Fasèn  la  grosso,  és  vraï  ; mai  nosto  plumo,  oumén, 
Dono  dé  pan  pér  Tome,  et  pér  l’ase  dé  brén. 

Crése  qu’és  pa  bésoun  d’agudre  fa  si  classo 
Pér  foire  uno  oulivédoet  pér  manja  sa  biasso. 
Travayén,  faguén  bèn,  simén  quaouqui  bouyoun, 

Et  piei,  vosti  savan,  soun....  mé  taise,  gn’a  proun. 


LA  NIMOISO 


(Pour  l’Orphéon  de  Nîmes) 


Nou  véj’aqui  ! Sèn  lis  énfan  de  Nime  : 

Lou  viel  Luzer  nou  garclo  et  crén  pa  rés. 
San  s’alassa,  Dïou  nou  mando  à bel  ime 
Bla  din  la  baïsso  et  rasin  sus  lou  grés. 
Vivoloü  ciel  san  nivo  et  san  magagno, 

Lou  ciel  qué  béou  lou  fum  de  noste  oustaou  ! 
Vivo  la  Franco  et  vivo  la  Tourmagno  ! 

Ra  bèn  nascu.trove  pouli  soun  traou. 

Aïman  la  lucho  ou  mitan  dis  Aréno, 

Lou  bioou  qué  bramo  et  trépo  din  lou  roun 
Mai  lou  traval  nou  faï  pa  jamaï  péno  , 

Et  quan  yé  sèn  tan  bèn  n’én  fasèn  proun. 
Fousèn  la  vigno  et  poussan  la  navéto, 
Batèn  lou  fère  et  travayanlou  bos. 

Quan  li  viels  an  véndran  dé  rébaléto, 
Ourén  toujour  un  erouchoun  sus  la  pos. 

Siègue  ou  traval,  siègue  din  lou  minaje, 
Ami,  pértou  ténguén  lou  dré  camin. 

Qu’à  nosti  fil,  s’an  paca  d’éritaje, 

Rés  digue  pa  : Toun  pèro  èro  un  couquin 
Quan  lou  malur  tombo  sus  nosto  ésquino, 
San  roundina,  prénguén-lou  coumo  vèn  ; 
Lou  michan  san  resto  à quaou  sé  carçino  : 
Après  lapleujo  arrivo  lou  bèou  tèm. 

Sé  nosti  viel  èroun  din  li  batesto 
Pér  catouli,  gorjo-négro  oujasioou, 
Embrassén-nous  ; Dïou  réglara  lou  resto. 
Et  cérquén  pa  dé  bouro  sus  un  ïoou. 
Dounén  lou  van  is  idèyo  nouvèlo  ; 

Podoun  tua  pa  qué  cé  qu’és  malaou  ; 

I viel  parti  ténguén  pa  la  candèlo  : 

Quaou  és  fadà  qué  reste  à soun  oustaou  ! 


/ y»  AD  AME  yvn 


*** 


PASSÉROUNÉ. 


Passérouné,  que  siés  urous  ! 

Dé  paou  dé  jour  ta  vido  és  facho, 

Sé  la  branco  rufo  té  cacho 
Din  lamousso  as  un  nis  pu  dous. 
L’ome  vaï,  vèn,  monto  et  davalo  ; 
Acampo  et  jamaï  n’a  pa  proun  : 

— Tus,  ou  Mestre  qu’a  fa  toun  alo, 
Voles  et  mandes  ta  cansoun. — 

Pér  dé  fum,  d’aouro  et  dé  babiolo, 
L’ome  s’alasso  qué  noun  saï  ; 

— Mai  tus,  paouro  et  sajo  bestiolo, 
Ou  Bon-Dïou  démandes  pa  maï, 

Pa  maï  qu’un  nis  din  la  ramiyo 
Proun  gran  pér  poudre  y’anadous, 
Un  dégou  d’aïgo,  uno  graniyo... 

Passérouné,  qué  siès  urous  ! 

» 


LOU  TOUNAYÉ. 


Davan  sa  porto,  un  matin, 
Pér  récata  lou  bon  vin, 
Lou  tounayé  travayavo  ; 
Pan,  pan,  pan 
Pan,  pan. 

Lou  tounayé  travayavo. 

— ^Mé'drévéyes  moun  énfan, 

r-am*  ■ *■ 

Tounayé /piques  pa  tan 
Ou  vaï-t’én  d’aqui  déssouto. 
Pan,  pan,  pan, 

Pan,  pan, 

Ou  vaï-t-én  d’aqui  déssouto. 

— Noste  gran  és  pu  malaou  ; 
Tounayé,  taïso-té’n  paou, 

Ou  tèn-té  din  ta  boutigo. 

Pan,  pan,  pan, 

Pan,  pan, 

Ou  tèn-té  din  ta  boutigo.  — 

Zou  ! viro  qué  viraras, 

Zou  ! piquo  qué  piquaras, 

Lou  tounayé  travayavo. 

Pan,  pan,  pan, 

Pan,  pan, 

Lou  tounayé  travayavo. 

Piquavo,  lou  malurous, 

Car,  péchaïre  ! èro  amourous  : 
Aïmavo  uno  fiyo  richo. 

Pan,  pan,  pan, 

Pan  pan, 

Aïmavo  uno  fiyo  richo. 

Néno  avié  d’éscu,  dé  bèn  ; 

El,  péchaïré  ! avié  parèn 
Qué  si  dous  bras  et  sa  masso. 
Pan,  pan,  pan, 

Pan,  pan, 

Qué  si  dous  bras  et  sa  masso. 

Li  jèn  dé  Nèno  èroun  du, 

Lou  vouyèn  pa  sans  éscu, 

Maï  sa  fiyo  lou  vouguèsse. 
Pan,  pan,  pan, 

Pan,  pan, 

Maï  sa  fiyo  lou  vouguèsse. 

Et  Nèno,  à forço  d’aïma, 

Dé  langui,  dé  sé  mina, 

La  paouro  ! toumbè  malaouto. 
Pan,  pan,  pan, 

Pan,  pan, 

La  paouro  ! toumbè  malaouto. 

Un  matin,  lou  bru  d’un  clas 
Dou  garçoun  toumbè  li  bras..., 
Couré’  à la  porto  dé  Nèno. 
Pan,  pan,  pan, 

Pan,  pan, 

Couré’  à la  porto  dé  Nèno. 


13 

Ouvris....  Parés  clin  lou  yé.... 

Din  la  caïsso  un  ménusié 
Clavèlo  la  paoure  morto. 

Pan,  pan,  pan, 

Pan,  pan, 

Clavèlo  la  paouro  morto. 

Fol,  aousso  lou  lénçoou  blan 
Et  poutounéjavo  én  plouran 
Lou  fron  jala  dé  sa  mïo. 

Pan,  pan,  pan, 

Pan,  pan, 

Lou  fron  jala  dé  sa  mïo. 

Dou  jardin  couris  ou  bou, 

— Vène  émbé  tus,Nèno, — et  zou  ! 
Sé  traï  din  la  pouséranco. 

Pan,  pan,  pan, 

Pan,  pan, 

Sé  traï  din  la  pouséranco. 

Batudo  dou  vén taras, 

Bagnado  dou  plouvinas, 

Sa  paouro  amo  ou  cièl  arivo. 

Pan,  pan,  pan, 

Pan,  pan, 

Sa  paouro  amo  ou  ciel  arivo. 

Lou  Bon-Dïou  d’un  er  facha, 

Yé  l'aguè  : Pér  qu’as  mounta  ? 
Yiou  t’aviei  pa  manda  quère. 

Pan,  pan,  pan, 

Pan,  pan, 

Yiou  t’aviei  pa  manda  quère. 

Couménco  dé  davala 
Et  dé  tourna  travaya 
Pér  nouri  ta  vièyo  mèro. 

Pan,  pan,  pan, 

Pan,  pan, 

Pér  nouri  ta  vièyo  mèro. 

— Ver  la  gneu,  lou  paoure  énfan, 
Plourous,  sus  un  nivo  blan, 

Davalè  din  sa  boutigo. 

Pan,  pan,  pan, 

Pan,  pan, 

Davalè  din  sa  boutigo. 

Et  viro  qué  viraras, 

Et  piquo  qué  piquaras, 
jusqu’à  l’aoubo  travayavo. 

Pan,  pan,  pan, 

Pan,  pan, 

Jusqu’à  l’aoubo  travayavo. 

Et  quan  l’aoubo  luzissié, 

Coumo  un  fum  dispareissié 
En  glissan  long  di  murayo.... 
Pan,  pan,  pan, 

\ Pan,  pan, 

En  glissan  long  di  murayo.... 

Travayè  péndèn  vounze  an, 
Lagneu,  pér  gagna  lou  pan,^ 

Lou  pan  dé  sa  yièyo  mèro. 

Pan,  pan,  pan, 

Pan  pan, 

Lou  pan  dé  sa  vièyo  mèro. 

Dïou  aguè  ou  bou  d’aquél  tèm, 
Piata  dou  paoure  doulèn. 

— Un  matin  quaouqu’un  lou  sono 

Pan,  pan,  pan, 

Pan,  pan, 

Un  matin  quaouqu’un  lou  sono. 

— Tounayé  piques  papus  ; 

A papus  bésoun  dé  tus, 

Es  morto,  ta  paouro  mèro. 

Pan,  pan,  pan, 

Pan,  pan, 

Es  morto,  ta  paouro  mèro. 

Siei  Jésus  mor  sus  la  crous, 

I pécadou  malurous 
Dou  ciel  vène  ouvri  la  porto. 
Pan,  pan,  pan, 

Pan,  pan, 

Dou  Ciel  vène  ouvri  la  porto. 

Tounayé,  vène  émbè  yiou.... 

— Et  l’ome  et  lou  Fil  dé  Diou 
Ensèmble  ou  Ciel  s’én  anèroun. 
Pan,  pan,  pan, 

Pan,  pan, 

Ensèmble  ou  Ciel  s’én  anèroun. 

Et,  souto  un  blan  aményé, 
Nèno  émbé  lou  tounayé 
I pè  dou  Bon-Dïou  s’aïmèroun. 
Pan,  pan,  pan, 

Pan,  pan, 

I pè  dou  Bon-Dïou  s’aïmèroun. 


LOU  LOU  ET-  L’AGNEI 


FABLE  IMITÉE  DE  LAFONTAINE 


Yiou,  vous  ou  cache  pa;  dimènclie  ou  ben  sémano, 
Envale  un  cô  dé  vin  miel  qu’un  cô  dé  tisano. 

Quan  yèse  dé  foutraou  coumo  aquél  éscrivan 
Qu’én  chimaran  dé  papié  blan 
Cerco  à faire  yéni  mai  d’aïgo  din  la  yilo, 

Gachas,  acô  d’aquï  mé  soulèyo  la  bilo, 

Et  sé  lou  couneissiei,  yé  diriei  tout  én  fin  : 

Y’a  proun  d’aïgo,  rascas,  fasès  yéni  dé  yin  ! 

Lou  vin  dono  la  forço.  — Escoutas  cé  qué  Basquo, 

Lou  qu’avié’no  calandro,  et  qué  fasié  dé  ver, 

Mé  countavo  un  matin  dé  l’an  dou  gros  iver  : 

— « Pichô,  quan  vas  ou  cham,  oublides  pa  toun  flasquo  ; 

Li  pu  for  an  toujour  résoun  : 

Lou  qu’a  di’quélo  és  pa’n  coudoun  ! 

Un  paoure  Agnel,  nascu  din  la  Garigo, 

Un  vespre,  avan  dé  yentra  ou  jas, 

Bévié  tranquilamén  à la  Fon-dé-Calvas. 

Y’avié’n  roumpu  dé  Loù,  moustre,  qu’avié  pa’ntrigo, 
Sourtiè  ^a  léngo,  avié  pa  rèn  manja  d’un  brïou, 

Et  vous  avié’no  fam  dou  tonèro-dé-Dïou  ! 

Dévisto  noste  Agnel,  lou  gusas  ; sé  y’acousso, 

Y’ouvris  dous  foutraou  d’yeul,  yun  dé  l’aïgo  lou  pousso  ; 

— Dé  qué  vènes  troubla  moun  abéoure,  rascas  ! 

Sé  mé  rétégniei  pa,  réçoupriès  cèn  caloto.... 

L’ Agnel  tout  én  tramblan  l’éspincho  d’aout  en  bas  ; 

— Aça,  mai,  badinan  ou  manjan  d’agrïoto  ? 

Bève,  mai  trouble  pa  voste  aïgo,  bèn  ségu. 

— La  troubles,  saerébïousse  ! Et  piei,  pér  fini,  gacho, 
Foou  qué  t’ou  digue,  aqui  y’a  quicon  qué  mé  cacho  : 
Parlères  maou  dé  yiou  y’a  set  an,  dinc  un  glu.... 

Fagues  pa  l’éstouna,  bouto  ou-z-aï  soupégu. 

— Dinc  un  glu?  Y’a  set  an?.. — Coumoourïei  fa,  péchaïre  ! 
Ere  éncaro  dédin  lou  ventre  dé  ma  maire. 

— S’és  pa  tus  és  toun  frèro,  alor,  laï  moustrioun  ? 

— O pér  acô,  sès  pa  sus  lou  Pon-d’Avignoun  : 

Dé  frèro,  n’aï  pa  ca....  siei  soûl  dé  ma  famiyo  ; 

Ma  mèro  avié  fa’n  manquamén  én  éstèn  fiyo, 

Et  soun  misto  crébè,  dilus  y’oura  dès  an  ; 

Lou  pénjéroun  déssus  la  porto  dé  Jourdan. 

— S’és  pa  tus  ni  toun  frèro,  és  quaouqu’un  dé  ta  raço, 
Réspoundéguè  lou  Loù  san  faire  la  grimado, 

Car  y’aoutri,  li  moutoun,  li  pastre  émbé  li  chin, 
Cerquas  touti  pa  mai  qu’à  mé  métré  dédin  ! 

Embé  toun  er  foutraou  mé  counvènes  pa  gaïre  ! 

Et  ségu,  y’a  lontèm  qué  mé  fiches  én  caïre  ! 

— Tou  d’un  cè,  vèn,  par  sus  l’Agnel, 

Et,  san  fourchéto  et  san  coutél, 

Vou  n’én  faguè  quatre  moucel  ; 

Envalé  tou....  jusqu’à  la  pel  ! » 

Véj’aqui  cé  qué  y’a  d’ana  trémpa  soun  moure 
Din  l’aïgo  qu’és  tranquilo  ou  din  l’aïgo  qué  coure... 
S’aquél  bardo  d’Agnel,  pér  sé  léya  la  sé, 

Ero  ana  toumba’n  litre  én  quaouque  cabaré, 

Lou  Loù  yé  sérié  pas  ana  çerqua  chicano.... 

D’aquésto  ouro  sérié  san  doute  un  gros  moutoun, 

Ourié  gagna  lou  pris,  y’ourien  gansa  li  bano. 

Moustre  ! qu’acè  d’aqui  me  séguè’no  liçoun, 

Cré  couquin  ! béouriei  pa  dous  dégou  d’aïgo  puro... 

% 


— 154  — 


Dé  qué  voulès  ? Aï  poou  d’énvala  dé  sansuro. 
Chacun  a soun  idêyo....  et  la  mïoune  és  ansin. 

Ma  fénno  toujour  rèno:  Aï,  sou-dis,  Jans’émbraïgo, 
S’émplastre  ou  cabaré  lou  soir  et  lou  matin. 

— Yiou  foou  pa  soulamén  dé  réproche  à Catin  ; 

Sé  la  batiei  fariei  dé  trin, 

Ma  fé  ! bève  lou  vin  et  laïsse  coure  l’aïgo. 


DÉ  QU’ÉS  LOU  BON-DÏOU  ? 


i 


Moun  fil,  té  copes  pa  la  testo 
Pér  saoupre  dé  qu’és  lou  Bon-Dïou  ; 
Es  bon  i qu’an  dé  tèm  dé  resto 
D’ana  grata’cô.  — Tus  et  yiou, 
Avèn  bèn  d’autri  caouso  à faire  ; 
Foou  trima  dé  longo,  péchaïre  ! 

Pér  gagna  noste  flô  dé  pan, — 

Souto  lou  traval  qué  nou  buto 
Pérdéguén  pas  uno  minuto  : 

L’ouvrié  ser  Dïou  én  travayan. 

Dounén  à Dïou  cé  qué  démando, 
Oubéïguén  quan  nou  coumando, 
Laïssén  lou  resto  dé  cousta. 

Qué  nou  louanjoun,  qué  nou  blaïmoun, 
D’oubéï  nou  foou  counténta  î 
Aco  faï  qué  lis  ome  s’aïmoun, 

Lou  resto  li  faï  disputa. 


MARIOUN.  a) 


En  m’émbrayan,  dé  matin  mé  pénsave 
Qu’a  passa’tèm,  Marïoun,  qué  sian  pa  viel. 
Y’a  soixanto  an  qu’éncaro  mé  frisave, 

Qué  dé  cousta  cargave  moun  capel.. 


(1)  Mon  excellent  ami  Louis  Roumieux,  en  réponse  à Marioun , a écrit  une 
spirituelle  chanson  intitulée  Jaousé.  Ces  deux  pièces  parurent  ensemble,  arran- 
gées en  dialogue,  dans  un  recueil  que  nous  publiâmes  en  commun,  il  y a une 
dizaine  d’années. 

Je  crois  devoir  aujourd'hui  présenter  au  public  ma  Marioun  seule,  c’est-à- 
dire  teUe  que  je  l’ai  réellement  conçue. 

Je  saisis  cette  occasion  pour  remercier  publiquement  mon  ami  et  ex-collabo- 
rateur de  la  générosité  avec  laquelle  il  a bien  voulu  laisser  prendre  à mon  livre, 
le  titre  de  li  Bourgadieiro  : ce  titre  ayant  servi  à désigner,  dans  le  temps 
notre  œuvre  collective,  il  était  sa  propriété  autant  que  la  mienne. 

A.  B. 

(Note  de  la  première  édition) . 

Touti  li  soir  mé  métiei  en  goguèto, 

Aviei  vint  an,  ère  din  tou  moun  jus, 

Et  mi  boutél  fasièn  tibia  mi  guèto.... 

Digo,  Marioun,  t’èn  souvènes  pa  pus  ? 

Quan  lou  dimènche,  après  ma  barbo  facho, 
Aviei  carga  mi  bravo  dé  cadis, 

Mi  souyé  blan  garni  dé  bèli  tacho, 

Mi  débas  blu,  ma  vesto  dé  dra  gris, 

Touti  li  fiyo  én  passan  s’aréstavoun  ; 

Mai  yiou  disiei  : Es  pa’qui  qué  mé  prus  ; 

Et  mis  yeuyas  toujour  t’accouséjavoun.... 
Digo,  Marioun,  t’én  souvènes  papus  ? 

Dé  toun  cousta,  tus  ères  charmantasso  ; 
Tisyeul  briyavoun  maï  qué  mi  boutoun, 
Aviès  dé  bras,  dé  foutraou  dé  cambasso, 

Un  éstouma  moufle  coumo  un  pastoun. 

Aro,  toun  rastéyé  resto  én  batayo, 

Ti  dous  camban  soun  sé  coumo  dé  fus, 

Et  ta  babino  és  plissado  à la  payo.... 

Digo,  Marioun,  t’én  souvènes  papus? 

Ourian  dansa  déscaou  sus  un  rastouble  ; 
Touti  li  soir  végniei  t’accoumpagna, 

Et  ti  vésin  disien  : Lou  pouli  coublé  ! 

Quan  nou  vésien  touti  dous  ényassa. 

Sian  frés  et  gai,  sian  dré  coumo  dé  quiyo  ; 
Aro,  marchan  tou  dé  bistoribus, 

Et  sèn  frounzi  coumo  dé  passériyo.... 

Digo,  Marioun,  t’én  souvènes  papus  ? 

Lou  prémié  cô,  Marioun,  qué  té  vèguère, 
Moun  éstouma  sé  viré  d’aout  én  bas  ; 

Dé  caouto  à caouto  à la  fin  m’anouncère, 
Tout  én  gratan  mis  ouréyo  et  moun  nas.... 
Ere  timide,  alor,  coumo  uno  coyo. 

En  prénèn  van  pér  faire  moun  cabus, 

A toun  éntour,  qu’ai  rébala  mi  brayo  ! — 
Digo,  Marioun,  t’én  souvènes  papus  ? 

Un  soir,  vouyei  té  faire  uno  brassado, 

Ou  vouyès  pa  ; té  ténguère  ti  bras. 

Tus  as  toujour  agu  la  man  lévado  ; 

Pér  un  poutoun  aguère  dous  moustas. 

Aco  pétè  coumo  uno  jirouflado  ; 

Ti  cinq  anchoyo,  én  souvéni  dé  tus, 

Yeu  jour  aqui  démourèroun  marcado.... 
Digo,  Marioun,  t’én  souvènes  pa  pus? 

Et  piei  vénguè  noste  jour  dé  mariaje.... 

— Dé  yé  pénsa  mé  fai  vira  li  dèn. 

Diguères  : voui , blanco  coumo  un  froumaje 
Manjèn,  béguèn,  dansèn,  piei  non  couchèn. 

Pénsavian  pas  alor,  qué  la  viéyésso 
Nou  virariè  tou  déssouto  déssus.... 
M’ount’a  passa  nosto  bèlo  jouïnésso  ? 

Digo,  Marioun,  t’én  souvènes  papus? 

— La  vièyo  aoussè  sa  testasso  passido, 

En  aïsséjan  yé  faguè  résponso  : Oï, 

Parles  pa  pus  di  bèou  jour  dé  la  vido  ; 

De  n’én  parla,  moun  éstouma  mé  coï. 

— Lou  paoure  viel  toujour  récouménçavo, 
Toujour  rénavo  épabé  soun  açan  crus, 
Tout  én  frétan  soun  nas  qué  dégoutavo  : 

— Digo,  Marioun,  Vén  souvènes  papus  ? 


A LEXCELLENT  COMiqUE  MARTIN^1* 


LOU  CHAINE  ET  LOU  ROUZÉ. 

FABLE  IMITÉE  DE  LA  FONTAINE. 


Savès  bèn  lou  Cros-di-Canar  ? 

— Eh  bèn  ! passas  d’ilaï,  mountas  louboulévar, 
Suvissès  tou  dé  long  lis  aoubre  et  li  lanterno  ; 
Piei,  quan  sérés  gandi  vis-à-vis  li  Caserno, 

Sus  la  drécho,  én  viran,  prénès 
Lou  cantoun  dou  camin  d’Uzès.... 


(U  C’est  à ce  travailleur  intelligent,  tête  et  cœur  d’artiste,  que  je  dois  le 
succès  de  mes  Fables. 

Quan  ourés  camina  coumo  dirian  dos  ouro 
Din  li  clapas  dé  peiro  et  li  bartas  d’amouro, 
Gachas,  arrivarés  anfin 
I vigno  dou  Mas-dé-Blazin. 


En  ésfatan  l’armas  qué  toco  la  gran  vigno, 

L’an  dé  délai,  Maténquo  et  Jano-dou-Bouril 
Et  lou  Grava  dé  Casso-Gril , 

— Très  losso  qu’aïmoun  mai  la  car  qué  lis  éspigno, — 
N’énténdéguèroununo...  Oh  ! mai,  qué  crèmoou  lun, 
D’un  pa-stre  qué  ségu  n’és  pa  la  mita  d’un. 

Boutas,  s’ou  crésès  pa,  vou  tarai  pa  la  guèro  ; 
Countaraï  cé  qué  m’an  counta, 

Vou  dirai  pa 

S’és  messorgo  ou  s’és  vérita, 

Car  y’ aï  pa  vis  soun  batistèro. 


« Un  chaîne,  ancien  luchaïre  et  fésur  d’émbaras, 
Long  d’un  bos,  ou  cagnar,  sé  crousavo  li  bras 
Et  fumavo  sa  pipo  én  régardan  sa  tèro.... 

Ségu,  préchavo  pa  misèro  ! 

Basti  coumo  uno  toure,  éstanlavo  ou  sourél 
Soun  ésquino  dé  braou,  soun  ventre,  si  boutél, 

Sa  caravato  roujo  et  sa  cheïno  dé  mostro. 

— Tou  d’un  cô,  davan  él,  à quaouqui  passé  mostro 

Un  Rouzè , tafataïre,  én  trachélan  véngu 
On  sourél  grignouta  soun  crouchoun  dé  pan  du. 

Es  que,  pareissié  pa  tro  bèn  din  sis  afaïre  : 

Sa  camiso  sourtié  dé  si  brayo,  péchaïré  ! 

Rébalavo  la  grounlo,  et,  coumo  fasié  fré, 

Euli  ! batié  la  sémèlo  én  boufan  din  si  dé. 

Tou  frounzi,  ver  dé  la  sisampo, 

Ero  aquï,  maigre  et  long,  souto  l’aouro  jirnbla.... 
Lou  Chaîne  lou  dévisto  : Hola  ! sou-dis,  liola  ! 
Quinsar  ! Parei  qué  vos  pas  émpougna  li  rampo. 
Tires  d’aïgo,  quinsar  ! Mai  té  plagne,  crei-z-ou  ; 
Long  coumo  un  jour  san  pan,  lia  coumo  l’amadou, 
Lou  sourél  té  rabino  et  la  pleujo  tébagno  ; 

La  pu  piehoto  aouro  té  lagno  ; 

Tou  té  sémblo  témpesto  et  fas  toujour  lou  crô. 
Yiou,  rèn  mé  jimblo  pa,  siei  ferme  coumo  un  rô  ; 
Et  quan  r aouro,  émb’un  bru  dé  vièyo  pouséranco, 
S’acousso  sus  mi  branco, 

Mé  quiye  sus  mi  cambo,  et  touti  si  foutraou 
Mé  fan  pa  mai  branla  qué  l’alén  d’un  mouïssaou. 
Réjétoun  agani  d’un  paoure  éscoubiaïre, 

S’aviès  agu  lou  biaï  dé  miel  cousi  toun  paire, 

S’ères  soulamén  moun  vésin, 

D’aquésto  ouro  sériés  pa  misérable  ansin  ; 

Ouriès  à moun  oustaou  lou  bos  et  la  candèlo, 

Et  rébalariès  pa  ti  grounlo  san  sémèlo 

Sus  li  bor  di  vala,  din  touti  li  caraou  ; 

Sériés  pa  maï  éspés,  mai  ti  pè  sérien  caou. 

— ’Trei  ! réspon  lou  quinsar  en  aoussan  soun  ésquino, 
Tout  én  plantan  si  dé  jala 
Din  lou  cros  dé  soun  éstouma  ; 

Sieipaoure,  és  vrai,  et  mababino 
S’ouncho  maï  i caoulé  qu’i  jigè  dé  moutoun, 

Davan  l’aouro  mé  jimble  et  tramble  coumo  un  joun, 
Mai  dé  moun  paoure  pèro  aï  après  la  sçïenço 
Dé  pa  m’énrédési  contro  li  circounstènço. 

Dé  fés,  mé  coche  san  soupa  ; 

Mai  savé  qué  pér  yiou  lou  four  coï  pa  li  tourto  ; 

Mé  jimble,  mai  mé  cope  pas  ! 

Vous,  quaouqu’uno  vous  séra  courto. 
Aça’nén,  adoussias  ! Et  mayo.... 


Et  pa  pu  lèou 

Qu’a  vira  lou  cantoun,  uno  aourasso  sé  lèvo, 
S’acousso  sus  lou  Chaîne , én  bramanlou  soulèvo, 
Yé  faï  lou  tour  dé  bras  : Aï  ! Isso!  — Pataflèou  ! 
Noste  Chaîne  carnu  faguè  la  viro-passo  ; 

L’aouro  l’éspandiguè  réde-mor  sus  la  plaço. 

Lou  Rouzè  pér  sé  lèou  jimbla, 

Empougnè’n  tour  dé  col,  mai  y’aguè  lèou  passa.  » 


— 165  — 


Eh  bèn  ! gachas,  acô  faï  veire 
Qué  dé  si  quaouqui  soou  foou  pa  jamaï  sé  creire  ; 
Qué  lou  tèm  viro,  et  qué  l’argèn 
Chanjo  dé  pocho  bén  souvèn 
Qué  y’a’n  ta  dé  rascas,  euh  ! qué  fan  bén  si  crano, 
Et  qué  sé  d’un  moustas  yéfrisavias  li  dèn, 

Yirarien  coumo  dé  campano  ; 

Et  qué  dévèn  nou  countenta 
D’aréncado,  quanpoudénpa 
Manja  dé  pérdigal.  Qu’ou  traval,  à la  péno, 

Dé  bono  ouro  dévèn  pléga  nosto  coudéno  ; 

Et  qué,  pér  travessa  nosti  michan  camin, 

Gachas,  voou  souvèn  mai  d’ésclô  qué  d’éscarpin  ; 
Qué,  quan  lou  michan  tèm  nou  méno  àfoué  déposto, 
Yoou  mai  courba  lou  fron  qué  sé  roumpre  li  costo  ! 


LOU  MAÇOUN. 


Maçoun,  té  voou  baya  d’ouvraje, 
Préparo  d’acaou,  vas  blanchi. 

Es  qu’iço  séralong....  couraje  ! 

— Espincho  aquél  éscrabouchi  ; 
Vaï,  sa  counsciènço  és  pa  san  taco 
En  guiso  dé  bioou  Yèn  dé  vaco. 
Bayo  dé  cabri  pér  d’agnel.... 

Zou  maçoun,  un  cô  dé  pincel. 

Aquél  gros  moussu  que  badayo, 

Ou  mitan  d’un  saloun  cira, 

Qué  trato  l’ouvrié  dé  canayo,  — 

Es  ésta  paoure  coumo  un  ra. 

Yeui,  quan  parlo,  chacun  l’éscouto 
A fa  quatre  fés  banquo-routo, 

Mai  sa  fénno  a més  li  capel.... 

Zou  maçoun,  uncô  dé  pincel. 

Aquél  camar  à faço  blèmo, 

Y’ a quatre  més  qu’èro  mitroun, 
S’és  més  boulangé,  dirai  mémo 
Qué  sa  boutigo  a bon  rénoum. 

Mai  lou  gusas,  à la  sourdino, 

Mesclo  dé  jï  din  la  farino, 

Et  di  pastoun  rougno  un  moucel.... 
Zou  maçoun,  un  cô  dé  pincel. 

Yéjo  aquél  flasquiné  qué  passo, 
Contro  soun  usso  tèn  coula 
Un  lourgnoun....  et  fai  lagrimaço. 
Démando-yé  quan  y’a  cousta. 
Espincho  coumo  fai  sapesto. 
Saludo  pa  li  qu’an  dé  vesto 
Et  déou  lou  dra  dé  soun  mantel 
Zou  maçoun,  un  c b dé  pincel. 

Aquél  dino  én  dos  agrioto 
Pér  éspargna  de  curo-dèn. 

Ségu,  faï  coure  la  barioto.... 

Et  dis  qué  presto  à très  pér  cèn  ! 
Mai  sé  réfaï  ou  rébiyaje  ; 

Pér  si  courso,  souir  courétaje, 

You  lèvo  la  prémieiro  pel.... 

Zou  maçoun,  un  cô  dé  pincel. 

Aquél  ouvrié,  quan  a la  brodo, 
Planto  sis  outis  et  s’én  vaï  ; 

Véjo,  outour  dou  cabaré  rodo, 
Intro,  etn’én  sor  quan  és  émbriaï 
Sis  énfan  plouroun  per  carieiro, 
San  carboun  din  la  chémignieiro, 
Et  san  pan  souto  lou  coutel.... 

Zou  maçoun,  un  cô  dé  pincel. 

Lou  mitroun  dis  à la  chambourdo 
Nou  maridarén  tus  et  yiou. 
Aquésto  yé  béou  si  falourdo. 
Passo Tiver,  passo  Téstiou.... 

Piei  lou  mitroun  par  et  la  quiyo  ; 
Et  lou  viel  pèro  dé  famiyo 
Gardo  la  vaco  et  lou  védel.... 

Zou  maçoun,  un  cô  dé  pincel. 

Aquélo  marchando  és  dévoto  ; 

Vïou  dé  prièro  et  dé  sermoun, 

Sé  signo  chaquo  fés  qué  roto, 

Et  manquo  pa’no  proucessioun, 

Eh  bèn  ! l’aï  marquado  én  ténchuro 
Faï  guiraou  et  faousso  mésuro, 
Gacho,  és  un  loù  din  lou  troupel.... 
Zou  ! maçoun,  un  cô  dé  pincel. 

Yé  ! qué  dé  varié  raoubo-mestre  ! 
Qué  dé  mestre  crèbo-varlé  ! 

Qué  dé  mounde  din  lou  bèn-estre 
Mandoun  la  boulo  yun  dou  lé  ! 

Qué  dé  frèro,  pér  uno  blago, 

Soun  chaquo  jour  én  rigo-rago 
Coumo  l’énclume  et  lou  martel  !.... 
Zou  maçoun,  un  cô  dé  pincel. 

Anén,  y’a  dé  traval  éncaro, 

Lou  foou  acaba,  dé  qué  vos  ? — 
Qué  la  suzou  bagne  ta  caro  ! 

Qué  toun  pincel  véngue  un  calos  ! 
Nétéjo  ma  vièyo  bastisso, 

Détrin,  d’aïssioun,  d'énjustiço; 

Zou  J.  pér  lï  jouïne  et  pér  li  viel.... 
— Mestre,  aï  abéna  moun  pincel.... 


LOU  RINAR  ET  LOU  GROUPATAS 


FABLE  IMITÉE  DE  LA  FONTAINE 


Es  pa  pér  mé  vanta  : siei  pa  qu’un  viel  coudoun  ; 
Aï  pa  jamaï  rascla  mi  pè  dinc  uno  éscolo, 

Mai  y’aï  passa  davan,  et  trove  qué  gn’a  proun, 

Car  dé  n’én  saoupre  trô  faï  vira  la  boussolo. 

Pamén,  san  tro  çerca,  n’én  vése,  sacrébïou  ! 

Qu’én  éstén  pu  savan,  soun  maï  ase  qué  yiou. 

Anfin,  quoi  ! Couneissès  noste  cougna  Cadocho  ? 

— Un  roumpu  qué  tèn  pa  sa  léngo  din  sa  poclio  ! — 

Encô  doupéruquié  nou  comité,  dayan-z-ier, 
Quicon  qué  volé,  yeui,  vou  counta.  — Pa  pu  fier  ! 
Diraï  tou  unimen  cé  qu’aï  énténdu  dire. 

Save  pa  s’ou  creirés  ou  s’ou  préndrés  pér  rire  ; 
Qu’ou  créségués  ou  noun,  aco  yé  faï  pa  mai  : 

Pér  yiou,  ou  crése  pa  : — mai  Cadé  dis  qu’és  vrai. 
Ou  tèn  d’un  pichô  dé  l’Escolo  mutuèlo, 
Qu’ou-z-avié  trouya’scri  dédin  sa  sirabèlo. 


— « Din  lou  bos  ch  Espesso , un  Croupatas,  amoun 
Sus  la  branco  d’un  éouse  èro  déscambarloun  ; 

A soun  bè  tégnié  ’flô  défourmo....  et  lou  sarayo.... 

— Aro,  mount’ayié  prés  l’arjèn  pér  l’achéta? 

Vous  ou  poudriei  pa  dire  et  nou  régardo  pa  ; 

Cé  qué  y’a  dé  soulide  és  qué  lou  tourtiyayo.... 
Véj’ici  qu’un  Rinar,  un  lin  éstansïur, 

Paoure,  maigre,  grêla  coumo  un  garçoun  tayur, 
Souto  l’aoubre,  ici-sèn,  passavo,  répassayo  ; 

Séntié  lou  116  dé  fourmo,  et  foutraou  ! sé  lipayo. 
Carculayo  un  mouyeri  pér  qué  la  fourmo,  rïou  ! 

Dou  bè  dou  Croupatas  toumbesse  din  lou  sïou. 

A la  lin  sé  y’ayanço  émbé  la  testé  basso, 

Yé  lèyolou  capel,  yé  faï  milo  grimaço, 

Et  sou-dis  : Eh  ! bonjour,  moussu  lou  Croupatas, 
Moustro,  dé  qu’és  acô  ?...  Saïque  yous  maridas? 

Avès  més  lou  col  réde  émbe  li  brayo justo.... 
Couquin  ! Vous  tourcas  pa  lou  nas  émb’uno  fusto  ! 

— Lou  Croupatas  manjavo  et  yé  réspoundié  pa  — 
Aï  d’aquéste  éstournel,  té  faraï  ben  bada. 

Sé  planto  davan  él,  dré  sus  si  quatre  pato  : 

Gachas,  pa  maïqu’ou  nous  dé  yosto  caravato, 
Couneisse  qué  dévès  canta,  mai  coumo  foou  ; 

Youi,  jougariei  qu’avès  la  vois  d’un  roussignoou. 

Sé  cantas  outanbèn  coumo  n’avès  la  mino, 

Dévès  ficha  touti  li  passéroun  d’ésquino  ! 

Vénjan,  cantas  quicon  : un  mouçel  d’opéra.... 
Marbrou  s'en  va-t-en  guèro  ou  Meste  Soumêra... 
Un  filé  dé  romanço....  uno  arièto....  Y Angléso.... 
Anfin,cé  quéyoudrés  ; — mai  pa  la  Marséyéso , 

Ou  can tas-la  tou  plan. 

Lou  foutraou  l’éscoutè  ; 
Mai,  coumo  pér  canta  fouyé  drouyi  soun  bè, 

Bado,  tombo  la  fourmo,  et  l’aoutre  l’agantè. 

— Merci,  mètre  Corbo , salu  ! yoou  béoureun  gàri. 

— Et  fichéguè  lou  cam  dé  poou  dou  coumissàri. 

Lou  paoure  Croupatas  sou-disié  : Mari  gus, 

M’as  arapa’no  fés,  t’ariya-ra  papus.  » 

Coumo  trouvas  acô  ? — Yosti  mestre  d’éscolo 
Aprénoun  is  énfan  pa  qu’un  ta  dé  babiolo  ! 

Coumo  vous  ou  disiei,  siei  pa  qu’un  viel  coudoun , 
Mai  trove  qué  sé  pèr  dé  bèou  cô  dé  bastoun. 

Osco  ! s’ an  dé  talan  n’én  fan  un  bon  usaje  : 
Aprénoun  is  énfan  à raouba  dé  froumaje 
I Croupatas  ! Oussi,  lisaoutri  bèn  souvèn, 
Couménçoun  pér  la  fourmo  et  piei  van  à l’arjèn. 
Gachas,  lis  aïme  pa  vostis  ome  dé  testo  ; 

Quan  n’aoutri  travayan  soun  bon  pér  faire  festo. 

S’ ère  gouvernamén,  pér  yeui  ou  pér  déman, 

Li  métriei  à Cayèno,  émb’un  crouchoun  dé  pan, 

Et  yé  diriei  : Messieus,  aça’nén,  bon  couraje  ! 
Cercas  dé  croupatas  sé  voulès  dé  froumaje. 


UN  VIEL  ÇÉBAN. 


Dé  que  ser  dé  sé  chagrina  ? 

Moun  Dïou  ! la  vido  és  ben  proun  courto. 
Qué  manjén  dé  cébo  ou  dé  tourto, 
Poudèn  pa  dos  fés  déjuna. 

L’iver  rébalo  li  jalado  , 

Mai  l’éstïou  méno  lou  bèou  tèm, 

Un  paou  dé  maou,  un  paou  dé  bèn, 

Et  noste  pèço  és  débanado. 

Quaou  lara  bèn,  bèn  trouvara. ... 

Dé  qué  ser  dé  sé  chagrina  ? 

Noste  mestre,  chaquo  matin, 

Quan  vèn  lou  més  d’Abrïou,  roundino 
Sou-dis  : Bagasso  dé  plouvino  ! 

Aï!  Ouï  ! Y’oura  pa  jén  dé  vin.... 

Et  lou  bèou  sourél  à la  mudo, 

Et  li  véndumiaïre,  én  cantan. 

Quan  s’és  bèn  fa  dé  mari  san, 
Ramplissoun  tinoun  et  cournudo. 
Chagrin  faïpa  poussa  loubla.... 

Dé  qué  ser  dé  sé  chagrina  ? 

Meste  La  Canourgo  fousié, 

En  fousèn  youyé  véni  riche  : 

Zou  ! quicho-mé  qué  yiou  té  quiche  ! 
Embé  la  tèro  sé  batié. 

Trè  d’émbitioun  voou  pa’n  rémèdi  ; 

Dé  traval  n’én  foou  pér  résoun  ; 

Et  d’arjèn  trove  qué  n’aï  proun 
Quan  préne  pa  moun  pan  à crèdi. 

La  Canourgo  és  mor  désséqua.... 

Dé  qué  ser  dé  sé  chagrina? 

Moun  vésin,  lou  viel  Pélourjas, 

M’a  souvèn  di,  quan  ère  jouïne  : 

— Sé  vos  véni  gras  coumo  un  mouïne , 
Yiel  et  du  coumo  un  croupatas, 
Trayayo  et  cocho-té  bono  ouro  ; 

San  aïgo  bègues  pa  toun  vin, 

Et  baro  ta  porto  i chagrin, 

Sé  jamaï  lou  malur  té  bouro, 

Li  chagrin  té  garirien  pa.... 

Dé  qué  ser  dé  sé  chagrina  ? 

Moun  ouncle  èro  mor  din  soun  yé. 

Ma  tanto  Tounèto  plouravo  ; 

Ma  paouro  gran  la  counsoulavo, 
Péchaïré,  dou  miel  qué  poudié  : 

— Yaï  ploures  pa,  ’jnaï  qué  l’éntèroun 
Touti  li  qué  la  mor  nou  prén, 

Din  lou  Ciel  li  rétrouvarén  : 

I pè  dou  Bon-Dïou  nous  éspèroun, 

Oh  ! pérqué  li  veirén  tourna. 

Dé  qué  ser  dé  sé  chagrina  ? 

Aï  toujour  manda  mis  énfan 
A la  mémo  éscolo  qu’anave. 

Pétar  dé  sor  ! Pér  estre  brave 
Es  pa  bésoun  d’estre  savan. 

Avïen  tréje  an  quan  yédiguère  : 

Enco  dé  moussu  Depasqui 

Avès  proun  gasta  dé  papi  ; 
Voulès  dé  pan,  vénès  n’én  quère 
Ou  béchar  vou  foou  émpougna  ; 
Dé  qué  ser  dé  sé  chagrina  ? 

Pér  la  pleujo  et  lou  véntaras, 
Pér  la  piano  et  pér  la  garigo, 

Aï  choupi  touti  lis  ourtigo, 
Balouta  touti  li  clapas. 

En  travayéjan  manje  éncaro, 
Tombo  et  lèvo  dé  baïsso  én  grés 
Yivèn  pa  qu’un  jour  à la  fés. 
Euh  ! yeui  pér  yeui,  aro  pér  aro 
Déman  lou  Bon-Dïou  yé  séra  , 
Dé  qué  ser  dé  sé  chagrina  ? 


JVL  yVlELCHIOÏ^  DOZE,  PEINTRE 


MÏOUN, 


Aviès  noou  an,  yiou  n'aviei  vounze 
Quan  vénguères  resta  ou  quartié. 
M’ère  fa  maou  émb’uno  arounze, 
Moun  dé  sannavo  et  mé  cousié.... 
Mé  pénsères  dé  ti  manéto 
Emb’un  cantoun  dé  toun  foundaou. 
Qua  mén  touquères,  Mïounéto, 
Sentiguère  pa  pus  moun  maou.... 

Moun  poutoun,  ou  mitan  dou  branle, 
Désémpiei  té  manqué  jamaï  ; 

Moun  san  landavo  et  yégniei  panle 
Quan  émbrassaves  qu’aouqu’un  maï. 
En  mé  sourtissèn  ta  lénguéto, 

Embé  ta  tésto  pér  cousta, 

Qué  m’as  fa  bisqua,  Mïounéto, 

Quan  mé  disiès  : Té  vole  pà  ! 

Pér  té  çerqua  li  flou  qu’aïmaves, 
Ouriei  balouta  tou  lou  jour  : 

Sé  risiès,  risiei  ; — sé  plouraves, 

Mis  yeul  sé  négavoun  dé  plour. 

Di  prémièiri  margaridéto 
Et  di  boutoun-d’or  bèou  prémié 
Qu’ère  countèn,  6 Mïounéto, 

Quan  poudiei  té  faire  un  coyé  ! 

Et  t’anave  pesca  dé  loquo, 

Et  t’accassave  dé  cri-cri  ; 

Et  sé  youyès  dé  bèlicoquo, 

N’ayiès  n’én  yos  n’en  yéj’aqui. 

En  apounchan  ti  dos  bouquéto, 

S’én  fougnan  m’ayiès  di  : Néné, 

Vole  la  luno  !...  O Mïounéto, 
Y’ouriei  apara  moun  bouné. 

Eres  i sur  dé  l’Esplanado, 

Moun  éscolo  èro  yun  ; — mai  piei, 

Pa  pu  lèou  cinq  ouro  sounado, 

Mé  boutounave  et  courissiei.... 

T’arapaye  ver  la  fonéto, 

Boufave,  n’én  poudiei  papus  ; 

Mai  qu’ère  fier,  à Mïounéto, 

Fier  dé  m’acoumpagna’mbé  tus. 

Verlou  caraou,  grand  coumo  un  Rose, 

Nosti  dos  biasso  mésclayian  ; 

Tus  ayiès  dé  pan  et  dé  nose, 

Et  yiou  dé  nose  émbé  dé  pan. 

Mé  fasiès  dire,  sus  l’eiréto, 

Notre  Père  avan  dé  gousta. 

Sé  yeui  prègue  Dïou,  Mïounéto, 

* 

Tus  m’as  après  à lou  préga. 

Coumo  ayèn  fa  bisqua,  péchaïre  ! 

Ta  gran  én  yé  bévèn  sis  ioou  ! 

Qué  dé  barièlo  d’amoulaïre 
Ayèn  déstapa  lou  dijoou  ! 

D’un  cbin,  d’un  ca,  d’uno  brouquéto, 

Dé  parèn,  rire  qué  riras.... 

Ob  ! quan  sian  jouïne,  Mïounéto, 

Qu’ayèn  fa  dé  bon  cacalas  ! 

Aro  y’a  forço  différènço.... 

Mai,  lou  Bon-Dïou  siègue  béni 
Ou  sourél  dé  la  souvénènço, 

Cé  qu’és  yun  semblo  pu  pouli. 
Mai  qué  dé  laye,  péchaïréto  ! 
Qué  dé  pénasso  din  vint  an.... 
Quante  doumaje,  ô Mïounéto, 
Qué  séguén  pa  toujour  d’énfan  ! 


L’ÉNFAN  DÉGAVAYOUS. 


Parabole  de  l’Enfant  frodigue. 


Qué  Vev  és  frés,  coumo  faï  bon, 
O ma  gran  ! éncaro  aï  pa  som. 
Véjo  coumo  la  luno  és  claro  ; 
Souto  la  tréyo  dé  l’oustaou 
Yène  émbé  yiou  t’asséta’n  paou  ; 
Nous  anarén  coucha  tout  aro.... 

Vène,  ma  gran,  — mé  countaras 
Uno  istoiro  ; la  qué  voudras, 

Un  dé  ti  conte  bèou  et  tèndre 
Qué  soun  toujour  li  bèn  vénguf 
Qu’uno  fés  qu’on  lis  a ’nténdu 
On  li  voudrié  toujour  éntèndre. 
— Et  ma  paouro  gran  m’éscoutè. 
Sus  noste  taouyé  s’assétè  ; 

Noun,  jamaï  rèn  mé  réfusavo. 
Mé  y’ajinouyère  davan, 

Et  prénguè  ma  pichoto  man 
Din  sa  vièyo  man  qué  tramblavo 


Et  mé  digué  : 


« — Yun,  yun,  dinTéstranjé  péyis, 
Un  meinajé,  brave  et  pa  chiche 
Àvié  dous  gî’an  garçoun.  Ero  viel,  èro  riche, 
Et  vivié  san  rébaladis. 

Un  jour  qu’èro  souto  sa  tréyo, 

Lou  pu  jouïne  dé  si  garçoun 
S’aprocho  d’él,  et,  san  façoun, 

Yé  dis,  lou  capel  sus  Touréyo  : 


— Moun  Pèi’o,  lou  mestié  qué  foou  mécounvènpa 
Trove  qué  la  tèro  és  trop  basso. 

Dou  matin  jusqu’ou  soir,  rébale  ma  carcasso 
A la  tèro,  à la  vigno,  ou  pra  ; 

Din  yiou  y’a’no  vois  qué  mé  crido  : 

Manjes  én  erbo  toun  bon  tèm.  — 

Bayo-mé  cé  qué  mé  révèn, 

Yeui  vole  jouï  dé  la  yido. 

Lou  pèro  éstoumaca  yé  faï  : Mai,  moun  énfan, 

Mai  dé  qué  pénses  ? Vos  doun  faire 
Dayalaou  cros  toun  pèro  ayan  l’ouro,  péchaïre  ! 
Agues  piata  dé  mi  péou  blan. — 

Tou  séguè  résoun  inutilo. 

Lou  pèro  partajo  soun  bèn, 

Lou  garçoun  prén  sa  par,  la  vèn, 

Empocho  sa  mounédo,  et  fllo.... 

Zou  ! riboto  d’ici,  zou  ! riboto  d’ilaï, 

Michanti  coumpagno,  jô,  festo  ; 

Noste  galabountan  jougayo  dé  soun  resto, 

L’arjèn  filayo  qué  noun  saï  ! 

Séguè  lèou  à bou  dé  réssourço. 

Adïou  arjèn,  bonsoir  plési  ; 

Yéguè  Jèou  papus  sis  ami 
Quan  véguè  lou  foun  dé  sa  bourso. 

Pamén,  fouyé  manja.  Noste  gandar,  alor, 

Vaï,  nus  et  crus,  afama,  panle, 

Sé  louga  dinc  un  mas. — En  lou  vésèn  tan  sanie, 
Yé  faguèroun  garda  li  por. 

Manjavo  pa  sa  miéjo  vido  ; 

Dé  castagno  ranço  ariba, 

Quan  Ii  por  n’en  vouyèn  pa  ca, 

.Quan  li  chin  lis  avien  choupido. 

Un  matin  sou-diguè,  din  sa  jasso  éspandi  : 

Aval,  li  varié  dé  moun  pèro 
An  tout  cé  qué  yé  foou  : pap,  vin,  poumo  dé  tèro 
Et  yiou  crèbe  dé  fam  ici. . . . 

Foou  qu’ane  à moun  pèro,  dé  sorto 
Qu’à  si  jinoul  mé  jétaraï  : 

— Aï  tor,  moun  pèro,  aï  tor,  és  vraï  ; 
Pamén,  mé  bares  pa  ta  porto. 

Siei  pa  toun  fil,  prén-mé  pér  ounchati  souyé  ; 

Mérite  pa  qué  ta  coulèro. 

— Et  s’aoubouro,  et  camino,  et  vaï  trouva  soun  pèro 
Lou  viel  révèn  dé  soun  plantié 
Yeire  soun  eïna  que  lavouro  ; 

Et  soun  jouïne,  lou  paoure  énfan, 

Lou  dévisto,  yé  vaï  davan,  • 

Y’émbrasso  sijjinoul  et  plouro.... 

— Moun  pèro,  aï  tor,  és  yraï... — Lou  viel,  en  l’énténdén 

Récounei  soun  énfan,  l’émbrasso  ; 

— Es  tus,  moun  fil?  Es  tus...  O moun  Dïouquanto  graço  ! 

Moun  fil  èro  mor  et  révèn. 

Zou  ! qu’avèn  pa  dé  tèm  dé  resto, 

Soignas  lou  soupa  qué  sé  eoï, 

La  brocho  ou  fié,  lougas  l’ouboï, 

Qué  tou  moun  oustaou  siègue  én  festo  ! 

Et  lou  pèro,  or  dé  joyo,  à soun  énfan  carguè 
Yesto,  mostro  én  or,  boto  fino, 

Et  lou  fum  di  jigè  rampliguè  la  cousino.... 

L’eïna,  jalous,  lou  soir  vénguè  ; 

Vouyé  pa’ntra.  — Tan  lou  poussèroun, 

Tan  soun  pèro  y’anè  parla, 

Qué  féniguè  pér  s’ataoula, 

Et  jusqu’ou  jour  sé  régalèroun.  » 

— Ma  gran  sé  paousè’n  paou  ; piei,  mé  digué  : Pichè, 

Yéjo,  quan  séras  gran,  oubliées  pas  acô  : 

Languitudo  et  malur  s’éstacoun  sus  la  tèro 

A l’ome  yun  dé  Dïou,  à l’ énfan  yun  dou  pèro. 

L’ome  yun  dou  Bon-Dïou,  és  l’ome  qué  faï  maou  ; 

Qu’on  siègue  eatouli,  qué  l’on  siègue  iganaou, 

Quan  à faire  lou  tièn  l’on  plégo  pa  sa  vido, 

La  Biblo  saouvo  pa  ni  mai'  l’aïgo  bénido. 

Pér  estre  énfande  Dïou,  moun  fil,  és  pa  bésoun 
Dé  chanja  dé  mestié  ni  maï  dé  rélijoun  ; 
Escoubiyoun  dé  gleïso,  éscoubiyoun  dé.tèmple, 

Di  boni  qualita  soun  pa  toujour  l’ésèmple. 

Estre  embé  Dïou,  voou  dire  estre  brave  pértou  ; 

Dé  marcha  counfien,  san  brounca,  jusqu’ou  bou, 
Din  la  drayo  déstrécho,  éspignouso,  émpeirado, 
Ounté  lou  fil  dé  Dïou  a marqua  si  pénado. 

— Lèou  lou  Bon-Dïou  mé  lévara  d’ici  ; 

Yiou  voou  paousa  lou  laï,  tusloucargues,péchaïre  ! 
Sé  din  ta  vido  aviès  envéjo  dé  maou  faire, 
Souvèn-té  dé  ta  gran,  et  sounjo,  moun  ami, 

Qué  lou  Bon-Dïou  té  vei  et  que  déves  mouri. 


FRATERNITA. 


Jouïne  éstranjé,  mis  abïaje 
Soun  pa  coupa  coumo  li  tïou  ; 

Ti  péou  soun  Ion,  et  toun  visaje 
Es  pa  dé  la  coulou  dou  mïou  ; 

Mai  toun  cur  ba  din  ta  pétrino 
Pér  tout  cé  qu’és  bon,  bèou  et  gran, 
Ou  maou  soulé  vires  l’esquino.... 

— Siès  moun  frèro,  toco  la  man. 

Dé  qué  cérques,  panle  sounjaïre, 
Acrouchouni  sus  toun  papié  ? 

— Din  lou  bonur  di  travayaïre 
Moun  idéyo  cayo  soun  yé. 

Pousse  y rodo  pér  qué  chaquo  ouro 
Porte  un  paou  dé  joyo  et  dé  pan 

A quaou  trimo,  patis  et  plouro.,. 

— Siès  moun  frèro,  toco  la  man. 

Et  tus,  bon  yiel  à barbo  griso, 
Sémblo  qu’aïsséjes,  dé  qué  vos  ? 

— Suvisse  la  leï  de  Moïso, 

Dé  chréstian  m’an  roumpu  dé  cos. 

Sé  li  pèro  an  fa  maou,  m’estoune 
Qu’on  trague  la  peiro  is  énfan  ; 
Coumo  yiou,  qué  Dïou  li  pérdoune... 

— Siès  moun  frèro,  toco  la  man. 

— Yiou,  din  nosti  déser  dé  sablo 
La  mièjo  luno  faï  la  leï. 

Lou  Bon-Dïou,  souto  nosti  fablo, 

Sé  mostro  un  paou  aro,  un  paou  piei 
Crése  qu’aïma  voou  tou  sus  tèro, 

Car  orne  rouge,  nègre,  blan, 

Sèn  lis  énfan  d’un  mémo  Pèro 

— Siès  moun  frèro,  toco  la  man. 

— Yiou  din  maman  tène  l’éspaso, 
Foou  la  guèro  én  aïman  la  pès  ; 

I puple  qu’un  tiran  éscraso 
Porte  sécous,  mé  paouse  après. 
Déssus  ma  testo  ïaousso  et  trono  : 
Aï  pa  poou,  voou  toujour  avan 
S’un  cris  dé  liberta  mé  sono.... 

— Siès  moun  frèro,  toco  la  man. 

Yiou,  péchaïre  ! aï  uno  famiyo  ; 
Entré  pénsamén  et  rambal 
Abarisse  garçoun  et  fijo, 

Cur  ou  bèn  et  testo  ou  traval. 

Yé  dise  : Laissas  li  batesto  ; 

Is  yeul  dé  Dïou  rèn  voou  pa  tan 
Qu’un  cur  bon,  uno  yido  ounesto.... 

— Siès  moun  frèro,  toco  la  man. 

LOU  LOÛ  ET  LOU  GHIN 


FABLE  IMITÉE  DE  LA  FONTAINE. 


En  tou  tèm,  l’ome  que  sé  baïsso 
Trovo  pasturo  pér  sa.maïsso  ; 

Et  lou  qué  voou  pa’ntèndre  acô 
Resto  réde  et  manjo  quan  p6. 

L’istoiro  qué  voou  dire  ou  mostro  pa  qué  trô. 
Savès  qué  sus  lou  grés^oumo  dédin  la  baïsso, 
Garde  toujour  moun  fran  parla  ; m 
Sé  you  péssugue,  quialés  pa  ; 

Escampiye  én  risèn  mi  quatre  vérita  : 

Piei,  quaou  li  voou  li  prén,  quaou  li  voou  pa  lilaïsso  : 

« — Un  Loù  qué  poudié  pa  cassa  qué  dé  réscos, 

Car  avié  pa  lou  soou  pér  achéta’n  por  d’armo, 

Ero  souvèn  à jun  : — crégnissié  li  jendarmo, 

Et,  péchaïre!  avié  pa  qué  la  pel  et  lis  os. 

Un  jour,  pér  badina  la  fam  qué  lou  capigno, 

S’assétè  ou  bor  dou  Vistre  et  péscavo  à la  ligno.... 

— Un  Chin-Dogo,  varié  dé  quaouque  gros  moussu, 

Sé  passéjavo  ou  frés,  brayo  jaouno,  habi  blu, 

Très  méntoun  éspandi  sus  sa  camiso  blanco, 

Mié  pan  dé  graisso  ou  mén  sus  soun  rèble  et  sis  anco  : 
L’ourias  féndu’mbé  l’ounglo. — En  louvésèn,  lou  Loù 
Sé  lipo,  et  vou  y’ouvris  dous  yeul  coumo  dé  paoumo. 
Sou-dis  : Parei  qu’aqueste  és  pas  ou  la  dé  saoumo, 

Es  frés  coumo  un  pajel  et  coufle  coumo  un  bou. 

Quante  bon  déjuna!  Déspiei  qué  foou  carèmo, 

Sémblo  qué  garirié'moun  maou  dé  dèn,  lou  mémo. 

Chu  ! s’avanço...  Ah  ! couquin,  mé  grato  ounté  mé  prus... 
Moustre  ! s’aviei  pa  poou,  yé  saoutariei  déssus.... 

Es  qué  lou  losso  a l’èr  d’agudre  bono  pougno, 

Et  poudriei  récassa’no  mougno.... 

Nou  faguén  çamarado,  acô  mé  voudra  maï. 

Faï  très  pas  ver  lou  Chin,  lou  saludo  et  yé  faï  : 

— Bonjour.  Qué  lou  Bon-Pïou  mantèngue  vosti  fèbre, 

Camarado,  parei  qué  vou  pourtas  pa  maou  ! 

Dévès  pa  vou  nouri  dé  pétoulo  dé  lèbre, 

— Lou  Chin  réspon  : Déspèn  pa  qué  dé  vous,  foutraou, 
D’estre  gras  coumo  yiou.  Quitas  vosto  cassino  ; 

Diu  vosti  bos,  gachas,  manjas  pa’n  bon  moucel; 

Embé  li  bouscatié  sès  à cô  dé  coutel, 

Pér  un  os  dé  bédigo  azartas  vosto  pel  ; 

Yénès  servi’mbé  yiou,  ourés  miyoucousino  ; 

Din  quatre  jour  poudrés  pa  pus  vou  boutouna  ; 
Rousigan  pastissoun,  lapin,  quieuisso  dé  dindo, 

Et  laïssan  l’aïgo  ou  pous  pér  tan  qué  siègue  lindo. 

Acô  poudié  pa  miel  toumba  : 

Un  Lébrié  dé  mi  camarado 
Es  mor  d’indijéstioun  la  sémano  passado  ; 

Sa  plaço  és  touto  caoudo  et  lou  rainplaçarés  ; 

N’én  sérés  pa  facha,  vénès,  l’ami,  veirés. 

— Oui,  mai  cé  qué  fasès,  quaou  sa  sou  soupraï  faire  ! 

— Boutas,  qu’acô  d’aqui  vous  énquiète  pa  gaïre  ; 

Quan  lou  mestre  parei  saoutéjan  outour  d’él, 

Lipan  li  pè  dou  drôle  et  li  man  dé  la  fiyo, 

Japan  après  li  paoure  et  mourdèn  si  boutél, 

Quan  én  sé  groumiyan  ou  sourél,  ver  la  griyo, 
Rébaloun  chin,  saquéto,  et  cougourlo  et  béquiyo  ; 

Et  piei  après,  manjan,  bévèn, 

Badayan,  acassan  dé  mousco  et  dourmissèn. 

Aqui  noste  traval  et  lou  mestre  és  pa  cuistre, 

— Countèn,  lou  Loù’scampè  sa  ligno  din  lou  Vistre , 

Siei  di  vostre,  sou-dis. — Et  partoun  bras  à bras..,. 

En  caminan,  lou  Loù  faï  ou  Dogo-:  Digas, 

Sès  ésta  soulda  ? — Noun,  météguère  à la  masso, 
Réspoundéguè  lou  Dogo  émbé  soun  plan  bagasso. 

Aça,  pér  qué  mé  démandas  aco  ? 

— Pa  pér  maï  ; soulamén,  à voste  col  y’a’n  116 
Qu’és  tou  péla;  crésiei  qu’uno  balo  én  coulèro, 

Pér  aval  din  l’Afriquo  ou  ver  Sébastopol, 

En  passan  vous  avié  séga  li  péou  dou  col. 

< — Holà  ! couneisses  pa  lou  mémérô ....  La  guèro, 

Yé  cope  ! — Alor  dé  qu’és  aquél  coûté  péla? 

— Es  pa  rèn.  — Es  pa  rèn?  — Ou  pa  gran  caouso,  la  ; 
Bélèou  cé  qué  vésès  qué  faï  coumo  uno  taco, 

Es  lou  péou  manja  pér  lou  coyé  qué  m’éstaco. 

— Qué  vous  éstacô?...  Alor  anas  pa’nté  voulès? 

— Ah  ! pa  toujour....  Mai  piei  après, 

Dé  qué  yé  faï  aco  ? — ’Trei  ! chival  dé  carosso, 

S’aco  vou  faï  parèn  à vous,  yiou  mé  faï  fosso. 

Manjas  voste  récate  et  laïssas-mé  lou  mïou  ; 

Ni  coyé  ni  bridel  soun  pa  fa  pér  moun  moure. 

You  pourtarés  bèn,  amaï  yiou  ! — 

Et  prén  soun  van  et  par....  crése  qu’éncaro  coure.  — » 

Siei  pa’ici  pér  vanta  li  Loù,  mai  counvéndrés 
Qué  lou  Loù  qué  vou  parle  èro  un  Loù  bèn  après  ; 

Avié  dé  cur,  — cé  qué  souvèn  manquô  én  forço  ome. 

Es  pa  bésoun  qué  vou  li  nomme  ; 

Y’a  dé  rascas  qué  pér  la  fricasso  et  l’arjèn, 

Dou  maï  li  quicharias,  dou  mai  s’aplatirien. 

Qué  sa  bourso  sé  coude  et  qu’ounchoun  si  moustacho, 
Sèntoun  pa  lou  bas  qué  li  cacho. 

Piei,  pér  li  séntimén,  bonsoir  ! De  profundis  ! 

Pér  l’ounou,  passo  qué  t’aï  vis  !... 

Fasèn  pa  dé  bos  d’assémblaje  ; 

Moustre  ! avèn  pa  ségu  téta  dou  mémo  la. 

Yiou  siei  coumo  lou  Loù  ; la  lonjo  mé  vaï  pa. 

Pu  lèou  qué  dé  manja  dé  tourto  én  ésclavaje, 

Aïmariei  maï  dé  çébo  émhé  la  liberta  ! 


■ 

• i'-iv'-î  . 


LOU  VARLÉ  SAN  PI  ATA, 


PARABOLE  DU  SERVITEUR  IMPITOYABLE. 


Mé  souvène  qu’un  vespre,  én  sourtèn  dél’éscolo, 

Un  qué  léjissié  ou  libre,  et  yé  disien  Matïou, 

D’un  moustas  mé  faguè  toumba  din  la  rigolo  ; 

Et  pamén,  dé  ségu,  y’aviei  pa  rèn  fa,  yiou. 

Ma  gran,  qué  m’éspéravo  ou  pas  dé  nosto  porto, 

Péchaïre  ! aguè  lèou  vis  qu’aviei  quaouque  chagrin. 

Eh  ! dé  qu’as,  mounbèou  drôle  ? — Et  din  mi  péou  bloundin, 
Passé  si  dé  frounzi  coumo  dé  fieuyo  morto. 


— Un  di  grau  m’a  piqua,  piei  s’és  éncouri  ; vaï, 
Bouto,  déman  matin  ouraï  uno  catouno, 

Et  zou  !...  m’a  batu  yeui,  déman  mé  vénjaraï. 

— Moun  fil,  diguè  ma  gran,  té  vénjes  pa,  pérdouno. 

Escouto  aquestoistoiro.  Es  Jésus  én  pérsouno 
Qué  la  disié  outour  d’él.  Coumo  fas,  Dïou  fara  5 
Sé  pérdounes,  un  jour  Dïou  té  pérdounara. 

« Un  Rei  vouyé  régla  si  conte 
Embé  si  baïle  e si  varié. 

Zou  ! qu’un  davale  et  l’aoutre  monte, 
Végnien  coumo  la  boulo  ou  lé. 

Un, — quan  lou  Rei  l’aguè  fa  béoure, 
Y’éspinchèroun  si  papié  ; — piei,, 

Lou  Rei  à logo  dé  yé  déoure, 

Es  lou  varié  qué  dévié  ou  Rei. 

S’èro  éndéouta,  save  pa  coumo  ; 

Saïque  dévié  s’adouna  ou  jô  ; 

Et  coumo  èro  uno  grosso  soumo, 

Lou  Roi  én  coulèro  d’acô, 

Sou-dis  : As  proun  fa  bono  vido, 

Et  moun  arjèn  mé  faï  bésoun. 

Zou  ! récor,  fasés-yé  sésido  ! 

Jendarmo,  métès-lou’n  prisoun  ! 


/ 

— Lou  varié,  tan  sa  péno  és  grando, 
Plouro,  sé  dérabo  li  pèou  ; 

En  souselan,  à gran  cris,  démando 
Dé  tèm  pér  paga  cé  qué  déou. 

Parlé  dé  touto  sa  rabasto, 

Dé  sa  fénno,  dé  sis  énfan.... 

Lou  Rei,  qu’èro  dé  bono  pasto, 

Lou  Rei  yé  dounè  soun  va-tfan. 

L’aoutre,  san  démanda  soun  resto, 
Dis  gramécis,  saludo  et  par. — 

Quan  és  déforo,  aousso  la  testo, 
Dévisto  un  paoure  ome  à l’éscar 
Qué  marcho  én  rasclan  li  murayo.... 
Noste  varié  yé  par  déssus, 

Yé  mando  la  man  à la  gayo  : 

Mé  déves,  pago-mé,  viel  gus  ! 

Àquéste,  én  tramblan  yé  faï  : Yéjo, 
Camarado,  té  déve,  és  vraï  5 
Pérdras  pa’n  soou,  aï  bono  énvéjo  5 
Embé  lou  tèm  té  pagaraï  ; 

Espèro-mé  jusqu’i  ségado..*. 

Mé  foou  d’arjèn  aro>  ou  sé  noun 
À Toumbro,  à l’oumbro,  camarado  1 
Et  lou  faguè  métré  én  prisoun» 

Dé  baïle  l’aguèroun  lèou  presto. 

Sé  passéjavoun  cinq  ou  siei, 

Yéguèroun  touto  la  batesto  : 

Vite,  anèroun  tou  counta  ou  Rei. 

Aquéste,  éndinna,  mandé  quère 
Cô  sus  cô  lou  varié  san  cur, 

Et  yé  diguè’nsin  : Mari  fère  ! 

Rascassô  ! Double  éstansïur  ! 

Mé  déves  et  yiou  té  foou  graço, 

Tus  fas  pa  graço  à quaou  té  déou  ? 

Bouto,  té  voou  métré  à ta  plaço  ; 

Quaou  tiro  l’aïgo,  ici,  la  béou. 

An’daou!  oucachô  ! — Dous  jendarmo 
Yé  paousèroun  la  man  déssus. 

Aguè  bèou  à toumba  dé  larmo, 

Lou  Rei  lou  pérdounépapus.  » 

— Sé  Matïou  t’a  piqua,  qu’un  aoutre  lou  saboune  5 
Tus,  yé  vogues  pa  maou.  Coumofas,  Dïou  fara  5 
Sé  pérdounes,  un  jour  Dïou  té  pérdounara. 

Aïma,  toujour  aïma....  Foou  pa  qu’acô  t’éstoune* 
Dïou  a pa  d’aoutro  leï,  pléguén  yé  noste  cur. 

— Magran,  pérdounaraï  pérquéDïoumé  pérdoune.. 
Et  ma  gran  m’émbrassè,  plourouso  dé  bonur. 


LOU  RA  DÉ  VILO  ET  LOU  RA  DÉ  CHAM 


FABLE  IMITÉE  DE  LA  FONTAINE. 


Rousigolar,  grato  eoudéno, 
Cacho-nose,  grignoto  oubéno  ; 
Y’a  dé  ra  dé  touti  li  mèno 
Qué  yivoun  à nosti  déspén. 

Acè’s  viel  coumo  lis  Arèno , 
Ettoujour  duro. — Mai  pamén, 
En  éspéran  qu’acô  finigue, 
Escoutas  un  paou  qué  vou  digue 

Un....  quicon  qu’aprégniei  doutèm  qu’ère  pichô 
Et  qu’anave  à l’éscolo.  — Ah  ! y’a  bon  brïou  d’acô. 

« Un  gros  Ra,  viel  garçoun,  rétira  din  la  yilo, 

Réntié  désarjènta,  sé  fasié  pa  dé  bilo  ; 

Touti  li  jour  bèn  més,  batié  lou  boulévar, 

Sé  couchavo  à touto  ouro  et  sé  lévavo  tar. 

— Un  dimènche,  après  yespro,  ieul  yïou,  barbo  rasclado, 
Rébalavo  sa  couïto  outour  dis  Esplanado  ; 

Avié  chéniyo  griso  et  gan  jaoune,  et  ’scarpin  ; 

Ero  chanja  coumo  un  lapin. 

En  yiran,  vei  véni  dé  ver  l’émbarcadèro, 

Un  Ra,  — travayadou  dou  plan  dé  Bachalas , 

Lou  moure  rabina,  rufe,  coulou  dé  tèro, 

La  vesto  dé  futèno  acoutado  à soun  bras, 

Li  brayo  pétassado  et  li  souyé  dé  couble, 

Li  man  dariès  l’ésquino  : un  rachalan  di  double  ! 

— Doun,  quan  nosti  dous  ra  séguèroun  nas  à nas  : 

— Hola  ! Glaoude,  salu!  faguèlou  rabugas; 

Togo  li  cinq  anchoyo.  Eh  ! coumo  y aï  la  boto  ? 

Saïque  mé  couneisses  papus  ? 

— Té  ! Janô  !...  Yiou  yoou  bèn,  moun  camarado,  et  tus? 

— Yiou,  chaquo  an,  én  passan,  mé  ficho  uno  caloto, 

Mai,  hum  ! la  caïsso  és  bono,  et  lou  cielmé  mantèn 

Bon  pè,  bon  yeul  et  bono  dèn. 

— Tan  miel.  Té,  sèn  énsémble,  aï  uno  bono  idèyo  : 

Souparas  émbé  yiou,  té  yole  régala. 

Faï  un  parél  dé  tour  dédinc  aquélo  alèyo, 

Voou  éncô  dé  Luran  coumanda  lou  soupa. 

— Suvis  l’idèyo  qué  té  buto  ; 

Yaï  coumanda  la  biasso,  yaï, 

Mé  trouvaras  toujour  dou  bos  qué  fan  li  fluto  ; 

Pér  ficha’ n cô  dé  dèn  récule  pa  jamaï. 

— Lou  faro  par,  révèn,  et  nosti  camarado, 

En  cascayan,  van  touti  dous 
Quicha’n  grun  ou  café  Pélous . 

D’aqui,  van  yer  Luran , én  rasclan  li  murayo. 
Passèroun  pér  dariès,  prénguèroun  l’éscayé  ; 

Pér  pa  ména  dé  bru  quittèroun  si  souyé, 
Enfounçoun  un  placar.  — Moustre  ! quanto  ripayo  ! 
Zou  ! rousigo  d’ici  ; zou  ! croustiyo  d’ilaï  ; 
Oublidayoun  dé  béoure,  acô  fasié  pa  mai*. 

Lis  os  di  pérdigal  souto  li  dèn  craquayoun, 

Din  lou  jus  di  jigè  li  babino  s’ounchayoun. 

Et  zou  ! cacho  qué  cacharas, 

Tourtiyo  qué  tourtiyaras, 

Sémblayoun  à préfa  dé  tan  qué  s’éntanchayoun. 
Quan  yénguè  lou  desser  toumbèroun  adéré 
Sus  li  croquan  dé  Vialaré. 

N’ourièn  bèn  lèou  fa  plaço  néto, 

Mai,  pin  ! pan  ! sé  faguè  coumo  un  bru  sus  l’éiréto  ; 
La  porto  dou  placar  branlé....  Nosti  dous  ra, 

L’ouréyo  en  Tér,  l’yeul  dégara, 

Sé  régardoun  tramblan  dé  péto. 

Et  sé  fan  : — Y’a  quaouqu’un,  té  dise  ; y’a  quaouqu’un. 

Et  partoun  touti  dous  én  amoussan  lou  lun. 

S’anèroun  rémisa  souto  lu  chémignieiro.... 

Pamén,  acô  séguè  pa  maï, 

Yé  séguèroun  pér  soun  ésfraï. 

Tout  èro  siaou....  Lou  bru  végniè  dé  la  carieiro. 

Et  caouto  à caouto,  et  paou  à paou, 

Nosti  ra  quitèroun  soun  traou. 

— Acabén  dé  soupa,  faguè  lou  farô,  d’aou  î 

— Trei  ! réspon  lou  çéban  én  boutounan  sa  vesto, 

Yiou,  yoou  gagna  lou  grés  ; tus,  sé  vos  resta,  resto. 
Encambo  la  fénestro  ; et  di  cambo  et  di  bras, 

Tou  lou  Ion  d’uno  gorgo  arrivé  jusqu’én  bas. 

L’aoutre  lou  suviguè, — Quan  soun  ou  soou  : — Tè,  gacho 
Faguè  lou  rabugas,  tampis  s’acé  té  facho, 

Pér  tan  qu’aïme  d’éstre  émbétus, 

Quan  mé  couvidaras  m’acassaras  papus. 

Entré  li  peiro  et  lis  ourtigo, 

Ai  un  mazé  din  la  gariguo, 

Dou  cousta  ài  quatre  Pièloun  ; 

Dimènche  y’anarén  déjuna,  — san  façoun, 

T’éspère  ver  yeuch  ouro.  Ourén  pa  sus  la  taoulo, 

Ni  pérdigal,  nicrèmo,  ni  pastis, 

Ni  touti  ti  rébaladis  : 

Y’oura  ’n  plata  dé  cagaraoulo, 

Uno  anchoyo,  uno  çébo,  un  flô  dé  raquafor, 

Dé  bon  mous,  d’aïgo  frésco,  et,  gacho,  lou  bon  cor. 
La  poou  nou  tara  pa  véni  blan  coumo  l’ile, 

Sérén  pa  coumo  aqui  dédin  l’oly  bouyèn  : 

Aï  éntendu quicon  !...  Aï  ! y’ a quaouqu’un  qué  vèn!... 
Bonsoir  ! peilan  la  porto  et  tourtiyan  tranquile. 

Piei,  sus  la  terrasso  asséta, 

Siman  la  cartajèno  et  fuman  la  boufardo. 

— Tou  d’un  cô,  lou  çéban  dré  davan  él  régardo... 
Faï  très  pas  én  ariès  et  mayo  éspouvénta. 

Zou!  l’aoutre  coumo  un  fun  par  dé l’aoutre cousta... 

A l’oumbro  d’un  piéloun,  pousta, 

Avièn  dévista’n  Ca  qué  mountavo  la  gardo.  » 

Pér  qu’avès  manja  lou  peissoun, 

Ici  la  saouço  : 


Aco  nou  mostro 
Qué  souvènti  fés  lou  mouloun 
Es  pa  tan  pouli  qué  la  mostro. 

Qué  lou  bonur  és  pa  ni  din  li  louvidor, 

Ni  din  li  bon  pla,  ni  din  li  bèous  abiyaje  : 

Tout  aco  nou  faï  bon  visaje, 

Piei  nou  jogo  lou  pè  dé  por  ; 

Lou  tout  és  d’estre  ouneste  et  countèn  dé  soun  sor. 

Din  la  villo,  pléga  din  si  longo  chéniyo, 

L’on  véi  bèn  souvèn  dé  rascas 
Qu’an  pa  lou  soou,  et  qué,  gachas, 

Plantoun  pértou  clavel,  et  traficho,  et  caviyo. 

Fan  li  far 6,  fan  d’émbaras  ; 

Fréquantoun  la  gran  coumédïo, 

Moustacho  én  crô,  cano  à la  man. 

Merle  qué  siblo  pa  déoupa  béqua  graniyo, 

Déforo,  troupel  dé  faignan  ! 

Ah  ! parlas-mé  di  trayayaïre, 

Qué  sé  countèntoun  dé  pa  gaïre, 

Mai  qué  dévoun  pa  rèn  én  rés  ; 

Qué  portoun  fièramén  la  vesto  dé  futèno, 

Qué  gardoun  li  coustumo  ancièno, 

Et  qu’ésquichoun,  countèn,  ou  cantoun  dé  soun  fiô, 
L’aréncado  et  la  çébo  én  sé  tustan  lou  gô  ; 

Qué,  quan  lou  traval  lis  ésquino, 

Quan  la  fré  li  pougnis,  quan  la  caou  li  rabino, 

Fan  méspris  d’un  pan  blan  pasta  dé  désounou, 

Pér  rousiga’n  crousté  bagna  dé  sa  suzou  ! 


LOU  LOÙ  ET  LOU  RINAR. 


FABLE  IMITÉE  DE  LA  FONTAINE. 


Dou  tèm  qué  li  bestio  parlavoun , 

— Et  d’acô  d’aqui  y’a  ’n  bon  brïou , — 

Sé  passé  ’n  fé  qué  dilus  mé  countavoun , 

Et  qué  vole  you  counta,  yiou. 

Siei  un  ase  dé  bono  pasto  : 

Escusas-mé  sé  parle  crus  ; 

Mai  quan  lou  bas  sé  bagno  et  qu’ou  j6  y’a  d’abus , 
Yé  yoou  én  touto  la  banasto. 

— Un  Rinar,  péruquié,  qué  sourtié  dé  Lunel, 
Fasiésountour  dé  Franco, — et,coumo  èro  san  plaço, 

Fasié  la  taïto  ; — ourié  vougu  manja  ’n  mouçel, 
Mai  fouyé  dé  mounèdo,  et  lis  aïgo  èroun  basso. 

Un  soir,  ou  bor  d’un  pous,  is  aléntour  d’un  mas, 
S’assétè  rouviya,  poussieirous,  maigre,  las, 
Loubastoun  à la  man,  liboto  éngarounado, 

La  tignasso  maou  pénchinado, 

Lou  mouchoir  passa  ou  bras,  lia  di  quatre  bou, 

Et  dé  dèn  d’aquélo  loungou. 

Ero  tar , la  luno  éscalavo , 

Et  din  l’aïgo  dou  pous,  blanco,  sé  mirayavo. 

Lou  Rinar  la  dévisto  ou  foun  : 

Oï  ! sou-dis , lou  bèou  froumajoun! 

Moustre  ! acô  vaï  cala  moun  vèntre  qué  roundino. 
Et  s’émpougné  ou  trïaou  én  lipan  sa  babino , 

Et  dré  din  lou  féra , brr,  davalè  soun  nous  ; 

Et  zou,  l’aoutreféra  rémountè  ou  bor  dou  pous. 
Arriva  ’nbas  séguè  sô  coumo  uno  banasto. 

Dé  froumaje,  bonsoir!  pa  mai  qué  din  mounyeul, — 
Bèn!  faguè  lou  merlan,  bèn!  aro  içô  ségasto; 

Et  pa  mouyèn  dé  vira  fieul. . . 

Et  yiou  qu’ai  lou  rénoum  d’énfounça  tout  lou  mounde 
Mé  siei  énfounça  jusqu’ou  col!... 

Ici  siei  bèn  ou  frés,  mai  lou  diable  mé  tounde! 

Es  du  dé  fés  qué  y’a  dé  toumba  din  lou  mol... 

Quan  séra  jour  quaouqu’un  véndra  bèn  tira  d’aïgo; 
Ségu,  pér  forço  ou  pér  bon  gra, 

Quaou  qué  siègue  mé  mountara , 

Car  lacharaï  pa  lou  féra. 

— Noste  particuyé,  coumo  uno  agasso  émbraïgo , 
Babiyavo  et  viravo,  et  tiravo  dé  plan. 

Lou  jour  vénguè  : passé  déman,  après  déman, 

Et  rés  vénguè  pa  ou  pous.  — (Uno  cato  amourouso 
Enrévénèn  sanlun  dé  quaouque  randé-vous, 

Avié  manqua  la  drayo  et  toumba  din  lou  pous. 

Lou  baïle  la  pésquè  morto , couflo , péyouso  : 

Li  jèn  dou  mas,  déspiei  acè , 

Crégnissien  aquélo  aïgo  et  bévien  dé  siro.) 

Acè  farié  pa  maï,  mai  lou  Rinar , péchaïre  ! 

Din  l’aïgojusqu’ou  vèntre,  euh!  séfichavo  én  caïre 
Trouvavo  lou  tèm  long , et  sé  vou  yé  sias  vis, 
Sérias  ésta  dé  soun  avis. 

Pamén,  lou  tèmtoujour  marchavo; 

La  luno,  paou  à paou,  d’un  cousta  sé  brécavo; 
Faguè  lou  plat-à-barbo,  et  piei,  dé  tou  soun  roun, 
Resté  coumo  dirian  la  mita  d’un  méloun  : 

Et  toujour  din  lou  pous,  blanco,  sé  mii^yavo... 

Lou  Rinar  à la  fin  séntié  soun  éstouma 
S’én  ana  : 

Très  jour  éntié  san  tourtiya  ; 

N’ourié  créba  dé  pu  robuste. 

Coumo  aoussavo  sis  yeul  énl’èr,  véguè  s’péli 

Ou  bor  dou  pous  lou  nas  d'un  Loù  dé  sis  ami, 
Courdougnié  dourdo-mouto,  etcoumo  él  caoussa  juste, 
Qu’avié  la  gorjo  séco,  et  que  pér  s’abéoura, 

En  régrétan  lou  mous,  s’acoussavo  ou  fera. 

Noste  Rinar,  countèn:  — Salu,  moun  camarado, 

Yé  faguè.  Noun  d’un  sor  ! tombes  bèn  à prépaou  ; 

Sémblo  qu’as  sénti  la  béquado  ; 

Alongo  un  paou  lou  col,  éspincho,  éspincho  un  paou, 
Yéjo  quante  pouli  froumaje.,.. 

Y’ aï  propramén  mourdu  déssus  ; 

N’aï  manja  cé  qué  manquo  et  gn’a’ncaro  pér  tus. 
Davalo...  Saïque  as  poou  ?...  Daou!  un  paou  dé  couraje 
Encambo  lou  rébor  et  tèn-té  i cordo  ; avan... 
Régardo,  gn’a  ’n  bèou  flô,  lou  manjaras  san  pan 
Et  lou  trouvaras  bon,  t’en  done  ma  paraoulo, 

Car  lou  gran  Tur  n’a  pa  dé  miyou  sus  sa  taoulo. 

— Quan  lou  Loù  dévistè  l’afaïre  aval  ou  frés , 

S’ou  faguè  pa  dire  dos  fés  : 

Lèou,  émplastra  outriaou  davalè  testo  basso... 

Soun  pés,  én  davalan,  rémountè  lou  Rinar, 

Bèn  countèn  dé  chanja  dé  plaço, 

Et  qué  gagné  lou  grés  én  éspoussan  si  car. 

— On  foun  dou  pous,  noste  Loù  galavar, 

A logo  dé  fricè  moustriguè  d’aïgo  claro. 

Juravo  éntré  si  dén  d’éspéya  lou  Rinar, 

Et  sé  l’an  pa  pésca  crése  qué  y’és  éncaro.  » 

Acô  faï  veire  qu’én  marchan 
Din  li  michan  camin  l’on  émpougno  d’éntorso, 

Et  qué  souvènti  fés  la  fam 
Nou  faï  faire  dé  tour  dé  forço. 

Tel  qué  sé  més  luchaïre  ou  dérabo  dé  dèn, 

Ou  porto,  éspandi  ousoou,  d’énclume  sus  soun  vèntre, 
Ou  manjo  dé  carboun  atuba  sans  ou  séntre, 

Tel,  dise,  aïmarié  maï  s’éngraïssa  ou  rastéyé 
Ou  tranquile  manjo  sirènto...  sé  11’avié. 

Yiou,  aimé  bèn  quaou  s’éndustrïo, 

Mai  blaïme  lis  éstansiyur, 

Péscaïré  d’aïgo  troublo  et  double  tourtiyur, 

Qu’au  lou  cur  a pu  près  dré  coumo  uno  fouciyo  ; 
Espéculaïre  qué,  quan  sé  fichoun  dédin, 

Savoun  pa  n’én  sourti  san  y’énfounça  ’n  vésin. 

Loù  brutaou  ou  Rinar  findcho, 

Soun  countèn  quan  quaouqu’un  tombo  din  sa  filocho. 
Quan  dévoun  pagoun  pa,  rafloun  quan  y’és  dégu  ; 
Soun  fin,  tan  bèn  sé  pè;  mai  soun  youlur,  ségu. 
Youdrias  pa  toumba  ’ntré  si  pato  — ou  crése  quàsi  ; 
Alor  you  foou  téni  y un  dé  soun  téta  dous, 

Saoupre  éspéra  déman  quan  sérés  malurous, 

Et  pas  ana  cérqua  la  gneu  pér  lis  armàsi, 

Ni  dé  froumaje  dinc  un  pous. 

Ver  lou  camin  dé  Mounpéyé, 
Proche  dé  noste  oustaou  yiyié 
Quan  ère  énfan,  un  tafataïre, 

Yiel,  paoure,  ouneste  et  trayayaïre. 
Ero  fier  dé  gagna  soun  pan. 


(1)  cette  pièce  et  cel’e  qui  suit  ont  été  écrites  pour  les  jeunes  apprentis 
protégés  par  la  Société  de  patronage  de  Nimes. 

Et  crégnissié  pa  la  plouvino, 
Car  dé  bon  matin  énténdian 
Canta  lou  gai  dé  la  vésino 
Et  lou  mestié  dé  meste  J an. 


Déssus  soun  poutajé  d’arjèlo, 
El-mèmo  métié  l’éscudèlo, 

Ou  lou  toupin  ou  la  sartan  ; 
Péchaïre  ! à tou  métié  la  man. 
Avié  pa  ni  fiyo  ni  jèndre,  ♦ 
Tou  cé  qu’ayié  aïma  y’èro  mor  ; 
Mai  jamaï  rés  poudié  l’éntèndre 
Sé  plagne  un  moumén  dé  soun  sor  : 
Dïou  sus  soun  fio  trasié  dé  cèndre. 


Sé  laïssavo  pa  jamaï  rèn  ; 
Paoure,  éncaro  fasié  dé  bèn  ; 
A^dé  pu  paoure  qu’él  dounavo. 
Quan  sa  sémanado  toumbavo, 

San  éspéralou  léndéman, 
Trémpavo  un  bon  plata  dé  soupo, 
Souto  chaquo  bras  métié’n  pan  ; - 
Acata  dé  sa  yièyo  roupo, 
Savié’nt’anayo,  meste  Jan, 

Sus  uno  marido  payasso, 

San  poudre  bouléga  dé  plaço, 
Li  rén  éscracha,’n  térassié 
Din  soun  galatras  gémissié. 
Vésié.la  fam  marqua  ou  visaje 
Sa  fénno  et  si  quatre  inoucèn... 
— Es  énd’aquél  paoure  minaje 
Qué  lou  viel  pourtavo  souvèn 
Dé  fié,  dé  pan  et  dé  couraje. 


Si  vésin,  din  soun  intérès  : 

— Meste  Jan,  yé  disien,  vésès, 
Foou  pa  y ou  métré  à la  camiso, 
Ayès  bésoun  dé  yosti  briso  ; 

Sès  yiel,  foou  pénsa  ou  léndéman.. 

— Dïou  abaris  li  bouscarido 
Et  faï  creisse  l’erbo  dou  cham  ; 
Dïou  oura  proun  soin  dé  ma  yido, 
Réspoundié’n  risèn  meste  Jan. 


Un  jour  jalavo  à peiro  fendre,  — 
Avié  acaba,  vouguè  ’na  rèndre, 
Aguè  fré,  sé  couché  malaou  : 

Très  més  soun  mestié  séguè  sïaou. 
Yéndéguè  sa  darieiro  péyo  ; 

Refusé  l’oumorno  toujour, 

— Enténdié  pa  d’aquélo  ouréyo.  — 
Un  cô  la  santa  dé  rétour, 

Travayè  maï  coumo  uno  abéyo. 


Lou  pan  pu  blan,  lou  vin  pu  viel. 
Fan  pa  qué  l’on  sé  porte  miel  ; 

Et  lou  bonur  a pa  sa  sourço 
Din  lou  foun  di  pu  grandi  bourso. 
Sé  ta  suzou  bagno  toun  pan, 

Té  plagnes  pa,  viel  travayaïre  ; 
Lèvo  lou  fron,  car  siés  pu  gran 
Qué  Tome  qué  vïou  san  rèn  faire. 
Dïou  té  régardo,  mesté  J an  ! 


Et  travayavo,  travayavo.... 

Dé  longo  sa  navéto  anavo, 

Et  de  longo  sa  man  fasié 
La  charita  coumo  poudié. 
Prégnié  lou  maou  à sa  racino, 
Savié  téni  testo  ou  malur. — 
Amaï  paguesse  pa  dé  mino, 
Meste  Jan  pourtava  un  gran  cur 
Souto  sa  vesto  dé  ratino. 

Péchaïre  ! quan  la  mor  vénguè, 

Davan  soun  méstié  lou  prénguè, 

Lou  brave  ome  ! Quan  l’émpourtavoun, 
Din  lou  quartié  touti  plouravoun. 

— Urous,  quaou  laïsso  én  s’én  anan 
L’éscla  d’uno  bono  counsiènço  ! — 

Qué  Dïou  vou  done,  mis  énfan, 

La  charita,  la  counfienço 
Et  la  flerta  dé  meste  Jan  ! 


# 


v.-’  ma  ri  t j ■ 


>V  oiüifO-  * 


LIS  ÉNFAN  DOU  CARDAÏRE. 


« Mi  bèous  agnel,  m’én  voou,  la  mor  m’émméno, 
Coumo  m’és  du  dé  tan  lèou  vou  quita  ! 
Embrassas-me....  Mai,  moun  Dïou  ! plourés  pa, 
Car  vosti  plour,  énfan,  mé  fantrô  péno. 

Cé  qué  Dïou  voou  y aï  toujour  bèn,  parei. 

Vou  lagnés  pa,  yoou  jougne  yoste  pèro  ; ' 

Caminas  dré  coumo  él,  ségués  ce  qu’èro, 

Et  sé  vouyas  maou  yira  sus  la  tèro, 

Oublidés  pa  qué  lou  Bon-Dïou  vou  vei  ! — , » 

A si  pichô  la  véouso  d’un  cardaïre 
Parlavo  ansin  avan  que  dé  mouri. 

Uno  ouro  après  aguè  réndu  l’éspri  ; 

Et  si  pichô  séguèroun  soûl,  péchaïre  ! 

Mai  pér  bonur  proche  d’éli,  y’avié 
Dé  bon  vésin  qué  lèou  li  récatèroun. 

Tè  tus,  tè  yiou,  touti  yé  caréjèroun  ; 

Pér  apréndris  pu  tar  li  météguèroun  ; 

Un  séguè  pintre,  etl’aoutre  ménusié. 

En  couménçan  tou  marchavo  à fïou  d’aïgo 
Li  mesure  èroun  countèn  dis  apéndris. 

Acô  chanjè. — Lou  sén,  coumo  sé  dis, 

Vèn  pa’avan  l’aje,  et  trô  d’alèn  émbraïgo. 
Lou  pichô  pintre,  — et  n’én  séguè’scarni, 
Travayè  pa,  s’adounè  à la  jouguino 
Piei  déscouchè,  piei  cargué  sa  mounino, 
Li  bravi  jèn  yé  virèroun  l’ésquino  : 

Din  quaouqui  tèm  séguè’n  gandar  fini. 

Mai  laïssén  l’os  et  prénguén  la  mésoulo. 
Soun  frèro,  aquél,  ouï,  parlas-mé  d’acô  : 
Pér  émpougna  la  resso  et  lou  rabô, 

Avié  jamaï  ni  grèpi  ni  d’ampoulo. 

La  dégneirolo  éngoulissié  si  près, 

En  léjissèn  passavo  si  véyado  ; 

Ero  ou  traval  tan  lèou  l’aoubo  lévado, 

Et  savié  vïoure  entré  si  camarado 
San  cô  dé  poun  ni  résoun  dé  travès. 

Oussi,  faguè  soun  camin  ; mai  soun  frèro 
Restè’n  batayo  ; — et  crassous,  et  ’spéya, 

On  lou  vésié  ou  cagnar  sé  groumiya 
En  rébalan  si  grounlo  et  sa  misèro. 

— Lou  ménusié,  bon  coumo  dé  résoun, 

Lou  rélévè  mai  dé  cén  cô,  péchaïre  ! 

Mai,  pouguè  pa  l’émpacha  dé  maou  faire  ; 

Un  jour  raoubè,  séguè  prés  à Boucaïre  ; 

N’én  faguè  tan  qué  mouriguè’n  prisoun. 

Dou  tèm  qu’aquél  ansin  sé  désgradavo, 
L’aoutre,  ou  mitan  d’uno  armado  d’ouvrié, 
Métié  lou  pè  din  li  pu  gran  chantié, 

Et  soun  traval  pértou  sé  rémarquavo. 
Entréprénur  vénguè  riche  acho-paou, 

— Pa  trô,  pamén,  car  vouguè  resta  ouneste. — 
Chacun  l’aimè  : Séguè  fran,  bon,  moudeste, 

Et  fier  soulda  dou  traval,  toujour  preste, 

Preste  à vénçi  la  misèro  et  lou  maou. 

Pèro  dé  très  garçoun  et  dé  dos  fiyo, 

Pér  yé  douna  la  sçienço  et  lou  pan, 

Dé  longo  aguè  souci  dé  sis  énfan 
Et  dis  ouvrié  sa  sécoundo  famiyo. 

Vouguè  jamaï  pa  qué  cé  quèro  sïou  ; 

Di  viel  parti  fujiguè  li  batesto  ; 

Faguè  lou  bèn  san  s’énquiéta  dou  resto 
Et  sé  courbé  pa  qué  davan  sou  Dïou. 

D’ome  fa’nsin  gn’a  pa  proun  sus  la  tèro. 

L'aï  counégu  ; cé  qué  y ou  conte,  és  él 
Qué  m’ou  counté’n  jour  d’hiyer  ou  sourél. 

Bon  yiel  ! plourayo  én  pari  an  dé  soun  frèro. 
Etpiei  faguè  : Yiou  mé  siei  souvéngu 
Di  darié  mô  dé  ma  mèro  mourènto  : 

— Oublidès  pa,  fasié  din  si  coumplènto, 

Qué  lou  Bon-Dïou  vou  yei.  — Paouro  doulènto  ! 
Aï  marcha  dré,  mai  tus  m’as  sousténgu  ! 

— Fil  dou  trayal,  ou  foun  dé  la  mémoiro, 

Ou  foun  dou  cur  gardas  acô  d’aquï. 

Es  pér  qué  n’én  fagués  yoste  proufi, 

Qu’aï  yougu,  yeui,  you  counta’quélo  istoiro. 

La  michanto  erbo,  ou  sayès,  toujourcrei  ; 

Tuo  souvèn  lou  bon  gran  ras  dé  tèro  ; 

Lou  maou  vou  faï  et  you  fara  la  guèro, 

Mai  sé  voulès  resta  brave,  o mi  frèro  ! 

Oublidès  pa  qué  lou  Bon-Dïou  vou  vei  ! 


LOU  RINAR  ET  LA  CIGOGNO. 


FABLE  IMITÉE  DE  LA  FONTAINE. 


Un  Rinar,  — sian  alor  dou  tèm  dis  oubricè,  — 
Emb’uno  Cigogno  ténguèroun 
Un  énfan  én  batèmo,  et,  désémpiei  acô, 

L’un  dé  l’aoutre  s’amourachèroun. 

La  Cigogno  èro  véouso  et  l’aoutre  viel  garçoun  ; 
Poudièn  sé  marida,  mai,  foutraou  ! lounguéjèroun* 

Péndèn  dous  an  sé  fricassèroun, 
Et,  siègué  à tor,  siègué  à résoun, 
Li  michanti  léngo  parlèroun.... 


La  Cigogno  èro  sajo  fénno,  et  lou  Rinar 
Fasié  lou  cousignié  ; mai,  quaouqui  més  pu  tar, 
Récassé’n  éritaje,  achété’no  chéniyo, 

Et  véndéguè  soun  foun  à Cadé  dè  la  Griyo. 
Quan  acô  sé  passavo  èro  énearo  proun  viel  ; 

Avié  lou  moure  én  pouncho  et  l’os  proche  la  pel  ; 
Mai  quan  vou  fasié’n  pla  dé  merlusso  à la  branlo 
Ou  qué  vous  apréstavo  uno  testo  d’agnel, 

Euh  ! vous  sérias  lipa  li  dé  jusqu’ is  espanlo  ! 
S’aïmas  li  saro-piastro,  aqui,  vouï,  p’avias  un. 
Itan  bèn  èro  gras  coumo  un  paratonèro. 

Sé  nourissié  dé  lèou,  dé  çébo,  dé  pan  brun 
Ou  dé  pél  dé  poumo  dé  tèro. 

Sé  péscavo  à la  ligno  un  bôfi,  maigre  ou  gras, 
N’én  fasié  toujour  dous  répas  ; 

Dinavo  dé  la  car,  soupavo  dis  èspigno. 

Mai’s  égaou,  avié  bono  dèn  : 

Quan  soupavo  ou  récate,  euh  ! pérdié  pa  soun  tèm 
Sa  maïsso  éngoulissié  cé  qué  sis  yeul  vésièn. 

— Démandas  à Cabo,  lou  qué  gardo  li  vïgno.  — 

Un  jour,  noste  Rinar  én  saoutan  dé  soun  yé, 
Séguè’n  vois  dé  riboto  et  dé  galantarié  ! 

Météguè  l’oulo  ou  fié  péruno  farinéto, 

Pénchinè  si  très  péou,  sé  passé  l’éspousséto, 

Et  s’én  anè,  quiya,  réde  sus  sis  artel, 

Couvida  la  Cigogno  à véni  dina’mb’él. 

— Vous  éspère  à miéjour. — Es  éntendu. — Labèlo 
Din  sa  raoubo  dé  sédo  et  soun  chai  dé  dantèlo, 
Ooullo  coumo  un  pavoun,  à miéjour  manquo  un  car 
Tustavo  émbé  soun  bè  la  porto  dou  Rinar. 

Salu  d’ici,  salu  d’ilaï,  lou  soou  sé  fréto. 

Lou  galan  pér  servi  faguè  pa  dé  rétar  ; 

Din  un  gran  pla  d’éstan  boujè  la  farinéto  : 

— Madamo,  sèn  ici  chacun  pér  nosto  par  ; 

Zou  ! fasès  coumo  yiou. — Et  soun  moure  cabusso 
Et  sa  léngo  varayo,  et  fréto,  et  lipo,  et  suço. 

Zou  ! dou  mitan  ou  bor  et  dou  bor  ou  mitan  ! 
Ohaquo  cô  n’émpourtavo  un  fio  coumo  la  man. 

La  Cigogno  avié  bèou  à faire, 

Embé  soun  bè  pounchu  n’én  tiravo  pa  gaïre  ; 

A péno  avié  sénti  lou  gous  dou  fricè  cia, 

Qué  meste  Jan  Rinar  aguè  cura  lou  pla. 

La  Cigogno,  pamén,  ténguè  proun  bono  mino, 

Faguè  l’yeul  ou  Risar  et  vanté  sa  cousino. 

S’én  ané’mbé  la  fam,  passé  proche  un  jardin, 
Àchété’n  soou  dé  rabe  et  li  manjè’n  camin 

Déspiei  aquél  moumén,  nosto  véouso,  piquado, 
Euh  ! séguè  forço  fréjo  à l’éndré  dou  Rinar. 

Lou  trouvé  maou  basti,  viél,  frounzi,  fia,  camar, 
Esquicha  coumo  uno  aréncado. 
Yécounvégnié  papus,  cérquavo  à se  brouya  ; 
Soulamén  èro  fénno  et  vouyé  sé  vénja, 

Lou  pla  pa  proun  founzu,  la  farinéto  claro, 
Pésavoun  sus  soun  éstouma, 

La  moustro  ! èro  pa  presto  à lis  oublida’ncaro. 

Un  bèou  dilus,  diguè  ou  Rinar  : Véndrés  soupa  ; 
A moun  tour,  moun  ami,  vole  vou  régala. 

Lou  panto  sé  faguè  pa  tro  tira  Touréyo. 

Manjè  pa  lou  matin  pér  sé  miel  métré  én  gous, 

Et  dos  ouro  à l’avanço  arrivé  ou  randé-vous. 
Sian  din  Téstïou  : la  taoulo  èro  souto  la  tréyo  ; 
Sus  la  grasiyo  larjo,  uno  trancho  dé  bioou 
Fumavo  et  sé  cousié,  gn’avié  pér  trento  soou. 

Un  pastis,  à cousta  d’un  pla  dé  caouso  douço, 
Moufle,  sourtié  dou  four  émbé  sa  crousto  rousso. 
Lou  Rinar  sé  lipavo  én  ramouchan  acô  ; 

Viravo,  émpusavo  lou  fiô, 

Languissié  dé  faire  ripayo.... 

Anén,  lâché  d’un  cran  si  brétèlo  et  si  brayo, 

Piei  régardè  sa  mostro  én  roundinan  : Aï  fam, 

Et  lis  aguyo  marchoun  plan  ! 


— 229  — 


Lou  soupa  preste,  la  méstresso 
Mésclè  tou  décline  un  gran  pla. 

— A ça,  saïque  a vira  cabesso  ? 

Faguè  lou  Rinar  éstouna.— 

Mai  nosto  Cigogno,  san  rire, 

Lou  pitre  en  avan,  san  rèn  dire, 

Armado  dé  soun  gran  coutel, 

Coupé  tout  à pichô  moucel, 

Et  zou  ! dinc  uno  damo-jano 
Blanco,  à long  col,  sus  un  tapis, 

Ici-sèn,  émb’un  bou  dé  cano 
Enfourgounè  soun  achadïs  ; 

Piei,  ou  Rinar  ; Aro  manjén,  sou-dis. 

— Et  zou  ! soun  long  bè  sa  plantavo 
Din  la  damo-jano  et  prégnié 
Tayoun  dé  bïoou,  pastis  et  sucrarié. 

Et  zou  î mountavo  et  davalavo, 

Et  zou  ! y’intravo  et  sourtissié  ; 

Et  lou  Rinar  qué  l’éspinchavo, 

En  travès  dou  veire  vésié 
Qué  lou  fricô  diminuavo.... 

Quan  la  Cigogno  béviè’n  cô, 

Noste  losso  afama  proufitavo  d’acô 
Pér  énsaja  d’intra  soun  moure  din  l’afaïre, 
Avié  bèou  à vira,  péchaïre  ! 

Dé  tou  biaï  et  dé  tou  cousta, 

En  long,,  én  larje,  à gaoucho,  à drécho  ; 

La  bésougno  èro  trè  déstrécho  : 

Soun  moure  poudié  pa  passa. 

Estabourdi  d’aquèlo  éspousco, 

Lou  Rinar,  pér  passa  soun  tèm, 

Toussissié,  curâvo  si  dèn, 

Fasié  vira  sï  pouce,  ou  bèn 
Régardavo  voula  li  mousco.... 

Pér  darié  cô  dé  bè,  la  Cigogno  én  soun  flèou 
Yéfaguè  : Sé  trouvas  lou  pastis  un  paou  grèou, 
Farén  un  paou  dé  thé,  la  cafètieïro  és  presto.... 

— Lou  Rinar  la  ramoucho  én  d’yeul  coumô  lou  poun 
Et  yé  faï  : Gramécis,  dé  tlié,  n’aï  pa  bésoun. 

Et  sus  ac6  d’aqui,  démandè  pa  soun  resto  : 

Frété  soun  fron  dé  soun  mouchoir 
Et  mayè  san  dire  bonsoir. 

— Avis  i tourtiyur,  i finoeho,  i grujaïre, 

I toundur  d’ioou,  que  pér  un  bon  répas  à faire 
Virarien  ban  et  reire  ban 
Et  métrièn  sa  maire  à l’éncan. 

Messieus,  soun  badina  li  marchan  dé  lunéto  ; 

Yé  vésèn  cia  dé  noste  tèm. 

Zou  ! curas  vosto  panso,  amoulas  vosti  dèn  ; 

Désféndrén  nosto  farinéto, 

Et  noste  pan,  et  noste  lar, 

Sé  n’én  voulès  tasta  pagas-n’én  vosto  par  ! 
Quaou  és  ésta  gruja  voou  pa  sé  laissa  faire. 
Souyénès-vous  que  bèn  dé  fés 
Quaou  voou  préndre  sé  trovo  prés. 

Tel  roustissur  qué  ris  dé  si  bonis  afaïre, 

Pér  un  pu  roustissur  à soun  tour  és  rousti  ; 

Tél  éntrigan,  un  c6  parti, 

Crei  d’ana  à Tarascoun  et  s’aresto  à Boucaïre. 


* 


LA  CANSOUN  DOU  PRINTÈM. 


Dïou  té  bénigue,  bèou  printèm  ; 
Té  véj’aqui  ! Lis  iroundèlo 
Té  saludoun  dé  vaï  et  vèn, 

Et  long  di  téoule,  ou  jour  luzèn, 
En  quialan  fan  la  barandèlo. 

La  piano  et  la  costo,  tou  ris  ; 

Lou  boutoun  dé  roso  éspinchouno, 


— 234  — 


La  margarido  s’éspandis, 

Et  lou  gran  pivo  tréfoulis, 

Et  la  vigno  sé  désboutouno. 

Dïou  té  bénigue,  bèou  printèm  ; 
Siès  lou  soûlas  di  trayayaïre. 

Lou  miaro  qu’a  pa’n  yar  dé  bèn 
Ou  bor  dé  la  drayo  és  countèn, 

# Quan  vei  verdéja  lou  téraïre. 

Lou  viel  qué  tramblo,  à toun  alén 
Sèn  pu  leste  lou  pés  dé  l’aje  ; 
L’énfan  saouto  pu  gayamén, 

Et  lou  paoure  malaou  rèprén  * 
Quaouqui  boufado  dé  couraje. 

Péchaïre  ! émbé  lou  michan  tèm, 
La  misèro  és  toujour  pu  grando  ; 
Tus  counsoles  li  paouri  jèn. 

— Dïou  té  bénigue  bèou  printèm  ; 
Siègue  béni  Dïou  qué  té  mando  ! 


LOU  CHIVAL  ET  LOU  LOÙ. 


FABLE  IMITÉE  DE  LA  FONTAINE 


Béguén  din  noste  go,  cassén  din  noste  armas, 
Et  niflén  pa  jamaï  pu  y un  qué  noste  nas, 

Disié  toujour  meste  Rounzas,  — 

Un  çéban  dou  bon  grun  et  dé  la  fino  éspèco. — 
Escoutas,  et  veirés,  dinc  un  vira  dé  man 
Qu’avié  résoun,  lou  viel  çéban. 

Un  gros  chival  dé  Moussu  Gresso, 
D’aquéli  foutraou  dé  chival 
Qué  vou  rébalarien  lis  Arèno,  — il  aval, 

Proche  lou  P on  dé  la  Bastido, 

Pitre  larje  ésquino,  éspoumpido, 

San  cabustre,  l’ouréyo  on  Ter, 

Dinc  un  gran  pra  prégnié  lou  ver. 

Aviè  agu  dé  bonur,  lou  roumpu  : S’ésquinavo 
Aoutrifés,  én  pourtan  dé  faï  un  paou  pértou, 

Et  quan  lou  dissate  arrivavo, 

Péchaïre  ! avié  proun  péno  à nousa  li  dous  bou.. 
Un  bon  matin,  messieus,  nadè  din  la  mounédo  : 
Save  pa  d’ounté  y’é  végnié, 

S’avié  trouva  quaouque  papié, 

S’avié  gagn’a  la  loutarié  ; 

Cé  qué  y’a  dé  soulide  és  qué  dé  longo  avié 
Çivado  din  la  grupio  et  fén  ou  rastéyé. 

Pourtavo  li  débas  dé  sédo, 

Un  gran  col  réde,  un  capel  aou, 

Bévié  frés  et  manjavo  caou. 

Doun,  pér  vous  acaba,  lou  chival  qué  vou  parle, 
Un  matin,  dinc  un  pra,  Ion  di  saouze,  countèn, 

Li  man  dariès  li  rèn,  fasié  dé  vaï  et  vèn 
Et  pipavo  én  mandan  lou  fum  dou  cous  ta  d’Arle. 
Avié  tua  lou  verme,  et,  san  sé  chagrina, 

Espéravo  lou  déjuna. 

— À quaouqui  pas  d’aqui,  sus  lou  camin,  passavo 
Un  vielLoù  — musicien,  et  maigre,  et  spéyandra, 
Mai’n  dé  foutraou  dé  dèn  ! — Noste  Loti  s’én  anavo 

A la  voto  dé  Géneira. 

Souto  soun  bras  tégniè  sa  clarinèto  ranço 
Et  siblavo  én  marchanun  ér  dé  controdanso. 

Pér  sé  léva  la  fam,  — car,  déspiei  quaouqui  jour, 
Soun  récate  èro  mai'  qué  cour  : 

La  vèyo  avié  soupa  d’un  veire  dé  jénèbre. 

Avié  lou  ruscle,  et  sis  yeuyas 
Planta  sus  lou  chival  luzissien  coumo  un  gas, 

Soun  éstouma  pélu  fasié  piquo  ténèbre  ; 

Gratavo  soun  ouréyo  én  disèn  : Noum  dé  noum  ! 
S’aquél  Chival  èro  un  moutoun, 

Coumo  f^rié  bèn  moun  afaïre  ! 

Et  lèou  qué  sérié  tourtiya  ! 

Mai’n  chivalas  ansin  sé  laïssarié  pa  faire  ; 

Y’a  dé  traval  pér  l’éspéya. 

Es  égaou,  én  y’anan  un  paou  dé  rébaléto, 

Bélèou  réussirai  ; — sé  réussisse  pa 
Yé  séraï  pér  mé  révira, 

Mai  ma  councienço  séra  néto, 

— Et  noste  Loù  s’én  vaï  rouda  outour  dou  chival  ; 
L’éspincho  à gaoucho,  à drécho,  et  d’amoun  et  d’aval 

Et  yé  fai  : Vou  démande  éscuso, 

L’ami,  mai  vése  qué  rousigas  d’erbo  cruso. 

Sès  malaou  ? — Vou  plagne  ; — ténès, 

Yiou  you  gariraï,  sé  voulès. 

Siei  médécin,  et,  s’ou  foou  dire, 

Siei  énténdu  din  moun  méstié. 

— Et  lou  moustre  ajusté  san  rire  : 

Siei  sourti  ’mbé  dé  bon  papié 
Dé  l’éscolo  dé  Mounpéyé. 

Countas-mé  voste  maou,  foou  pa  ’gudre  yergougno, 
Diantre  ! — Dé  qu’es  qu’avès  ? la  pigoto  ? la  rougno  ? 
Un  plurèzi?  la  gouto?  un  maou  d’ésquino  ? un  er  ? 
Dé  eouliquo  ? li  fèbre  ou  d’ataquo  dé  ner  ? 

Parlas,  per  chaquo  maou  aï  énvènta’n  rémèdi. 
S’avès  pajén  d’arjèn,  boutas,  vou  faraï  crèdi  ; 

Et  piei,  pér  coupa  cour,  té  ! voste  ér  mé  counvèn, 
Vole  vou  gari  pér  parèn. 

— Et  noste  éstansïur  én  parlan  s’apréstavo 
A yé  touca  lou  pous  et  sé  réboustiyayo.... 

Mai  avié  à faire  émb’un  roussignoou 

Pa  pu  lôfi  qué  cé  qué  foou. 

Lou  Chival  disié’ntr’èl  : Tus  siès  pa’sta  à Boucaïre  ; 
L’éspinchavo  én  déssouto  et  sa  man  yé  prusié. 

— Aï,!  faguè  tout  d’un  cô,  brégan  dé  courdougnié  ! 

Quanto  lancéjado,  ma  maire  1 
Aï  ! aï  ! moussu  lou  médécin, 

Garissès-mé  moun  agassin. 

Coumo  aï  l’ounou  dé  vous  ou  dire. 

Aï  pa  qu’un  pichot  agassin, 

Pa  qu’un  moussu  lou  médécin, 

Mai,  mé  faï  soufri  lou  martïre  ! 

— Un  agassin,  faguè  lou  Loù  coumo  susprés  : 

Vou  gariraï  quan  n’ourias  très. 

Yénjan,  aoussas  un  paou  la  pato. 

— Et  zou  ! sor  si  lunéto  et  li  fréto  et  li  mes, 
Régardo....  et  louChival  qu’es  mestre  dé  sabato, 

D’un  cô  dé  pè  souto  lou  nas 
Lou  mandé  rébala  si  graïsso  à quatre  pas  ! 

S’éndoumajè  siei  coustéléto; 

Pérdéguè  dous  litre  dé  san, 

Li  quatré  dèn  d’aqui  d’avan 
Et  li  veire  dé  si  lunéto. 

Qu’ou  vougués  ou  qu’ou  vougués  pa, 
Véj’aqui’n  cô  dé  pè  cranamén  apliqua. 

Pér  paga  d’aquélo  mounédo 
Touti  li  qu’ou  méritarien, 
Foudriédépatienco,  dé  tèm 
Et  li  souyé  dé  Miyarédo . 

Qué  fasièn  cinq  yiouro  chacun. 

Car,  tel  particuyé,  for  pér  faire  dé  fum, 

Cerco  a passa  pér  un  célèbre  ; 

Et  tel  marchan  dé  pel  dé  lèbre 

Sé  dono  lis  er  d’un  marquis. 

Tel  crido  à tour  dé  bras  qu’a  saouva  soun  péyis, 
Quan  a’mpougna’no  bono  plaço  ; 

Un  aoutre  faï  sa  soupo  grasso 
En  pessugan  lou  lar  dou  paoure  qué  patis. 
L’éstansïur  qué  réussis 
Cerco  à passa  pér  un  grant  ome. 

Pér  trouva  li  jèn  qué  vou  nome 
Es  pa  bésoun  d’ana  à Paris, 

Eh  bèn  ! n’aoutri  faguén  pa’nsindo  ; 
Pésquén  toujour  din  l’aïgo  lindo  ; 

Nou  bayén  pa  jamaï  pér  mai'  qué  cé  qué  sèn  : 
Quaou  sor  dou  fumié  toujour  sèn. 

Et  piei,  pér  acaba  l’istoiro, 

Sé  l’ounou’s  pa  proun  for  pér  nou  téni’n  réspè, 
Oublidén  pa  qu’un  cô  dé  pè 
Po  nou  désuiancha  la  machoiro. 


PÉR  LIS  OURPHÉLIN. 


Ouï,  Dïou  prén  soin  dé  tou  din  noste  paoure  mounde. 
Lis  ourphélin,  surtou,  soun  sis  énfan.  — Pamén, 
Voou  din  si  plan  d’amour,  quéTome  l’asségounde. 
Proche  dou  paoure  agnel  triste  et  soûl,  nou  ténguén  ; 
Dïou  fara  cé  qué  déou,  faguén  cé  qué  pourén. 

Mèro  qu’avès  d’énfan,  énfan  qu’avès  dé  mèro, 

Piata  pér  l’ourphélin  !...  péchaïre  ! és  malurous. 

Enfan,  aquél  énfan  qué  soufris,  és  toun  frèro  ; 

Fénno,  siègues  sa  mèro  ; — ome,  drévéyas-vous  ; 

You  foou  faire  manoyro  ou  Bon-Dïou  sur  la  tèro. 

Zou  ! pér  vénçi  lou-  maou,  li  plour  et  la  misèro, 

Ou  noum  clé  Dïou,  man,  cur  et  bourso,  ouvrissôs-vous  ! 


LOU  SABARNAOU  ET  LOU  BANQUIÉ 


FABLE  IMITÉE  DE  LA  FONTAINE 


Un  courdougnié  réssémèlaïre, 

Tou  lou  jour,  ici-sèn,  cantavo  à plén  gousié. 

Es  pa  dou  trô  d’arjèn  qu’èro  countèn,  péchaïre  ! 

Tiravo  i canar,  lou  particuyé  !... 

Soun  véyadou’scranqua,  sa  margô,  si  lézéno, 
Yiel  yé,  vièyo  crédanço  et  viel  foundaou  gréza, 
Piei  dous  ou  très  fripel  pér  tapa  sa  coudèno, 
Yéj’aqui  sa  fourtuno  : on  pô  la  suspésa. 

Proche  dé  la  turno  ounté  noste  gnafre, 

Frés  coumo  un  pajel,  cara  coumo  un  ch'afre, 

En  tiran  lou  lignoou  s’ésgousiavo  à mor, 

Un  viel  Banquié,  néga  din  l’or, 

Jaoune  et  maigre,  dariès  si  bèou  ridèou  dé  sédo, 

Dé  longo,  én  aïsséjan,  countavo  sa  mounédo. 
Carculavo  lou  jour,  carculavo  la  gneu, 

Susprés  qué  très  et  cinq  faguessoun  pa  qué  y eu. 
Savié  bèn  ajusta,  mai  savié  pa  rébatre, 

Et,  quan  paousavo  dous,  toujour  rétégnié  quatre. 
S’énfioucavo  én  countan,  la  som  lou  fujissié  ; 

La  gneu,  mai  dé  cèn  cô  sé  chanjava  dé  plaço, 

Sé  bourdouïravo  din  soun  yé, 

Sémblavo  qué  y’avié  d’éspigno  à sa  payasso. — 

Et  quan,  pér  asar  lou  matin, 

Ourié’n  paou  pléga  lyeul  — lou  gnafre,  soun  vésin, 
Coumo  un  gayar  védel  bramavo 
Et  dé  soun  can  lou  drévéyavo. 

Alor,  noste  marchan  d’arjèn, 

Din  si  lénçoun  s’éncafournavo 
Et  marmoutissié’ntré  si  dèn  : 

O moustre  ! s’ou  merca  lou  dourmi  s’achétavo, 

N’én  préndriei  bèn  pér  quaouqui  soou. 

Mai,  bonsoir,  an  bara  laclédo. 

Es  pa  juste  qu’én  dé  mounédo 
L’on  ague  pa  cé  qué  l’on  voou  ! 

Un  jour  én  carguan  si  brétèlo, 

Yé  vénguè’n’idèyo  : prénguè 
Cént  éscu  dinc  un  sa  dé  tèlo, 

Et  ver  lou  sabarnaou,  cô  sus  cô,  s’én  vénguè. 

Noste  pégô,  coumo  uno  ourguéno 
Cantavo  én  plantan  sa  lézéno  : 

— Hola  ! faguè’n  aoussan  si  lunéto  à soun  fron , — 

En  vésèn  lou  Banquié....  Dïou  vou  lou  done  bon, 

Yésin.  Mai  quanto  aouro  vous  méno  ?... 

Bélèou  lis  éléçioun...  Sèn  ou  tèm  dé  voûta  ; 

Pér  estre  conso  ou  députa. 

Saïque  cercas  dé  vois  !...  Countés  pa  sus...  — Péchaïre! 
Yiou?  faguè  l’aoutre  ; sécrésès  acô  d’aqui, 

Counéissès  pa  lou  canari. 

Yole  parèn  estre,  aï  bèn  proun  à faire. 

Mouïnan  qué  me  laissés  la  pès, 

Voûtas  pér  Pipé  sé  voulès. 

Parlén  sérious  : Yostis  afaïre, 

Save  pa  coumo  van,  camarado  ; és  égaou, 

Avès  pa  l’er  dé  manja  caou. 

Pamén,  vou  carçinas  pa  gaïre  : 

Toujour  risès,  toujour  cantas.... 

Et  quan  gagnas  pér  an,  digas  ? 

— Pér  an  ?...  ma  fé  ! sériei  bèn  én  péno  dou  dire, 
Réspoundéguè  lou  gnafre  én  sé  métèn  à rire, 

Yiou  loou  pa  dé  carcul  ansin  ; 

Conto  un  jour  après  l’aoutre,  etvése  qu’à  la  fin, 

Aï  pa  bésoun  d’un  sa  per  métré  cé  qué  resto. 

Un  soou  s’én  vaï  et  l’aoutre  vèn. 

La  bésougno  anarié  proun  bèn 
Sé  noste  capélan  s’èro  pa  més  én  testo 
Un  ta  dé  nouvel  sèn  et  dé  nouvèli  festo, 

A déspar  di  dilus  et  li  jour  qué  chaouman 
San  counsulta  lou  capélan. 

Pér  alesti  la  bourso  éncaro, 

L’ïver,  quan  l’on  véyo  un  paou  tar, 

L’on  vaï  toumba’n  litre  à la  Baro 
Ou  bèn  quicha’n  grun  ou  Canar. 

Abéne  pa  trô  dé  fourchéto  : 

Un  jou  y’ a dé  pan  soûl  ; un  jour  y’a’n  paouqué  maï. 
Manje  pu  souvèn,  vou  dirai', 

D’aréncado  qué  d’alouéto  ; 

Acô’s  égaou,  siei  toujour  gaï  ! 

Ou  vésès,  pér  vèntre  ou  pér  costo, 

L’on  dérabo  soun  flô  dé  pan 
En  cantan, 

Et  l’on  arrivo  ou  bou  dé  l’an 
Itan  lèou  qu’én  prénén  la  posto. 

— Sès  urous  s’ou  prénès  ansin, 

L’ami  ; mai  vou  métès  à canta’n  paou  matin  ; 
M’émpachas  dé  dourmi.  Dinc  aquélo  saquéto 

Y’a  cènt  éscu  pér  vous,  sé  lou  cur  vou  n’én  dis. 

Lou  pégè  sus  soun  nas  rébaïssè  si  lunéto  : 

Cènt  éscu  ! cènt  éscu  ! soudis. 

Espincho....  Ou  foun  dou  sa  l’ arjèn  dindo  et  luzis... 
Dé  sa  vido  n’avié  tan  vis. 

— Oùï,  cènt  éscu.  moun  camarado, 

You  li  done,  li  véj’aqui  ; 

Mai’mb’uno  coundicioun  : Fasès-mé  lou  plési 
Dé  mé  laissa  dourmi  la  grasso  matinado. 

Aro  qué  sès  riche  you  foou 
Pa  léva  tan  matin  pér  tira  lou  lignoou. 

Aça’nén,  pa  dé  badinado  ; 

M’ou  proumétès  ? — S’és  pa  qu’acè, 

Faguè  lou  courdougnié’n  émpougnan  lou  magô. 

Es  énténdu  vous  ou  proumète  ; 

Mé  gratas  bèn  ounté  mé  prus. 

Sé  quittèroun  aqui  déssus. 

Lou  gnafre  uno  fés  soûl  : Aça,  mounte  lou  méte, 
Sou-dis,  aquéste  arjèn  ?...  Souto  lis  éscayé  ? 

Din  la  payasso?  Ou  mié-souyé?... 

A forço  dé  vira,  lou  més  din  la  crédanço  ; 

Peilo,  émpocho  la  claou,  dou  véyadou  s’avanço, 
Travayo....  Mai  sé  viro,  énquié,  dé  tèms  én  tèm, 
Pèr  éspincha  sé  rés  yé  prén  pa  soun  arjèn. 

Avan  désé  coucha  chanjo  l’arjèn  dé  plaço  ; 

L’éncafourno  din  sa  payasso, 

Régardo  souto  lou  yé, 

Tapo  loutraou  dé  lévié, 

Sé  cocho,  amousso  sa  candèlo.... 

Mai  sis  yeulyé  fan  parpantèlo. 

Ou  bou  d’un  paou  qu’és  amata, 
S’aoubouro,  éscouto,  éntèn  grata  ! 

Quicon  a rascla  la  muray o .... 

Quaouqu’un  a toucala  sarayo.... 

Soun  fron  yé  suzo....  Es  li  voulur  ! 

Vite  atubo  soun  lun,  sé  lèvo  et  faï  lou  fur, 
Conto  l’arjèn  dé  la  sacocho  ; 

Lou  conte  y’és.  Tourna  sé  cocho  ; 

Mai  tournamaï,  ou  bou  d’un' paou, 

Sus  soun  yé  sé  lèvo  én  vsursaou. 

Zou  ! dé  lun  et  dé  trafusaje. 

Espoussè  jusqu’is  acataje  ; 

Mai  dé  voulur,  pajén.—  Aï  énténdu  quaouqu’un 
Pamén,  fasié  noste  ome  én  boufan  sus  lou  lun. 
Et  sé  cocho,  et  sé  lèvo  éncaro, 

Li  péou  én  l’er,  tout  éspoouri  : 

Un  contro-vén  qué  l’aouro  baro, 

Un  ra  qué  sé  més  à couri, 

Sa  margô  qu’énvesso  si  boto 
En  acassan  dé  barbaroto, 

Tou  yé  sémblo  un  voulur  qué  vèn 

Pér  y’éscamouta  soun  arjèn. 

Paoure  gnafre  ! passé  quaou  sa  quan  dé  gneu.franco. 

Cantavo  papus,  lou  foutraou  ! 

Dé  bon  matin,  li  man  déssouto  soun  foundaou, 

En  souci  pér  si  p£ço  blanco, 

La  figuro  boulido,  outour  dè  soun  oustaou 
Roudavo  coumo  un  por  malaou. 

— Aï,  sou-diguè’n  matin  ; iço  mé  vèn  én  odi 
Dè  varaya  touto  la  gneu. 

Foou  qué  linigue,  aquél  sénèdi  ; 

S’acé  duravo  sériei  quieu. 

Za  ! prén  l’ arjèn  din  sa  payasso, 

Encè  dou  Banquié  s’éncouris, 

Et  yé  dis  : 

G-achas,  la  fourtuno  m’alasso  ; 

Pér  vïoure  émbé  Y arjèn  mé  sènte  pa  nascu  ; 
Trouvas  lou  mestiébon,  fasès-lou,  bon  couraje  ! 

Véj’aqui  vosti  cènt  éscu  : 

Réndès-mé  mi  cansoun  et  mi  bon  roupiyaje  ! 

Bravé  ! moun  Sabarnaou,  bravo  ! Faguères  bèn. 

So  rèndre  ésclavo  pér  d’ arjèn 
Es  pa  d’un  orne.  Dïn  la  vido, 

Vïoure  dé  pan,  dé  cébo,  émbé  d’aïgo-boulido, 
Empacho  pa  d’estre  countèn. 

D’un  ta  d’éstansïur  suvigues  pa  la  drayo  ; 
Paoure  énfan  dou  traval,  as  travaya,  travayo. 
S’as  décur  et  dèbras,  té  laisses  pa’ssista  ; 

Vèn,  s’ou  foou,  ta  camiso  et  gardo  ta  fierta  ! 
Quatre  mèno  dé  jèn  méritoun  dé  caloto  : 

L’ouvrié  tiraïre  dé  caroto, 

Qué  vïou  dé  charita  quan  pô  gagna  soun  pan  ; 
L’ome  qué  s’aplatis  pér  un  bou  dé  ruban, 

Lou  pouèto  què  vèn  soun  can  ; 

Lou  citouyèn  qué  vèn  soun  voto  ! 


L’ÈGLO  ET  LOU  CROUPATAS. 


FABLE  IMITÉE  DE  LA  FONTAINE 


Sé  sès  bas,  vou  fagués  pas  aou  ; 
Acô  pouclriè  you  faïre  maou  ; 
Piei,  s’avès  sé,  bévès  un  gàri. 


Un  éstournel  dé  Croupatas, 

Saouto  régolo  d’un  noutari, 

Din  sa  chéniyo  négro,  ésquiclia,  san  débas, 
Capel  bouïta,-brayo  sarçido, 

Un  climènche  matin  ver  lou  Moulin- Raspar, 

Pér  déjuna  suçavo  un  os,  — faouto  dé  car. 

Save  pa  s’avié  lapépido, 

Mai  rétrasié  pa  din  soun  bon  ; 

Et  quan  sé  séntié  ’n  soou  din  sa  pocbo  péyouso, 
Anavo’&trangla’n  veire  éncô  dé  la  Sirouso , 

Et  dou  pu  for. — 

Eh  bèn  bèn  ! aquél  particuyé, 
Gachas,  dinc  un  cantoun  dé  sa  cérvèlo,  avié, 

Euh  ! bravamén  d’ourgul,  et  pa  maou  d’insoulènço. 

Fasié  soun  ome  d’émpourtènço  ; 

Et  quan  avié  parla,  sémblavo,  noun  d’un  sor  ! 

Qué  chaquo  passéroun  dévié  faire  ca-mor. 

Et  tout  acô,  sufis  qu’alor 
Sa  gran  dé  Caveira  lavavo  li  bugado 
D’un  viel  Canar  saouvaje  rétrata 
Qué  parlavo  francés  dé  longo,  et  qu’èro  ésta 
Quicon  : varié  dé  vilo,  ou  suisso,  ou  députa, 

Ou  tambour-mestre....  — Es  pa  dé  badinado  ; 

Tène  acô  d’un  Rinar  qu’èro  soun  camarado. 

Mai,  cérquén  pa  la  gneu  pér  lis  armàsi. — Doun, 

Rousigavo  soun  os,  nostelosso,  et  sounjavo,... 

Ras  d’aqui,  Ion  di  ribo,  un  troupel  dé  moutoun, 

Balin-balan,  sé  passéjavo. 

Nosti  bédé  toundien  l’erbo  qué  verdéjavo 
Et  s’éngraïssavoun  li  rougnoun. 

— Oh!  moustre...  qué  dé  coustéléto  qués’éstrassoun 
San  counta  li  jigb,  — fasié  lou  Croupatas 
En  ramouchan  li  moutoun  gras. 

Euh  ! lis  un  n’an  dé  resto  et  lis  aoutri  s’én  passoun 
Pode  pa  counténta  ma  fam  ; 

Voou  sara  mi  brayo  d’un  cran. 


Dou  tèm  qué  noste  saouto-leste, 

Et  rébalan  l’alo,  fasié 
Si  réllessioun,  — én  l’ér  tréfoulissié 
Un  gros  Eglo  éscapa  d’uno  minajarié. 

Afama,  san  lou  soou,  à tou  faire,  èro  preste, 

Lou  panto  ; — avié  bon  bè,  bon  alo,  bon  arpioun 
En  dé  michantis  énténsioun.... 

Noste  Eglo,  én  sé  lipan,  d’amoundaou  éspinchavo 
Lou  troupel  qué,  balin-balan,  sé  passéjayo.... 

Quan  tou  d’un  cô,  quicon  yé  prus, 

Afmcho  un  bèou  moutoun,  yé  cabusso  déssus, 
L’émpougno  propramén  pér  li  pel  dé  l’ésquino, 

Et  za  ! gagno  lou  grés. — Noste  bédé  réguino, 
Crido  ; l’Eglo  éstouffè  si  cris  émb’un  mouchoir, 

Et  l’émpourtè’n  batèn  l’er  dé  si  grand  vantoir. 

Pér  faire  préne  én  douço  aquél  tour  dé  Cartoucho, 
Gn’a  que  disoun  qué  l’Eglo  èro  din  lou  bésoun, 

Que  dévié  très  quartié,  qué  sa  fénno  èro  én  coucho, 

Et  qu’avié  raouba  ’quél  moutoun 
Pér  yé  faire  dé  bon  bouyoun.... 

— Crése  qué  pér  tira’cô  ou  cia,  y’ourié  d'afaïre.  — 
Mai  pamén,  mé  dirés  bélèou,  din  tout  aeè  : 

Aça,  dou  tèm  qué  l’Eglo  arpissié  lou  pérô,  — 

Lou  pastre  émbé  lou  chin,  dé  qué  fasien?  — Péchaïre  ! 
Eli  ?...  — D’acô  d’aqui  s’énquiétavoun  pa  gaïre  ; 

Lou  chin,  dinc  un  cantoun,  jougavo  ou  domino, 

Et  lou  pastre,  ou  cagnar,  fasié’n  siblé  dé  saouse. 


■ Mai  révénguén  sus  nosti  pas. 

— Aquel  travayo  ou  mén,  dou  tém  qué  y ion  mé  paouse. 
Quanto  pougno,  messieus  ! fasié  lou  Croupatas, 

En  vésèn  fusa  l’Eglo  et  soun  faï....  — Bédigas 

Que  siei  ! sou-diguè  après  ; aça,  mai,  quaou  m’émpacho 

Dé  faire  coumo  l’Eglo?...  Aï  d’itan  gros  boutel  ; 

L’Eglo  a pa  maï  qué  yiou  dé  péou  à sa  moustacho  ; 

Aï  d’alo,  un  bè,  d’arpioun  et  dé  plumo  coumo  él. 

Pér  tana’no  carcasso  ou  pér  caclia’no  crousto 
• Manlève  pa  li  queissaou  dou  vésin. 

Foudrié  dé  bon  pougné  pér  mé  ficha  ma  rousto  ; 

Siei  maigre,  mai  siei  du  ; tire  dé  moun  peirin. 

— Et  noste  Croupatas  éscalo  ou  bou  d’un  pivo, 
Mes  soun  lourgnoun. — Es  pa  pér  veire  sé  faï  nivo 
Ou  sé  souréyo  ; — és  pér  miel  veire  lou  troupel 
Et  cousi  lou  moutoun  qué  yé  counvèn  lou  miel. 
Séguè  lèou  fa  : sis  yeul  toumbèroun 
Sus  un  pérô  gros  coumo  un  Our, 

Qu’avié  gagna’ n pris  ou  Councour.... 

Sis  alo  négro  ferniguèroun  : 

Moustre  ! faguè  ou  pérè,  vaï,  siès  pa  désana, 

Et  té  siès  pa  ’ngraïssa  én  suçan  dé  régalisso. 

Moun  orne,  save  pa  quaou  séguè  ta  nouriço, 

Mai  bouto  vaï,  t’a  pa’ngana. 

Y’ouriei  prés  un  mié-la  sé  l’aviei  counégudo. 

Et  noste  saouto-leste  énfounco  soun  capel, 

Et  par  sus  lou  moutoun  réde  coumo  un  pistel, 

Za  ! planto  sis  arpioun  din  l’ésquino  bourudo, 

Yoou  souléva  la  bestio....  Anén,  moun  Croupatas, 
Poutiro  qué  poutiraras, 

Mai  la  bestio  èro  tro  pésudo  ; 

Branlé  pa  maï  qu’un  ro.  Lou  Croupatas,  facha 
Dé  sa  fougasso,  ourié  vougu  s’ana  coucha  ; 

Mai,  pér  la  lano  éntrépacha, 

S’énfouncè  jusqu’ou  vèntre  à forço  dé  chaoucha, 

Et  resté  prés  din  la  crignieiro, 

Coumo  un  ra  dinc  uno  ratieiro. 

Esfraya,  san  pensa  pu  y un,  cridè  sécous. 

Pastre  et  chin,  émb’un  er  pa  forço  amistadous, 

Sé  y’accoussèroun  touti  dous, 

Et  té  y’éspoussèroun  sa  vesto  : 

Lou  chin  yé  dérabè’n  alo  din  labatesto, 

‘Et  lou  pastre,  qu’kvié’no  gabio  touto  prestp, 

Y’émbàrè  san  piata  lou  Croupatas  manclib 
Pér  faïro  amusa  si  pichô. 

— As  vis,  moun  Croupatas  coumo  t’ésploumassavoun  ? 
Yaï  à fiou  d’aïgo,  aco. — D’aqueste  tèm,  gachas, 

San  lunéto,  messieus,  vése  un  ta  dé  rascas 
Qué  mé  sécoun  la  guèto,  — et  save  pa  s’ou  savoun. 

Mai  qu’ou  sachoun  ou  noun,  vole  pa  li  sousta. 

Yiou  quan  quicon  mé  prus,  gachas,  m’ou  foou  grata. 
Ma  mèro  m’a  fa  ’nsin,  dé  qué  voulès  ? Encaro 
On  sé  rétèn  ; foou  pa  tua  tou  cé  qu’és  gras. 

Tel  pè-déscaou  titra,  fier,  sé  couflo  et  sé  caro  : 

Crei  d’estre  un  Eglo,  és  pa  qu’un  Croupatas, 

Et  bèn  souvèn  un  tarnagas. 

Lou  banquié  maou  din  sis  afaire, 

Vïou  coumo  sé  poudié  paléja  dé  miyoun. 

La  fiyo  dè  l’éscoubiyaïre, 

Coumo  madamo  de , sé  coïfo  à gros  tignoun, 

Et  rébalo  én  marchan  un  faï  dé  coutiyoun. 

Récor,  mérlan,  pégo,  çéban,  saouto  régolo, 

Tou  yoou  trancha  dou  gran  ; rés  voou  pa’stre  uncouscri 

Lou  pu  pichô  toupin  voou  ténï  dos  cassolo  ; 

Lou  fifre  dé  Garon  voou  estre  ome  d’éspri. 

Fagues  pa’nsin,  Jan6.  Vé,  prén  içô  pér  règlo  : 
T’éspandigues  pa  maï  que  cé  qu’as  dé  lénçooà  ; 
Déspensespa  siei  yar  quan  ouras  pa  qu’un  soou. 

Sé  lou  Bon-Dïou  t’a  pa  fa’n  Eglo, 

T’attaques  pa  i moutoun.  — Et  piei,  din  jén  dé  cas, 
Raoubes  pa  ; quél’ounou  té  reste. 

Pér  vénçi  la  misèro  as  ta  testo  et  ti  bras. 

Travayo  et  suzo,  Croupatas, 

Crèbo  souto  toun  faï,  sé  foou,  mai  resto  ouneste  ! 

GRAMÉCIS.  W 


Gramécis,  bèou  messieus,  gramécis,  bèli  damo  j 
Li  soou  qué  laissas  yeui  toumba  din  nosti  man, 

Li  paoure  li  récassaran. 

Es  bèou,  quan  lou  malur  véyo  et  qué  la  fam  bramo, 
D’ana  séca  li  plour  d’un  pèro  qué  jémis, 

Et  dé  pourta  dé  pan  à l’énfan  qué  patis. 


O)  Pièce  dite  par  Martin,  à la  fin  d’un  concert  donné  au  profit  des  pauvres. 

Es  bèou  dé  pa  oublida,  din  vosti  jour  dé  festo, 

La  mèro  qué  sa  pa’nté  douna  dé  la  testo. 

— I cris  di  malurous,  yeuivou  sès  ésmougu  ; 
Séguésbéni  dé  Dïou,  v’aoutri  qué  sès  véngu 
Traire  voste  mantel  is  éspanlo  jalado, 

Et  pourta’n  dégou  d’aïgo  i bouco  rabinado  ! 

Lou  Bon-Dïou  qué  bénis  riche  etpaoure  à sountour, 
Dé  cé  qué  fasès  yeui  vou  téndra  conte  un  jour. 

Pér  n’aoutri,  vou  disèn  dé  voJs,  dé  cur  et  d’amo, 

Dé  la  par  dé  la  fré,  dé  la  fam  et  di  plour  : 
Graméçis,  bèou  messieus  ; graméçis,  bèli  damo  ! 


L’ODR  ET  LI  DOUS  TAFATAÏRE. 


FABLE  IMITÉE  DE  LA  FONTAINE. 


Parei  qu’ancien  tèm,  quan  lis  Our 
Nisavoun  din  nosti  gariguo, 

Coumo  yeui,  y’avié  maï  d’ouvrié  qué  dé  boutigo, 
Euh  ! et  qué  la  fabriquo  anavo  pa  toujour. 

Sé  dis  qué,  pus  avan,  bestio  et  jèn  fasièn  colo 
Ensèmble,  et  qu’un  certain  rei  dé  Roumo  prémié, 
Estèn  jouïne,  avié’n  Loù  pér  pèro  nouricié. 

Yiou  save  pa  s’alor  li  peïro  èroun  pu  molo  ; 

Mai  crèse  qu’én  tou  tèm,  ou  dé  bono  ouro  ou  tar 
Y’a  dé  jèn  qu’an  tirai  canar. 


— Pièroto  émbé  Sézé,  dous  quinsar  di  Bourgado, 
Déspiei  très  sémano  avien  acaba, 

Avien  li  dén  longo  et  lou  boursoun  pla  ; 
Déoute  ou  boulanjé,  la  rènto  toumbado. 
Paca  dé  traval,  — et  fouyé  manja. 
Tiravoun  dé  plan,  nosti  camarado, 

En  sé  groumiyan  énsèmble  ou  sourél  ; 

Et,  ségu,  fasién  un  triste  parél. 

Ai  ! ouï  ! touti  dous  disien  si  coumplènto, 
Acusavoun  tou  dou  michan  moumén  : 

La  calou,  la  fré,  lou  gouvernamén  ; 

Mai  sé  souvégnien  pa  di  bon  veire  d’assènto, 

Di  boutéyo  dé  bièro  et  di  cô  dé  vin  caou 
Qu’avien  sima  maou  à prépaou  , 

Dou  tèm  qué  Martro  fialavo 
Et  qué  lou  traval  anavo. 


Cura  coumo  dé  viaouloun 
Et  sé  coumo  d’os  dé  date, 

Nosti  quinsar,  un  jour, — crése  qu’èro  un  dissate, — 
S’anéroun  passéja  ver  lou  Mas-de-Granoun. 


À bélèou  cin  cèn  pas  dou  mas,  té  dévistèroun 
Un  foutraou  d’Our,  nègre  et  pélu, 

Que  fumavo  sa  pipo  ou  ca^nar  ésténdu, 

Et  qu’avié’n  rabigb  qu’èro  pa  dé  sambu. 

Coumo  dous  terme  sé  plantèroun 
Et  cujèroun  crida  sécous. 

Moustre  ! quante  animaou  ! faguèroun  touti  dous, 

— Yé  partïriei  déssus  ; mai  moun  souyé  mé  cacho 
Ajustè’n  di  quinsar.  — Yiou,  camarado,  gacho, 
L’aoutre  respoundéguè,  mi  car  mé  fan  trés-trés  ; 

Counséye  dé  gagna  lou  grés. 

Emb’un  particuyé  qu’a’no  tan  grosso  triquo, 

Yole  pa  parla  poulitiquo. 

Save  pa  s’és  blan,  blu,  carlisto  ou  libéraou  ; 

Yése  qu’a  paca  dé  mouraou  ; 

Mayén.  — Coumo  voudras.  Mai  pamén,  camarado 
Dé  la  pel  d’aquél  Our,  tirarian  bravamén. 

— Oh  ! save  qué  farian  uno  bono  journado 

Sé  la  véndian  ; mai,  soulamen, 

Foou  tua  l’animaou  pér  yé  quita  si  brayo  ; 

Aqui  lou  piqua  dé  la  dayo. 

— Acô  yé  faï  parèn  ; nous  énfourmén  dou  pris, 

Et  piei  véndrén,  sé  foou,  émbé  d’outis. 

Et  nosti  paoure  tafataïre, 

Jusqu’à  la  vilo,  én  cascayan, 


— 264  — 


Sé  révirèroun  ; et,  péchaïre  \ 

Sé  gandiguèroun  tou  d’un  van 
A la  carieiro  di  Marchan. 

Espoir  d’arjèn  yé  faï  coutigo  ; 

Anén,  introun  din  la  boutigo 
D’un  marchan  dé  miné  : — Bonjour, 
Achétarias  pa’no  pel  d’Our? 

Quan  n’én  bayas?  — Trei  ! camarado, 

Coumo  y’anas.  Fasès  veire  la  pel  d’abor, 

Et  piei  veirén  dé  nou  métré  d’acor, 

Yé  faguè  lou  marchan.  — Ah  ! l’avèn  pa  pourtado, 
La  pel  ; mai  dé  qué  faï  acô  ? 

Prénès-là,  farés  un  bon  cô. 

La  pel  és  amplo,  a bono  coupo, 

N’ourés  pér  garni  quinze  roupo. 

Gachas,  i jèn  coumo  sé  déou, 

La  véndrés  cènt  éscu  lou  péou. 

— You  crése,  mai...  — Laissas  vou  dire, 
Moussu  lou  marchan,  lou  pu  pire, 

Es  qué  la  pel  qué  yeui  you  disèn  d’achéta, 

L’Our  y’és  éncaro  émpaquéta, 

Plén  dé  vido  et  plén  dé  santa. 

Oh  ! mai,  souprén  lèou  coumo  danso  : 
Bayas-nous  un  éscu  d’avanço, 

Et,  vraï  coumo  aco’s  un  capel, 

Déman  ou  soir  ourés  la  pel. 

Piei,  pér  loupris,  farés  dou  miel. 

— Lou  marchan  frounziguè  sis  usso  ; 

Y’avié  d'éspigno  à la  merlusso  ; 

Quan  disien  dé  baya’n  yar  d’avanço,  èro  sour. 
Mainosti  dous  quinsar,  ci,  ça,  tan  yé  diguèroun, 

Tan  virèroun  et  révirèroun, 

Quélou  marchan,  touca  pér  si  pouli  discour, 

Y’avancè  quinze  soou  sus  aquélo  pél  d’Our. 

Quinze  soou,  soou  pér  soou,  et  tan  bèn  li  prénguèroun. 
La  fénno  dou  marchan,  quan  séguèroun  parti, 
Roundinè  jusqu’ou  soir  à soun  orne  : Abésti  ! 

Faire d’avanço  i jèn  qu’an  tan  michanto  mino  !... 

Vaï,  ta  pel  d’Our  séra  quaouquo  pel  dé  Mounino  ; 

Ti  quinze  soou  séran  rousti. 


L’éndéman,  l’aoubo  à péno  ou  ciel  risié’n  dessouto, 
Qué  li  quinsar,  gandi’ncô  dou  marchan  dé  gouto, 
Saouçavoun  touti  dous,  pér  sé  téni  lou  cor, 

Un  biscui  dis  amar  dinc  un  veire  dou  for. 

Piei,  din  lou  plouvinas,  i fiô  dé  l’aoubo  panlo, 

Li  véj’aqui  parti,  lou  fusil  sus  l’éspanlo. 

— Save  pa  d’ounte  vèn  qué  li  particuyé, 

Paoure,  avien  dé  fusil  ; dévien  estre  poumpié  ! — ■ 
Doun,  nosti  bourgadié,  lou  fusil  sus  l’éspanlo, 
Marcho  qué  marcharas,  arivoun  à l’éndré. 


/ 

Y’avié  déja’n  brïou  qué  FOur  èro  dré  ; 

Avié  tua  lou  verme,  avié’ngraïssa  si  boto, 

Et  coumo  dévié  ana,  dévespre,  énd’uno  voto, 
S’éstudiavo  ou  sourél  à dansa  la  gavoto. 

Entré  qué  dévistè  li  dous  quinsar,  noste  Our 
S’aréstè  tou  cour, 

Et  digué’ntré  si  dèn,  én  gratan  sa  cabosso  : 

Ounté  van  aquésti  dous  losso  ? 

An  dé  fusil,  saïque  voudrien  mé  désquiya?... 

Té  li  voou  éscarabiya. 

Yé  vaï  àFéndavan  ou  pas  dou  bioou. — Li  panto, 
En  lou  vésen  véni*  vénguèroun  touti  blu. 

Ai  ! diguèroun,  ma  chèro  tanto, 

Sécous  ! sèn  dous  ome  pérdu  ! 

Mayén  Sézé  ; mayén,  té  dise  ; 

Yé  tires  pa,  lou  manquariès  ! 

— As  résoun,  zou  ! mayén  ; siei  tou  davan  dariès 
Pu  lèou  qu’a  moun  fusil  à mi  cambo  mé  fize  : 
Mayén  ! — Et  nosti  dous  favioou 
Fusoun,  et  FOur  lis  acouséjo. 

Pièroto  qu’avié  lou  maï  poou, 

Laïsso  ana  soun  fusil,  s’éntravo  à la  couréjo  , 
Tombo  d’abousoun  pér  lou  soou, 

, Sézé,  qué  sèn  qué  l’Our  arivo, 

Jogo  di  cambo,  trovo  un  pivo. 

Y’éscalo  coumo  un  éscouri’oou, 


Et  crido  à l’aoutre  qué  baloto  : 

Branles  pa,  tèn  l’alën,  Pièroto  ! — 

Pièroto  s’éntanchô  dé  suvi  lou  counsel. 

Ero  tèm  : dinc  un  saou  FOur  sé  trouvé  sus  él. 
L’émpougnè  pér  li  coustéléto, 

Lou  lâché,  piei  lou  prénguè  maï, 

Lou  viré  coumo  uno  ouméléto, 

Et  soun  moure  pélu  Farpantè  dé  tout  biaï. 

Piei  én  niflan,  sou-dis  : Es  mor,  acé  ûi’éstouno.... 
Aïmarieï  maï  aquél  én  Fer  et  Faoutre  én  bas.... 

Moustre  ! déjà  pu  qu’émpouïsouno. 

Et  régagnè  sa  turno  én  sé  tapan  lou  nas. 

Fasié’n  marchan  : Tan  bèn  yé  frétariei  l’ésquino, 
D’aquél  qu’és  amoundaou  ; pér  yeui  aï  pa  lou  tèm  ; 
Un  aoutre  cô,  sé  yé  révèn, 

Yé  garde  un  cadel  dé  machino. 


Quan  FOur  séguè  papus  én  visto, 

Lou  quinsar  qu’èro  énsimerla, 

Sé  météguè,  plan-plan,  à davala. 

L’aoutre  quinsar,  én  déssouto  à la>pisto, 
Lèou  acampè  si  viando  én  tramblan  coumo  un  joun  : 
Eroun  touti  dous  blan  coumo  dé  froumajoun. 

— Quanto  poou ! camarado... as  vis  coumo  éscalave? 
— Oï,  d’aquéltèm  yïou  baloutave. 

Quante  Ourî  mésémblo  aqui,  ras,  preste  à m’énvala; 
Sènte  soun  alén  caou  et  soun  moure  jala.... 

Sé  mé  y’acassoun  maï,  qu’un  tonèro  m’émbroche  ! 

— Es  qué,  moun  ome,  l’Our  té  saravo  dé  proche. 

Un  moumén  m’a  sémbla  qué  té  marmoutissié 
Quicondin  toun  ouréyo....  Et  dé  qué  té  disié  ? 

— Cé  qué  mé  disié  ? t’ou  voou  dire; 

Bouto,  m’a  pafa’nlon  discour  : 

M’a  di  qué  fouyé  pa  vèndre  la  pél  dé  l’Our 
San  l’agudre  d’abor  canarda.  — Trei  ! san  rire, 
T’adi’cô?  Bon  counsél,  moustas  bèn  apliqua. 

G-acho,  aquél  Our...,  soun  gran  èro  quaouque  avouca. 


Qué  dé  jèn  dinc  aquéste  mounde, 

Avan  qué  siègue  mor  vèndoun  la  pel  dé  l’Our, 

Et  qué  d’éstansïur  pér  joui  soun  abounde, 

Manjoun,  la  gneu,  l’arjèn  qu’an  pa  gagna  lou  jour. 
Aquél  tiro  dé  plan,  coumercéjo,  carculo, 

Sé  viro  dé  biaï,  éspéculo  ; 

Achèto  cèn  baril  d’anchoyo  et  conto  ansin  : 

Mé  costoun  quatre  franc  ; én  li  révéndèn  cin, 
Gagne  cèn  fran  : cèn  fran  dé  quite  din  ma  pocho  ! 
Zou  ! café,  coumédïo,  et  li  tourto  et  la  brocho. 

Noste  coumerce  marcho  bèn  ; 

Pérqué  gagnan  tan  gros,  nou  passén  pa  dé  rèn. 

Et  manjo  lou  proufi,  lou  paoure,  à touto  rènto, 
Avan  d’agudre  fa  la  vènto. 

Ou  bou  dé  l’an,  bonsoir  ! sé  trovo  cour  ; 

Avié  trô  lèou  véndu  la  pél  dé  l’Our. 

Un  viel  ouncle  toussis;  soun  nébou,  plén  d’adresso, 
Vaï  yé  faire  un  poutoun  lou  matin  din  soun  yé. 
Conto  sus  lou  magô  coumo  sé  lou  tégnié  ; 

Paoure,  vïou  coumo  un  prince,  et  signo  dé  papié 
Pagable  quan  soun  ouncle  oura’cabo  sa  pèço. 
L’ouncle  mouris  ; mai  din  soun  testamén  a més  : 

« Dé  qué  qué  vire  et  quan  qué  coste, 

Done  tout  à Sézoun  qu’a  fa  mi  bouyoun  frés.  » 

Véj  ’aqui  lou  nébou  qu’avié  counta  san  l’oste, 
Oublija  dé  counta  dos  fés. 

Pel  d’Our  trô  lèou  véndudo, — et  qu’és  pa  la  darieiro. 

Nosto  patrïo,  un  jour,  véguè  l’Uropo  éntieïro 
Ensulta  soun  drapèou  et  choupi  si  frountieïro. 

Tout  unmounde,  bouyèn  dé  coulèro  et  dé  poou, 
Youyé’stoufa  la  Franco  ot  soun  quatre-vin-noou. 
La  Franco  s’aoubourè,  fièro  et  déspétrinado  ; 

Sounè  si  fil,  d’un  cris  délïouno  blassado  ; 

Si  fil,  qué  la  vouyèn  grando  et  libro  à toun  pris, 
Partiguèroun  déscaou  pér  saouva  lou  péyis. 

Coumo  un  révès  dé  fiô  sus  l’éstranjé  toumbèroun, 

Et  zou!  dou  maï  gn’aguè,  dou  maï  n’éscoubiyèroun. 
Dé  counscri  dé  dous  jour  ténguèroun  testo,  alor, 

I canoun  dé  l’Uropo  et  pértou  vénciguèroun. 

Rei,  qu’avias  tan  tira  dé  plan,  fa  tan  d’ésfor, 
Yéndias  la  pel  dé  l’Our,  mai  l’Our  èro  pa  mor  ! 


iltfO'IV 


oi86rh  .j/d  lit  iijsïu  df 


LOU  bîOUN,  LOU  LOIJ  ET  LOU  RINAR. 


FABLE  IMITÉE  DE  LA  FONTAINE. 


% 


Y’ a d’oulivo  à Toussan,  et  pér  Pasquo  y’a  d’ïoou; 
Pér  Noué,  dé  touroun  ; — et  dé  nabé  quan  ploou  ; 
Mai  dé  mestre  ourguyous  et  dé  varié  flataïre, 

Et  dé  rascas  toujour  preste  à faire  lou  maou,  — 
Din  lis  ome  et  lis  a.nimaou, 

S’én  trovo  dé‘tou  tèm,  sus  touti  li  téraïre. 

« Un  viel  Lïoun,  tout  éscranqua, 

Mai  Reï,  maougra  lis  an,  ét  la  tous  et  la  gouto, 

Euh  ! trouyavo,  san  trô  çerca, 

Quéla  yido,  acho-paou,  yé  fasié  banquorouto  ; 

Et  Youyé  pa  mouri. — Youyé  qué  li  savan, 

Li  médécin,  li  charlatan, 

Anfin  quaouqu’un,  quaou  qué  séguesse, 

Yé  bayesse 

Un  rémèdi,  — poumado,  aïgo,  erbo,  émplastre,  énguén, 
Ecétéra,  — pér  lou  gari  dé  laviéyesso,  9 
Dé  si  roumas,  dé  sa  tristesso 
Et  dé  si  milo  éncounvégnien. 

Coumo  ou  vésès,  Youyé  cé  qu’èro  pa  poussible  ; 

Mai  li  Reï  soun  testu  quan  Yènoun  viel  et  flble. 

Ras  dou  Lïoun  chacun  rousigavo  soun  os, 

En  carculan  un  biaï  pér  n’acassa’n  pu  gros  ; 

Mai  rés  yé  disié  pa,  dé  poou  dé  yé  désplaïre, 

Cé  qué  voulès  po  pa  sé  faire.  * 

— Outour  di  Reï,  parei  qu’acô  sé  passo  ansin. — 

Doun,  li  gai,  un  matin  : tra-ta-ta,  troumpètèroun 
Cé  qué  vouyé  lou  mestre.  — Et  dé  suito  arivèroun 
Raspayaïre,  médécin, 

Dérabaïre  d’agassin 
Et  dounaïre  dé  récèto. 

Uno  vièyo  Tartugo,  un  Our  un  paoupouèto, 

Un  Ase  marchai!  d’anisèto, 

Un  Tigre  bigara,  mairo  dé  souri  éndré, 

Un  Bou  qué  garissié  li  fèbre  dou  sécré, 

Uno  Lèbre,  un  Camèou,  un  Lapin  dé  garèno, 

Dé  Mounino  à bèli  doujeno, 

Quaou  sa  quan  d’animaou,  enfin,  dé  touto  méno, 
Ami  dou  Reï  ou  noun,  s’én  vénguèroun  ver  él, 

Pér  y’alisa’n  paou  la  coudéno, 

Yé  douna’no  récèto  ou  bèn  quaouque  counsél. 
Proche  dou  trono,  un  Sinje  asséta’n  dé  lunéto, 
Abiya’n  jénéral  et  plén  dé  pampayéto, 

Sus  un  papié  métié’n  éscri 
Cé  qu’ou  Lïoun  chacun  disié  pér  lou  gari. 

— Erbo,  aïgo,  énguén,  siro,  cataplaoumef,  poumado, 
Bouyoun  d’aïgo  boulido,  én  guiso  dé  soupa, 

Lou  Reï  énsajè  tou  ; rèn  lou  gariguè  pa. 

Don  tèm  qué  dou  Lïoun  la  porto  èro  tustado 
Pér  milo  garissaïre  à la  fés,  — un  Rinar, 

Médécin  énténdu,  resté  soûl  à l’éscar  ; 

Sus  li  tapis  dou  Reï  marqué  pa  si  pénado. 

Save  pa  pérqué  fasié  ansin.... 

Bélèou,  coumo  avié  d’agassin, 

Aïmavo  pa  d’ana  dédin  li  moulounado. — 

Un  Loù,  qué  vouyé  pa  dous  yar  dé  bon  arjèn, 

Qu’ avié  michanto  léngo  itanqué  bono  dèn, 

Encé  dou  Reï-Lïoun  sérvissié  d’aquél  tèm  ; 

— Mémo  èro  soun  varié  dé  cambro,  à cé  quécrése. — 

Doun,  un  soir,  qué  Ion  Reï  anavo  sé  coucha, 

— Avié  déjà  quita  si  brayo  : — Mestre,  vése, 

Yé  faguè  noste  Loù,  vése,  et  n’én  siei  facha, 

Qué  lou  Rinar,  moun  ancien  camarado, 

Vous  a pa  fa  visito....  Es  un  moustre  énténdu, 

Un  médécin  di  crano  et  di  madu. 

Aquél,  pér  voste  maou,  ségu, 

Déou  agudre  quaouquo  poumado  ; 

Mai  la  gardo,  parei.  Tèn  pa  gaire  àsoun  Reï. 

Moustre  ! és  pacoumoyiou  : Pér  vous,  mestre,  fariei 
L’aoubre-dré  ; dounariei  ma  chéniyo  et  mamostro. 
Gachas,  s’avias  bésoun  dé  ma  vido,  aro  ou  piei, 

La  bayariei  countèn,  pér  alounga  la  vostro. 

— Lou  Reï,  én  badayan  yé  faguè  : Gramécis  ; 

Siès  brave,  té  faraï  marquis,  vaï,  pér  mafesto. 

— Oh  ! méstre,  sès  trô  bon  ; tan  d’ounou  m’éstourdis. . . 
Qué  foou  qué  lou  Rinar  ague  màrïdo  testo, 

Pamén,  pér  estre  ansin  émb’un  Reï  coumo  vous... 

Es  un  éstansïur,  un  lâche,  un  pésouyous; 

*Et  méno  uno  michanto  vido. 

Yooupa  lou  quar  d’uno  béchido  ; 

Léjis  lou  Siècle , — et,  réspô  pa  m’éntèndre,—  ehbèn  ! 
Lou  crése  un  paou  républiquèn. 

— Endinna,  lou  Lïoun  rémétéguè  si  brayo, 

Piqué  sus  sa  coumodo  én  cridan  : Anén  ! d’aou  ! 

Qu’anoun  quère  aquélo  canayo  ! 

Zou  ! quatre  ome  émb’un  capouraou  ! 

— Quatre  Chin-Dogo  s’aoubourèroun, 

Coumanda  pér  un  viel  Lébrié  ; 

Franchiguèroun  lis  éscayé, 

Et  ’n*c6  dou  Rinar  s’accoussèroun. 

Lou  Rinar,  las  et  poussieirous, 

Ero  véngu  tar  dé  la  casso, 

Avié  manja’n  moucel  én  crous; 

Et,  tranquile,  sus  soun  viel  sofa  dé  vélous, 

L’yeul  à mita  bara  ’spandissié  sa  carcasso. 

Tou  d’un  cô,  ’ntèn  piqua  à sa  porto  : Pan  ! pan  ! — Piei 
Drouvissès-nous,  ou  noumdou  Reï  ! 

Cridè’no  vois. — Lou  panto  éspousso  sis  ouréyo, 

Fréto  sis  yeul,  sa  pa  sé  dor  ou  bèn  sé  véyo. 

Ou  noum  dou  Reï....Iç6’s  parèn  dé  bon,  sou-dis. 

Ramén,  vaï  à la  porto,  ouvris  : 

Dé  qué  y’a  pér  voste  service  ? 

Faguè’n  réculan  én  dédin 
Davan  la  dèn  dé  nosti  Chin. 

— Y’a  qué  marches  ou  té  sarcisse, 

Yé  réspoundéguè  lou  Lébrié. 

— Laïssas-mé’spoussa  mi  souyé,  . 

Passas  davan  et  vou  suvisse. 

Dé  qué  pénsarien  mi  vésin, 

Sé  mé  vésien  émména  ’sin. 

— Anén  ! l’ami,  pa  tan  dé  saouço  ; 

Countaras  tout  acô  ou  péruquié  quété  caousso. 
Lou  Reï  té  mando  quère  et  foou  quét’émménén  ; # 
Et  sé  vos  pa  marcha,  vé,  té  rébalarén. — 

Et  lou  Rinar,  ci,  ça,  toujours  lanternéjavo  ; 
Crégnissié  lou  Lïoun  etli  Chin,  — et  çercavo, 

L’on  ourié  di,  quaouque  mouyèn 
Pér  fuje  ou  pér  gagna  dé  tèm. 

Mai  quan  véguè  qu’i  Chin  la  patienço  éscapavo. 

Et  qué  soun  coûté  lèou  poudié  ’stre  éntéména, 

Lou  panto  sé  laissé  émména. 


Quan  séguèroun  gandi’ncô  dou  Reï,  quan  aguèroun 
Més  lou  paoure  Rinaç  vis-à-vis  dou  Lïoun, 

En  fasèn  dé  salu  li  Chin  sé  rétirèroun 
Dé  réquïouloun.... 

Et  dou  Lïoun,  alor,  li  crin  s’ésfoulissèroun  ; 

Lou  viel  Reï  drouyiguè  d’yeul  coumo  dé  pourtaou, 
Et  d’uno  vois  tériblo  : Aça  ! véguén  un  paou, 

Faguè  ou  Rinar,  ô moustre  dé  naturo  ! 

O double  agnel  dé  saoumo  ! ô voulur  patanta  ! 
S’aviès  qu’ère  malaou  ; y’aproun  tèm  qu’acô  duro, 
Tou  lou  mounde  és  véngu  mé  veire,  — et  siès  ésta 
Tus  soûl,  tus  médécin,  qué  m’as  pa  fa  visito. 

Gaclio,  marchan  dé  mor  subito, 

S’as  pa  quicon  pér  mé  gari 
Et  pér  m’émpacha  clé  mouri, 

Dincun  moumén  soupras  coumo  m’apèle  ; — bouto, 
Yeiras  qu’amaï  siègue  malaou, 

Aï  éncaro  dé  bon  queissaou. 

— Lou  Rinar  counéguè’n  tour  dou  Loù  ’qui  dessouto  ; 

Et,  quan  sèguè  rémés  un  paou  : 

— Moun  Reï,  vosti  résoun  mé  jaloun  li  mésoulo, 
Réspoundéguè  ou  Lïounén  tramblan  ; mai  boutas, 

Quan  souprés  cé  qué  bouldin  l’oulo, 

Yeirés  qu’aï  pa  manqua  à la  jiberno.  Escoutas  : 

Arive  d’un  pèlerinage  ; 

Espinchas  mi  souyé,  soun  touti  poussieirous. 

Aï  balouta  vilo  et  vilaje 

Pér  vous,  moun  Reï,  pa  qué  pér  vous. 

Din  dé  libre  latin,  éscur  coumo  la  pégo, 

Moun  éspri,  coumo  un  çerco-pous, 

S’és  passéja  dé  régo  én  régo. 

Pér  vous  ouriei  tou  souléva..., 

Pamén,  én  çercan  aï  trouva. 

Tène  cé  qué  vou  foou.—  Yaï-t’én  lou  vite  quère, 

Toun  rémèdi. — Moun  Reï,  san  éspéra  cléman, 

Et  san  sourti  d’ici,  l’avès  souto  la  man  ; 

Mai  pérdégués  patèm  : és  caou,  batès  lou  fère. 

— Dé  qué  foou  faire  ? — Eh  bèn,  vou  foou  aguclre  un  Loù 
Mai  ’n  Loù  coumo  sé  déou,  un  Loù  fran  royalisto  , 

Un  Loù  pouli  garçoun,  brave  ; un  Loù  dé  réquisto. 
Tè,  lou  Loù  qué  vou  foou,  és  aqui,  vésès-lou  ! 

Et  lou  Rinar  moustravo  noste  Loù, 

Qué  sus  acè,  fier,  couflavo  soun  pitre. 

— Y aï  bèn,  passo  à l’aoutre  chapitre, 
Entanchén-nous,  fagué  lou  Reï  ; 

Avèn  lou  Loù  qué  foou,  et  piei  ? 

— Piei,  amoulas  vosti  cachanto, 

Prénès  aquél  Lou,  lou  sannas 
Et  l’éspéyas. — 

Tou  paille,  noste  Loù  réculè  dé  très  pas. — 
L’éspéyas,  répété ’n  appuyan,  l’aoutre  panto, 

Et  piei  après,  coumo  un  mantel, 

Touto  cao.udo  cargas  sa  pel. 

Acè  vou  garira  ; y’avès  pa  maï  à faire  ; 

Fasès-ou,  vou’n  trouvarés  bèn, 

Et  surtout,  pérdégués  pa  tèm. 

Et  zou  ! coumo  un  récor  sur  un  michan  pagaïre, 
Tou  d’un  cô  lou  Lïoun  sus  lou  Loù  partiguè  ; 

D’un  lavo-dèn  l’éstourdiguè, 

Et  davan  qué  sé  réprénguesse, 

Din  quatre  c 6 dé  dèn  et  d’ounglo,  san  coutel, 

Cri,  cra,  y’aguè  léva  la  pel  ; 

Piei,  carguè’questo  pel  coumo  s’èro  uno  vesto,. 

Et  san  qué  lou  Rinar  ous  aguesse  ourdouna, 

Vou  tourtiyè  dou  Loù  lou  rastel  et  latesto. 

Lou  léndeman  à déjuna, 

Passa  ou  carélr  manjè  lou  resto.  » 

Qué  sén’én  trovo  outour  di  Reï, 
D’éstansïur  à pato  fino, 

Qué,  tantos  aro,  tantos  piei 
Yé  passoun  la  man  sus  l’ésquino  î 
Qué  dé  rascas,  cour  et  coustié, 

Por  à l’érigraï  din  lou  bèn  estre, 

Soun  lâche  et  bas  émbé  li  mestre 
Et  soun  réde  émbé  si  parié  ! 

Qué  d’afama  d’arjèn,  ou  dé  titre,  ou  dé  plaço, 
Choupissoun,  pér  ariva  oubou, 

La  fé,  la  liberta,  la  counsienço  et  l’ounou  ! 
Tantos  sinje,  fan  dé  grimaço  ; 

Tantos,  chin  fol,  mordoun  pértou. 

O flataïre,  manjas  la  soupo  grasso  et  caoudo 
D’aquéli  qué  pérdès  én  li  coumplimentan, 

Et  fasès  faire  i gran  un  ta  dé  biganaoudo 
Qué  costoun  i picliô,mounédo,  ploür  et  san. 
Ségués  ome,  rascas,  et  vou  courbés  pa  tan  ! 

Et  vaoutrï,  vaoutri,  gouvernaïre, 

Sé  voulès  marcha  dré,  ténès  yun  li  flataïre  : 
Yeui  vou  métoun  i nivo  et  déman  ou  caraou. 
Quan  you  véndrés  .énodi  et  qué  sèrés  maiaou, 
Métès-Yous  à la  dièto  et  carguas  un  mouraou, 

O rude  et  fier  Lioun  ! lou  eounsél  és  utile  ; 

Car,  péchaïre  ! arivo  souvèn 
Qué,  quan  la  car  dou  Loù  vous  a’gusa  li  dèn 
Laissas  pa  li  moutoun  tranquile. 


LOU  VOULOUNTARI  DE  92. 


I 


Bèou  jouïne  ome,  ounté  vas,  testo  nuso  et  déscaou, 

Embé  toun  fusil  sus  l’éspanlo  ? 

— M’én  yoou  à la  frountieiro. — Ansin,  soulo  à l’oustaou, 
Laisses  ta  mèro  én  plour,  ta  bèlo  novio  panlo.... 

— La  patrïo  et  la  liberta  soun  én  danjé 

Et,  quan  que  coste,  foou  répoussa  l’éstranjé 
Qué  ménaco  et  chôupis  déjà  noste  téraïre; 

Brès  dis  énfan  et  cros  di  paire. 

0 ma  mèro  ! ô ma  novio  ! és  dù  dé  vou  quita  ; 

Dïou  acampo  oussi,  s’éscampiyo. 
Quanlou  dévé  dis  : marcho  ! on  pô  pa  s’arésta 
Et  yeui,  ma  mèro  és  la  patrïo, 

Et  ma  novio  és  la  liberta  I 


U GRANOUYO  QUÉ  VOLOUN  UN  REI. 


Dé  fés,  quan  on  és  bèn,  l’on  yé  sa  pa  resta. 

Li  Granouyo,  ancien  tèm,  sé  vénguèroun  énôdi 
De  vïoure  én  Républiquo.  — Un  yèspre,  après  soupa, 
Lon  dou  Vala-dou-Baou , té  fasien  un  sénôdi  ! 

Quaou  rénavo  d’ici,  quaou  rénayo  d’ilaï  ; 

Et  toutis  à la  fés  fasien  : « Amaï  és  yraï  ; 

Saïque  crésoun,  bélèou,  qu’avèn  pa  mai  à faire, 

Noste  troupel  dé  gouvernaïre  ; 

A tou  moumén  nou  foou  voûta, 

Cousi  dé  counséyé,  noumma  dé  députa, 
Piei,  faire  l’ésercisse,  et  piei  mounta  lagardo  ; 
Tout  acô,  pér  dé  qué?  — Dé  qu’és  quénou  révèn? 
Es  toujour  à pu  près  li  mémo  qu’ou  fan  bèn  ; 
Toujour  nou  foou  baya  l’aijèn  ; 

Toujour  nou  foou  pourta  la  bar  do. 

Y’a  déjà  trô  dé  tèm  qu’acô  duro. — Gachas, 

Es  di  : Y’a  pa  de  leï  qué  tèngue  ; 

Nou  foou  un  Reï  d’ounté  qué  vèngue. 
Emb’un  Reï,  noun  d'un  sor  ! dédin  nosti  bachas, 
Ourén  pa  pus  bésoun  dé  nou  chapla  la  testo 
Pér  amoun,  pér  aval,  pér  acô,  pérlou  resto  : 

Ni  défaire  patrouyo  émb’un  fusil  ou  bras, 

San  roupo,  à la  bèlo  éstèlo, 

Quan  faï  uno  fré  qué  pèlo. 

Es  vraï  qué  noste  Reï  sé  counténtara  pa, 

Pér  soupa, 

D’uno  tasso  dé  camomilo. 

Foudra  paga,  pér  lou  nouri, 

Pér  lou  coucha  , pèr  lou  blanchi, 

San  counta  si  ménu  plési. — 

Mai  dé  qué  faï  acô  d’aqui  ? 

Pagarén,  mai  sérén  tranquilo. 

Démandan  pa  qu’acô,  pamaï  : Tranquilita, 

Gachas,  voou  maï  qué  libérta. 

Et  dou  bor  di  vala,  di  bachas,  di  régolo, 

Milo  vois  dé  Granouyo  éscalavoun  din  l’ér, 

Et  vou  féndien  la  testo  én  cridan  : « Jupiter, 
Prénès  piata  dou  maou  qué  nou  désolo  ; 
Escoubiyas  nosti  fésur  dé  leï  : 

Youlèn  un  Reï  ! voulèn  un  Reï  ! » 

Jupiter,  — èro  alor  lou  Bon-Dïou  di  Granouyo,  — 
Jupiter,  éspandi  ou  frés  sus  soun  gran  sofa 
Enténdié  tout  aquél  saba. 

Pér  li  faire  taïsa  mandé  pa  la  patrouyo, 

Noun  ; riguè  din  sa  barbo  én  disèn  : « Ou  voulès  ; 

You  voou  servi  dé  voste  més. 

Yéj’aqui’n  Reï  ! » — Et  zou  ! baro  un  yeul,lisajusto, 
Et  d’un  cô  dé  taloun  yé  rambayo  uno  fusto 
Qu’èro  aqui  saïque  per  asar. 

La  fusto  par, 

Crèbo  lou  ciel  coumo  uno  tèlo, 

En  passan  sé  dourdo  is  éstèlo, 

Et  bèou  ! cabusso  d’amoundaou 
Ou  mitan  dou  Vala-dou-Baou. 


Ou  bru  qu’un  Reï  d’aquélo  méno 
Faguè’n  arivan,  li  Granouyo,  za  ! 


Gagnèroun  si  traou  ou  foun  dou  vala. 

Dé  drécho  ou  dé  gaoucho,  ou  créirés  san  péno, 
Gn’aguè  qué  la  poou  li  faguè  toumba 
Dou  maou  d’éstouma. 

Diri  si  baoumo,  ésfrayado,  éscoutavoun,  li  paouro  !... 
Tout  èro  siaou  ; — soulé,  lou  chô  cantavo,  et  l’aouro 
En  siblan,  fasié  dé  razé 
Din  li  rouzé.... 


Pamén,  quan  nostis  éspoourido, 

Aguèroun  proun  téngul’alén  én  éscoutan, 

Sé  décidèroun  én  tramblan 
A’spinchouna. — Li  pus  ardido 
Météguèroun  un  paou  én  Ter 
La  pouncho  dé  soun  moure  yer, 

Et  za  ! vitamén  s’éstrémèroun.... 

Piei,  un  moumén  après,  tou  plané,  sourtiguèroun. 
Uno  yénguè,  piei  dos,  piei  très, 

Et  piei  un  mouloun  à la  fés  ; 

Régardavoun  soun  Reï  qu’ayié  lou  yentre  ou  frés. 
Quaouquis  uno  s’én  aprouchèroun, 
Quaouquis  aoutro  li  suviguèroun  ; 

Gn’aguè  mémo  qué  lou  touquèroun.... 

Lou  Reï  ni  bouléguè,  ni  parlé. — «’s  bon  énfan,  — » 
Faûen  nosti  Granouyo  én  sé  frétan  li  man. 

Tantiya  qu’a  parti  bélèou  dou  léndéman 
Escalavoun  contre  él  émbé  si  pato  sanlo 
Et  fasien  l’aoubre-dré  ’n  risôn  sus  sis  éspanlo. 
— EtlouReï  bédigas,  yé  fasié  pa ’nténtioun  ; 
Ou  bèn  disié  din  él  : « Anén,  laïssén-lis  faire; 
Dé  fés  mé  fichoun  bèn  én  caïre, 

Mai  fan  pa  dé  révoulutioun, 

Et  pagoun  si  countributioun.» 


Li  Granouyo,  parei,  tan  bèn  soun  fourfouyuso, 
Parlèroun  lèou  dé  métré  dé  cousta 
Un  Reï  qué  boulégavo  pa. 

— «Jupiter,  Jupiter,  té  démandan  éscuso, 

Fasien,  én  roundinan  : Mai  mounte  diantre  as  prés 
Lou  triste  Reï  qué  nous  as  més  ? 

Vé  lou  : sémblo  qué  crén  la  visto. 

Es  tranquile  coumo  Batisto. 

Voulèn  un  Reï  pus  éscarabiya: 

Aquél  és  un  éstô,  boulégo  pa  dé  plaço, 

Sa  pa  lïa  ni  déslïa  : 

Es  aquï  coumo  un  gran  favasso. 

Chanjo-nou  lou,  counvèn  pa  ’n  rés; 

Es  proun  madu  ; qué  lou  diable  lou  ségue  ! 

Piei,  té  démandan  pa ’n  Reï  coumo  gn’apajés; 
Mai  bayo-nou  n’én  un,  ou  mén,  qué  sé  boulégue.  » 

Jupiter  lis  énténdéguè, 

Mai  faguè  ’n  paou  lou  sour.  — A la  fin,  quan  véguè 

% 

Que  la  réno  toujour  anavo, 

Euh  ! la  moustardo  yé  mountavo... 

Mai,  dinc  acô,  sé  réténguè. 

— « Voulès  chanja  ? chanjén,  s’acè  vou  désanuyo,  » 
Faguè  ’mb’un  plan  bagasso  i granouyo.  — Alor  doun 
Yé  rétirè  la  fusto  et  yé  mandé  ’no  Gruyo, 

Qu’és  un  foutraou  dé  passéroun 
Qué  quan  marcho  sémblo  qué  trouyo 
Qu’a  lou  bè  Ion  et  l’arpioun  du, 

Et  piei,  qu’éscupïs  pa  sus  la  car  dé  Granouyo. 
Aquél  Reï,  quan  vénguè,  ménè  pa  trè  dé  bru  ; 

Sus  lou  bor  dou . vala  sé  planté  coumo  un  terme  ; 
Li  Granouyo  végnlen  yé  faire  si  salu  ; 

Et  za  ! d’un  eè  dé  bè,  li  fasiè  passa  ou  blu  ; 

N’en  manjè  trento-noou  pa  qu’a  soun  tuo-verme. 
Et  lis  aoutri  dé  yun  fasien  : « Dé  qu’és  acè  ? 

Moustre  ! quante  Réï  és  iço  ? 

Parei  qu’a  bono  dèn,  amai  qu’és  pa  manchô.  » 


Aquél  Reï,  én  effet,  vou  y’espoussè  li  gnieiro  ; 
Li  prégnié  din  si  baoumo  et  li  métié  à renjeiro  ; 

Vou  li  carpanavo,  pin!  pan! 

Et  zou!  din  lou  toupin,  din  l’oulo  ou  la  sartan. 


! 

Avan  dé  lis  uscla,  nosto  Gruyo  finocho 
Avié  toujour  lou  soin  dé  yé  cura  si  pocho  ; 

Car  à tout  pris,  bono  ouro  ou  tar,  j 
Yé  fouyé  d’arjèn  et  dé  car. 

Nosti  Granouyo  répétavoun, 

Piei  s’agrémoulissien  et  tan  bèn  yé  passavoun.  — ■ 
Faï  michan  estre  pa  proun  for. 


— Coumo  ou  pénsas, 
Euh  ! séguèroun  lèou  alassado 
D’aquél  gouvernamén.  Un  soir  à la  véyado, 

Li  Granouyo,  à soun  Dïou,  réno  qué  rénaras  : 

« O Jupiter,  yé  disien,  vène  ; 

Y’a  papus  mouyèn  dé  yé  tène  ; 

Noste  reï  és  un  animaou 

Qué  nou  Vaï  déstruire  aclio  paou. 

Dou  maï  n’én  veï,  dou  mai  n’acasso, 

Yeira  la  fin  dé  nosto  raço  : 

Més  nou  n’én  un  aoutre  à sa  plaço.  » 


Jupiter,  émbéstia’n  yésèn  qu’un  aoutre  co 
Li  Granouyo  yégnien  yè  roumpre  lou  cocù, 

« O ta  dé  moure  ver  ! — yé  faguè,  — double  garço 
Aça,  ourés  lèou  fini  dé  faire  vostï  farço  ? 


25 


— 290  — 


Saïque  crésès  qué  siei  toujour  d’imou 
D’éntèndre  yosto  réno  et  vou  coumplaïre  én  tou  ? 
Gachas,  couménças-mé  dé  paousa  yosto  chiquo 
Et  dé  pa  parla  poulitiquo, 

Et  dé  garda  lou  Reï  qu’avès. 

Mé  fagués  pa  carga  moun  bouné  dé  travès  ! 

Save  qu’avès  un  Reï  bon....  coumo  la  couliquo  ; 
Save  qué  vou  n’én  faï  dé  touti  li  coulou, 

Mai  gardas-lou. 

Cô  dé  bè,  cô  d’arpioun,  et  mémo  cè  dé  baro, 

Tou  sé  prén  pér  coustumo. — Et  piei, 

Aï  pa  tré  bono  man  pér  cousi  vosti  Reï  : 

Bélèou  lou  qué  vou  mandariei 
Sérié  pu  roustissur  et  pu  michan  éncaro  ! 


— Avis  i jèn  qué  soun  lèou  las  dé  soun  bèn  estre  ; 

I puple  bestie  et  fourfuyur 
Qué  chanjoun  un  bon  Reï  pér  un  éstansïur, 

Ou  qué,  quan  n’an  pa  ca,  çercoun  àpréndre  un  mestre. 
Chaquo  farino  faï  soun  brén  : 

On  réculis  cé  qu’on  séméno. 

Et  nabé  ni  Gouvernamén 
Soun  pa  toujour  dé  bono  méno. 

Un  Reï,  un  üouvernaire,  acô’s  coumo  un  méloun, 
Tantos  trù  fa,  tantos  pa  proun, 

Et  dé  fés  lou  mïou  sé  gasto  ; 

Car  gn’a  dé  bon,  boutas,  sus  lou  mouloun  ; 

Mai,  pér  malur,  on  pô  pa  li  prendre  à la  tasto. 


L ' d 


L’ASE  ET  SI  MESTRE, 


FABLE  IMITÉE  DE  LA  FONTAINE 


Yraï  coumo  dès  et  dous  fan  douje, 
Qué  vire  blan,  blu,  ver  ou  rouje, 
Sus  nosto  tèro  y’ a dé  jèn 
Qué  dé  soun  sor  soun  pa  jamaï  countèn. 
Témoin  aquéste  Ase. — Ero  unlosso 
Nègre,  éscarabiya,  pélu, 

Qu’aïmavo  dé  roula  sa  bosso 
Et  qu’èro  bravamén  testu. 


Jouïne,  vouguè  pa’na  l’éscolo  ; 

Soun  pèro  lou  placé  ou  jardin  dé  Rouviroou  ; 

Et,  touti  li  matin,  atéla  à la  cariolo  : 

Rébalavo  ou  Capite  énsalado  et  favioou  ; 

Mai,  pa  san  roundina. — Moustre  ! fasiénoste  Ase, 
Lou  diable  émporte  lou  méstié  ; 

Et  qué  lou  tonèro  éscrase 
Lou  jardin  et  lou  jardignié  ! 

Pér  tan  qué  li  gai  siègoun  matignié, 

Mé  foou  estre,  yiou,  pu  matignié  ’ncaro  ; 

Outramén  y’a  dé  cô  débaro. 

Et  pér  dé  qué  ? sé  mé  disias.... 

Pér  pourta  d’erbo  à mas  dé  Gas, 

Dé  costo  dé  blédo  à Caouléto, 

D’éndévio  à la  Sarjano,  et  dé  çébo  à Sandéto. 

L’on  sé  cocho  tar  et  bèn  las, 

Piei,  zou  ! foou  sé  léva  quan  à péno  on  roupiyo; 

Boudïou  ! plantaraï  lèou  caviyo. 

Et  noste  Ase  dounè  si  y eu  jour  ; piei  prénguè 
Plaço  éncb  d’un  tanur.  Mai’ntré  qué  yéséguè  : 

Lou  sanie  méstié  ! sou-diguè  : 

Dé  longo  : ary  ! ja  ! mé  pounchounoun 

Pér  rébala  dé  pel  que  pudoun  qu’émpouïsounoun, 

Et  qué  m’éscrasoun  dé  soun  pés. 

Encé  dou  Jardignié,  aoutrifés, 

Trimave,  és  vraï  ; maï  m’arrivavo 
Estèn  tout  atéla,  quan  lou  mestre  blaguavo,  — 

Dé  drécho  et  dé  gaoucho,  én  mandan  mi  dèn, 
D’acassa  dé  tèms  èn  tèm 
Uno  fieuyo  dé  cardo,  un  rabe,  uno  ouberjino  ; — 
Mai  yieu  én  caréjan  aquélo  pudéssino, 

Sé  vire  un  paou  lou  méntoun, 

Tou  cé  qué  mé  révèn  és  dé  cé  dé  bastoun. 

Yé  pode  papus  tène,  on  po  pa  pu  maou  estre, 

Vite,  cérquén  un  aoutre  mestre. 

Cerco  qué  cerquaras  : Rébalè’n  més  éntié, 

Enfin,  sé  placé  piei  éncô  d’un  carbougnié. 

Mai  lèou  couméncè  maï  sa  rèno  : 

Aqui,  coumo  ou  jardin,  coumo  à la  tanarié, 
Coudoun  ! fouyé’stre  matignié. 

Dé  traval  gn’avié  à boudre  et  dè  pitanço  à péno, 
Lou  carboun  mascaravo, — et  pa  dous  yar  d’éstréno. 
Noste  Ase  chanjè  maï.  Planté  lou  Carbougnié 
' Et  sé  louguè’n  cé  d’un  mougnié. 

Mai  trouvé  lèou  qué  la  farino 
Ensanlissié  trô  soun  ésquino  ; ♦ 

Trô  grèvo  èroun  li  saco  et  tré  y un  lou  moulin, 

Et  patin,  et  coufin  ; 

Tantiya  que  planté  tournamaï  la  baraquo. 

Alor,  faguè  dé  tou  : Suviguè  dé  caraquo, 

Piei  véndéguè  dé  vièyo  chico  : — un  soou  li  dos,  ■ 
Rébalè  quaou  sa’nté  si  boto  sa  sémèlo, 

Cantè  i café,  faguè  dansa  li  prounchinèlo  ; 

Quan  mouriguè  èro  mountaïre  dé  bos. 

Coumo  ou  pénsas,  manjè  souvèn  dé  régardèlo 
Et  couché  souvèn  à la  bèlo  éstèlo. 

L’Ase  et  lou  Puple,  acô’s  un  paou  tout  un  ; 

Car  touti  dous  an  bono  ésquino  ; 

Mai  l’un  coumo  l’aoutre  roundino, 

Souto  cargo  trô  grèvo  ét  mestre  trô’mpourtun. 
Péchaïre  ! l’Ase  és  pa  ’n  pous  dé  scïenço  ; 

Sa  pa  mémo  TA  B G D. 

Lou  Puple  és  pa  savan  et  conto  sus  si  dé  ; 

Mai  touti  dous  an  bésoun  dé  patienço,  — 

— Aquélo  qualita  di  fible  amai  dï  for.  — 

L’Ase  travayo,  manjo  et  dor. 

Pamén,  quan  la  carguo  és  trô  grèvo, 

Quan  lou  rèble  éspéya  sanno  souto  lou  bas, 

Arivo  quaouqué  cô  qué  l’Ase  sé  soulèvo 
Et  qu’éscampo  la  carguo  et  lou  mestre. — Boutas, 
Alor,  y’a  dé  taba. — Piei,  tout  acô  s’arénjo. 

Un  aoutre  bas  à l’ouréyo  yé  pénjo  : 

Proche  l’Àse  én  révolto,  én  y’alisan  la  pel, 

Y’a  toujour  uno  man  qué  tèn  preste  un  briclel. 
En  fourfouyan  crei  dé  miel  estre 
Et  faï  pa  qué  chanja  dé  mestre  ; 

Et  chaquo  cô  chaoumo  et  patis  : 

Ous  avèn  vis. 


Paoure  Ase  qué  li  parti  flattoun  , 
Puple,  vole  pa  té  data  ; 

Et  la  vérita  qué  t’acatoun 
Vole  té  la  désacata. 

Noun,  saves  pa  proun  té  coumplaïre 
A la  place  ountè  siès  nascu  ; 

Lou  rabô,  lou  béchar,  l’araïre, 

Té  plasoun  mén  qué  lis  éscu. 

Yeui,  té  flata’s  la  grand  scïenço. 
Oussi  dones  ta  counfienço 
A quaou  té  flato,  à l’éntrigan 
Qué  té  proumés  maï  dé  car  qué  dé  pan  ; 

A quaou  té  prècho  la  révolto, 

Et  qué  quan  t’a  més  din  l’émboul 
Té  laïsso  patouya  tout  soûl. — 

Cé  qué  l’on  séméno  on  récolto  : 
Quaou  camino  san  fè,  bouto,  és  lèou  aresta. 

Mai  quan  on  mareho  dré,  qu’on  voou  la  vérita, 

La  justiço,  la  liberta, 

Foou  jamaï  perdre  counfienço. 

Anén  ! cargo  toun  faï,  fai  toun  obro  én  counscienço. 
Yeui  és  nivo,  déman  lou  sourél  lusira. 

Patienço  ! patienço  ! patienço  ! 

Et  lou  révïoure  poussara, 

Et  cé  que  té  foou,  Dïou  t’ou  mandara  ! 


i 


LA  TARTUGO  ET  LI  DOUS  CANAR 


FABLE  IMITÉE  DE  LA  FONTAINE 


Uno  vièyo  Tartugo,  ancièno  bugadieiro 
Et  véouso  d’un  maçoun,  Jan  d’Alzas,  ver  lou  Claou 
Yivié  soulo  et  tranquilo  ou  foun  dé  soun  oustaou. 

Et,  quan  métié  lou  nas  à la  carieiro, 

Ero  pér  ana  quère  un  paou  dé  car,  ou  bèn 
Dé  tèms  én  tèm, 

Un  soou  dé  café  pur  sucra ’ndé  cassounado. 

Lou  resto  : li  caoulé,  li  çébo,  l’énsalado, 

Soun  fiyoou,  un  Lapin,  garçoun  d’un  jardignié, 
Gn’én  pourtavo  dé  plén  pagnié. 


Sus  tèro  dé  tou  l’on  s’alasso, 

Mémo  dou  bèn  estre  amaï  dou  répaou  ; 

Et  lis  ome  et  lis  animaou, 

Tout  aïmo  dé  chanja  dé  plaço  : 

Tout,  jusqu’i  Tartugo. — Un  jour,  mas  de  Alzas, 
Quan  aguè  carga  si  débas, 

Séntiguè  din  élo  uno  languitudo  : 

Dou  yé  ver  lou  fié,  dou  fiô  ver  lou  yé, 

Ici  sèn,  anavo  et  végnié  ; 

Sounyeul  èro  triste  et  sa  léngo  mudo, 

Et  tou  yé  pésavo  et  tout  yé  pudié.... 
Vouyé  youyaja,  veire  Bourdèou,  Nanto, 
Et  la  Belgiquo  et  lou  Poitou, 

Paris,  qué  tout  lou  mounde  vanto, 

Paris  d’abor,  Paris  surtou  ! 

Pér  malur,  lou  vagoun  yé  dounavo  la  maire, 

La  voituro  yé  soulévavo  li  vapou, 

Et  quan  vésiè’n  batèou  avié  li  très  suzou. 

Aïssié  li  baloun,  ah  ! coumo  és  pa  poussible, 
Déspiei  qué  Gambetta  y’avié  mounta  dédin  ; 


Et  piei,  coumo  avié  d’agassin, 

Àna  tan  yun  à pè,  y’èro  un  paou  trô  pénible. 
Urousamén,  y’ avié  dous  Canar,  si  vésin, 

Que  pér  la  caréja  trouvèroun  un  énjin. 

Avien  servi  din  la  marino, 

Avien  bon  bè,’bon  arpio,  bono  ésquino, 

Et  proun  d’idèyo.  — Doun  s’én  van 
Nosti  Canar,  trouva  la  Tartugo  et  yé  fan  : 

Voulôs  parti  ?...  Parlas  ; san  fèbre  ni  magagno 
You  trouvarés  lèou  yun  dé  la  Tour-Magno. 

San  vagoun  ni  batèou,  fiacre  ou  baloun,  — veirés, 
You  ménarén  ounté  voudrés. 

Pourés  faire  lou  tour  dou  mounde 
San  touca  lou  soou.  — Coumo  farés  doun  ? 

— Acô  ’s  l’A  B C D.  — Prénén  un  bon  bastoun  ; 
Zaguo  ! ou  mitan  plantas  vosto  machoiro, 

N’aoutri  d’un  bou  chacun  énsèmble  l’émpougnan, 
You  soulévan, 

Désplégan  nosti  alo  et  partèn  pér  la  gloiro. 
Lanternéjés  pa  mai,  anén, 

Sé  voulés  parti,  partiguén  : 

Sèn  juste  ou  tèm  qué  foou,  la  casso  és  désféndudo. 
Mai,  boni  dèn  et  léngo  mudo 
Quan  sérès  én  l’ér  ; outramén 
Réspoundèn  pa  dé  vosti  rén. 

Soun  d’acor  pér  parti,  d’acor  dou  pris.  Dé  sorto 
Qu’un  matin  li  çéban  én  drouvissèn  si  porto, 
Yéguèroun  lou  bastoun  et  li  très  animaou 
Maya  pér  déssus  li  oustaou. 

— Dé  qu’és  acô?  fasien  li  losso. 

Li  fénno  réspoundien  én  dé  gran  cacalas  : 

Es  mas  de  Alzas  ! — Es  mas  de  Alzas 
Qué  par  !...  Mas  de  Alzas  adoussias, 
Ount’anas  dinc  aquél  carosso  ? 

— Mas  de  Alzas  réspoundié  parèn, 

Et  contro  lou  bastoun  ésquichavo  si  dèn, 

Mai  ’ntre  élo  fasié  : Bando  dé  bramaïre, 
Mélas-vous  dé  vostis  afaïre, 

On  vei  bèn  qué  sourtès  dou  Claou 
Et  qu’avès  vis  lou  jour  pa  mai  qué  pér  un  traou. 

Vou  toursériei  vosti  babino 
S’ère  pa  tan  énl’er. — Mounome,  un  jour  dé  Mar, 
Partiguè  ’mbé  la  diligenço  dé  Galino  ; 

Eh  bèn  ! yiou  parte  émbé  la  di  Canar. 


Et  nosti  très  béstiaou,  ardi,  plén  dé  couraje,* 
Dou  cousta  dé  Paris,  zou  ! fusavoun  én  l’er. 
Vésien  d’aïgo,  dé  bos,  dé  vilo,  dé  vilaje, 

Dé  rocas  gris  et  dé  pra  ver. 

Et  pértou,  sus  soun  passaje, 

Li  jèn  èroun  éstouna 
Dé  veire  clin  li  nivo  aco  sé  prouména. 

Uno  vièyo,  én  branlan  la  testo, 

Disié:  Yé  coumpréne  parèn  ; 

Mai  dévigno  pa  dé  bon  tèm. 

Un  gnafre  afourtissié  qué  marquavo  dé  pesto, 

Ou  dé  famino  ou  dé  tempesto, 

Et  bélèou  mémo  un  chanjamén 
Dé  gouvernamén. 

— Sus  aquélo  résoun,  un  ancien  amoulaïre 
S’éncouris  à la  banquo  ounte  avié  quaouqui  soou  : 

— You  pourtère  d’arjèn  l’aoutre  jour,  mé  lou  foou  ! 

Et  tou  caravira,  péchaïre  ! 

Météguè  soun  arjèn,  pér  éstre  pu  ségu, 

Dinc  un  débas  dé  coutoun  blu. 


Et  toujour  li  Canar  émbé  soun  faï  voulavoun, 

Et  sis  yeul,  énavan,  dé  longo  régardavoun.... 
Languissien  d’ariva  , laTartugo  tan  bèn, 

Amaï  aguesse  boni  dèn. 

Enfin,  vésoun  dé  yun  blanquéja  dé  murayo.... 

Mai  dé  bru,  mai  dé  fum  ; tou  boulégo  et  varayo. 

Un  moulounas  d’oustaou  parei.... 

Lou  mouloun  crei....  Lou  mouloun  crei.... 
Quante  clapas  dé  chémignieiro  ! 

Boudïou,  quanti  grandi  carieiro  ! 

Quanti  bèli  boutigo  !...  Et  coumo  tou  luzis  ! 

Es  Paris  !... 

Paris,  à quaou  tou  prén  ; Paris,  à quaou  tou  dono  ; 

Paris,  lou  fol  dé  liberta  ; 

Lou  térible  Paris,  l’éiivessaïre  dé  trono, 

Qu’ésclapo  quaou  voou  lou  dounta. 

Paris,  lou  rude  travayaïre, 

L’énfan  jalous  dé  si  bébèou  ; 

Paris,  l’artisto,  lou  pénsaïre, 

Paris,  lou  grand  porto-flambèou  ! 

Nosto  Tartugo,  én  aou,  tout  yeul  et  tout  ouréyo, 
Oublidavo  la  sé,  la  fatiguo  etlafam. 

Li  dous  Canar,  pamén,  vouyèn  béoure  boutéyo, 
Cercavoun  uno  ouberjo  et  voulavoun  pu  plan. 
Anavoun  davala,  quan  quatre  ou  cinq  flanaïre 
Li  dévistèroun  touti  très. 

Et  nosti  parisien  susprés  : 

— Dé  qué  diable  és  acô  ? — fasien  din  soun  francés, 
En  régardan  én  l’er  ; — dé  qu’és  aquél  afaïre  ? 
Yéguèroun  lèou  qu’èro  un  bastoun 
Pourta  pér  dous  gros  passéroun, 

Et  qu’ou  mitan  quicon  pénjavo... 

Cé  qué  pénjavo,  vis  d*én  bas, 

Rétrasié  pa  toujour  à mas  de  Alzas.... 

À soun  idèyo,  aussi,  chacun  ou  batéjavo  ; 

Un  soustégnié  qu’èro  un  couissin, 

Un  aoutre  uno  pel  dé  lapin, 

Félipo  un  sac-ouvraje  et  François  uno  coquo. 

Dou  tèm  qué  batien  la  barloquo , 
S’avancè’n  pin  dé  Couvissoun 
Qu’èro  ana  veire  soun  garçoun  : 

G’na  pér  trambla,  - faguè  tou  d’un  cé, — ta  dé  deugo, 
Vésès  pa  qu’és  uno  Tarteugo  ? 

— Es  vraï  ! cridèroun  à la  fés 
Li  parisien  (toujour  din  soun  francés), 

Es  uno  Tartugo,  et  déou  estre  di  coussudo. 

Boutas,  és  pa  la  premieiro  véngudo 
Qu’én  l’er  po  sé  faire  ména 
Pér  dous  Canar  apprivada. 

Et  la  moustro  a bono  dégueïno.... 

Ségu,  di  Tartugo  és  la  Reïno, 

La  Reïno  qué  yen 

Faire  visito  à noste  Prèsidèn. 

Ou  mô  dé  Reïno,  la  Tartugo 
Fièro,  sé  coudé  din  sa  pel, 

L’ourgul  yé  troublé  lou  cervel, 

Sis  yeul  lancèroun  dé  bélugo, 

Et  tou  d’un  co  cridè  : Youi  .!  Youi  ! 

Reïno  di  Tartugo,  la  soui  !... 

— Mai  pér  malur,  la  bédigasso, 
En  cridan  lâché  lou  bastoun. 
Faguè’n  l’er  quaouqui  yiro  passo, 
Et  patapoun  ! 

Cabussè’n  bas  et  crébè  sus  la  plaço. 


Avis  i qué  soun  pa  countèn 
Dou  cantoun  ounté  dévoun  vïoure  ; 

Qué,  leste  coumo  un  ta  dé  sïoure, 

S’én  van  à touto  aouro,  à tout  tèm. 

Qué  gn’a  dé  jén  pa  countèn  dé  sa  biasso  ! 

Qué  d’ome-tartugo  én  rétar, 

A faouto  dé  talan  pér  mounta  i boni  plaço, 

Prénoun  lis  alo  di  Canar  ! 

Tou  çerco  à sé  léva  dou  manche  ; 

Et  lou  pu  pichot  avouca  # 

Yoou  ou  mén  estre  députa. 

Pamén,pér  tan  qué  l’on  s’éntanche, 

L’on  pé  pa  touti  y’  arriva. 

Dïou  té  garde  d’aquélo  fèbre, 

Janô,  mounta’s  patou,  foou  saoupre  résta  én  l’ér  ; 
Sé  podes  pa  voula,  vaï,  marcho  et  marcho  fier  : 
Yoou  maïténi’n  manoul  qu’acousséja’no  lèbre. 
Marché  ! mai  marches  pa  san  saoupre  m’ounté  vas. 
Qué  l’Alouéto,  ni  lou  Rèse,  ni  Rounzas, 

Té  ménoun  papér  lou  nas. 

Lou  bïoou  sé  prén  pér  la  bano 
Et  l’orne  pér  la  résoun  ; 

Quaou  cabusso  dé  z’aou  toco  pu  lèou  loun  foun. 
Sus  li  branco  di  pin,  çerques  pa  d’avélano, 

Et  qu’on  té  trove  is  éléçioun , 

Ni’mbé  li  trô  pressa,  ni’mbéli  chaoucho-lano  ! 


V -V.,A 


waâvi  aj 


■ • ■ «'  rj 


LA  LÈBRE  ET  LA  TARTUGO. 


FABLE  IMITÉE  DE  LA  FONTAINE 


A la  voto  dé  Parignargue, 

La  Lèbre  avié  gagna  la  Tartugo  i très  saou  ; 

Et,  fièro  coumo  un  Loù  que  yen  d’énfounça’n  pargue, 
Dé  clapas  én  clapas  régagnavo  soun  traou. 

A soun  ésquino, 

Lou  pris  qu’avié  réçoupégu 
Floutavo  : — un  foular  jaoune,  blu 
Et  vanturino. 


Lou  soir,  à la  cambrasso,  outour  dou  poutouras, 
Manqué  pa  d’aïgo  ï pèse,  et  gn’aguè  d’émbaras. 
Ici-sèn,  chacun  babiyavo. 

Li  Ca,  li  Lèbre,  li  Lapin, 

Toumbèroun  sus  lou  casaquin 
Dé  la  Tartugo  qu’éscoutavo 
San  rèn  dire,  — mai  qué  fumavo  !... 
Pamén,  la  pounchounèroun  tan, 

Qué  sé  lévè  drécho  én  cridan  : 

— S’ès  pa  qu’un  ta  dé  fourfouyaïré. 
Saoutas,  galoupas....  — A la  fin, 

Avès  pajén  fa  dé  camin. 

Yiou  marche  plan,  n’én  foou  pa  gaïre, 

Mai  yoou  avan  !...  — Piei,  sé  fouyé.... 
Té,  tus,  Lèbre,  én  particuyé, 

Amaï  agues  dé  bon  souyé, 

Té  jogue  dous  caoulé  broucôli 
Garni  d’ayé,  dé  pébre  et  d’oli, 

Et  sé  foou  quicon  pér  dessus, 

Qu’én  parten  touti  dos  ensemble  — avan  qué  tus 

Serai'  gandido  à Vaqueirolo. 

Siès  vivo,  és  vrai,  et  yiou  sièi  molo  ; 
Mai  vaï,  qu’acè  t’inquiète  pa, 

Arivo  avan,  ouras  gagna. 


— Alor,  y’aguè’no  révessado 
Dé  cacalas,  d’ici,  d’ilaï. 

— La  Lèbre  à la  Tartugo  fai  : 

Mai  saïque  sès  un  paou  toucado  ; 
Couchas-vous,  amatas-vous  bèn 
Et  bévés  d’oli  dé  ricin, 

Garirés  voste  maou  dé  testo. 

— Chu  ! chu  ! fagues  pa  tan  ta  pesto  ; 
Gagno-mé,  piei  babiyaras. 

Daou  î quouro  parten  ! — Quan  voudras. 
— Dimenche  alor. — Dimenche  siègue, 

A la  Fon,  éntre  yeuch  ét  noou  ; 

Partirén  dou  pourtaou  qué  facio  lou  Cour-Noou. 
— Yé  séraï  ; aro,  tus,  oublides  pa,  t’én  prègue. 


Ou  mitan  d’un  vol  dé  curious, 

Lou  dimenche,  à l’ouro  cousido, 

La  Lèbro  et  la  Tartugo  èroun  ou  randé-vou-s. 

Un  Ca  piqué  dé  man  ; li  véj’aqui  partido....  — 
(Foou  you  dire  qu’un  Ase,  ancien  juje  dé  pès, 
Embé  li  dous  caoulé  s’èro  ana  rèndre  ésprès 
A Vaqueirolo  ; — et  qu’én  rébalan  sa  véntrésquo 
Din  l’erbo  frésco, 

Espéravo  Tartugo  et  Lèbre,  pér  baya 
Lou  pris  à quaou  l’ourié  gagna). 


Sian  din  l’éstïou,  et  la  poussieiro 
Caoudo  blanchissié  li  bartas. 

Nosto  Tartugo  aloungavo  lou  pas. 

La  Lèbre  filavo  premieiro, 

Et  quan  arrivé  i Très  Piéloun 
Viré  la  testo,  et  sis  yeul  d’aménloun 
Yéguèroun  la  Tartugo,  én  ariès,  afaïrado, 
Ici-sèn,  dé  soun  miel  arpanta  la  mountado. 

Nosto  Lèbre  faguè’n  risèn  : 

Séyé  vaï  d’aquél  van,  paousén-nous,  aï  lou  tèm. 

Faï  bon  contro  aquésto  murayo, 

Et  s’éspandis  à l’oumbro,  et  toussis  et  badayo. 
Nosto  Tartugo,  ou  bou  d’un  paou, 

Passé’n  rébalan  soun  oustaou. 

— Ola  ! lavapou....  quanto  fèbre  ! 
Entancho-té  qué  gagnaras, 

Yé  faguè  la  Lèbre 
Emb’un  pan  dé  nas.  — 

Troto-ménu  passé,  mai  san  vira  latesto. 

La  Lèbre,  én  sé  disèn  qu’avié  dé  tèm  de  resto, 

Se  rémétéguè’n  mareho.  Encè  dé  Castané 
Béguè’n  cè  dé  vin  blan  qué  yé  mountè  ou  bouné. 

Dé  longo  babiyè  ’mb  ’uno  vièyo  Mounino 
Entrin  dé  faire  la  cousino. 

Parlèroun  dé  tou  : d’assièto,  dé  pla, 

Et  dé  la  Cambro  et  dou  Séna, 

Et  dou  puple  fier  dé  voûta, 

Qu’és  mestre  et  qué  gouverno  pa.... 

En  aténden  lou  tèm  filavo 
Et  la  Tartugo  caminavo. 

Mai’n  ouvrissèn  si  gran  cisèou 
La  Lèbre  la  déspassè  lèou, 

Et  lèou  séguè  mai  aréstado. 

Dinc  un  plantié  ramassé  ’n  ’énsalado  ; 

Lou  tèm  yé  sémblavo  pa  Ion  : 

Li  férigoulo  séntien  bon  ; 

Entré  qué  n’én  vésiè  'no  mato, 

Pér  faire  ana  si  dèn  aréstavo  si  pato. 

Lou  Ca  dou  mas  dé  Gardio  èro  un  paou  soun  cousin, 
Y’anè  dire  bonjour  ; — poudiè  pa  passa ’nsin. 

En  aténden  lou  tèm  filavo, 

Et  plan-plan,  coumo  un  sénatur 
Counservatur, 

Nosto  Tartugo  caminavo 
Et  dé  la  toco  sé  saravo.... 

La  toco,  én  éfet,  pareissié  : 

L’Ase,  à cousta/spéravo  et  languissié  ; 

Dé  tèms  én  tèm  prégnié  ’no  préso, 

Anavo,  végnié,  siblavo  l’Angléso, 

Avié  fam,  et  toundiè  loubou  di  caoulé  ver  : 

— La  justiço  vïou  pa  dé  l’ér. 

Anén  ! zou  ! Tartugo  ma  mïo, 

Tartugo  ma  mïo,  anén  ! zou  ! 

La  Lèbre  t’éspincho  et  s’éscarabiyo 
En  vésèn  qué  vas  estre  ou  bou. 

Et  la  Tartugo  ou  soou,  plato  coumo  uno  tourto, 
Fasié  jouga  si  pato  courto  ; 

S’éntanchavo  tan  qué  poudiè; 

Et  s’éstiravo,  etsuzavo,  et  boufavo.... 

La  Lèbre  qu’èro  yun,  ou  galô  s’avançavo  ; 

Tou  d’un  co  faguè’n  saou,  et  soun  moure  bréca 
Séguè  ras  di  caoulé  qué  soun  yeul  dévouravo..,. 
Mai  la  Tartugo  avié  touca. 

Et  fièro,  én  toisan  sa  rivalo  : 

Yé  faguè  : T’aï  gagnado  à la  courso  ; acho  un  paou 

Dé  que  sérié  ésta,  testo  dé  cigalo, 

S’aviès,  coumo  yiou,  pourta  toun  oustaou 


Dé  qué  disès  d’acô  ? Vou  sémblo  pa  poussible, 
Bélèou, 

Qu’un  for  siègue  ficha  d’ésquino  pér  un  fible, 
Et  qu’én  marchan  pu  plan  , l’on  arive  pu  lèou. 
Pamén,  acé  dé  fés  arivo  ; 

Et  la  prouvo  es  qu’és  ariva. 

Doun,  qué  fague  sourél  ou  nivo, 

Foou  pa  jamaï  sé  trô  pressa. 

En  tou,  mémo  én  poulitiquo, 

Y’a  dé  jèn  qué,  garo  davan  ! 

Din  li  clapas,  à travès  cham, 
Courissoun  san  saoupré  ounte  van. 

Pér  la  léngo,  osco  ! és  dé  pratiquo. 

La  léngu  és  un  bel  éstrumén, 

Mai  gachas,  voou  maï  lou  bon  sén. 
D’aoutri,  voloun  toujour  sara  la  mécaniquo, 
Bouléga  mémo  yé  faï  poou  ; 

Sémblo  toujour  qué  portoun  d’ioou. 
Laïssén  lis  tranquile,  péchaïre  î 
San  s’aréstai  bistour  et  san  sé  dourda  i caïre, 
Lou  fronaou,  sus  lou  dré  camin, 


— 316  — 


D’aoutri  marchoun  plan,  mai  marchoun  anfin  ! 
Faguén  ansin. 

Laïssén  dourmi  li  taoupo  et  saouta  li  ca  maigre  ; 
Coupén  pa  Toubricd  san  qué  siègue  madu  ; 
Foou  pa  toujour  Voudré  faire  vinaigre  : 
Quaou  vaï  plan  et  dré,  vaï  ségu  ! 


LOU  LOU  ET  LA  GIGOGNO, 


FABLE  IMITÉE  DE  LA  FONTAINE. 


Li  Loù’n  manjan  s’éntanchoun  ; bèn  soinfen 
Moustrigoun  pa,  faouto  dé  tèm, 

Et  démandoun  pa’n  curo-dèn. 

Doun  , i noço  dé  sa  cousino, 

Un  Loù,  counpagnoun  charpentié, 

En  dé  pè  dé  moutoun  ounchè  tan  sa  babino, 
Et  tan  d’afécioun  yé  métié, 

Qu’un  os  s’arestè  à soun  gousié. 

S’éstoufavo,  ouvrissié  dous  yeul  coumo  dé  paoumo. 
Sa  ménaïro,  uno  jouïno  Saoumo, 

Zou  ! yé  piqué  sus  lou  coûté  ; 

Un  viel  Our  yé  faguè  béoure  un  litre  dé  thé, 

Mai  bonsoir  ! l’os  toujour  réstavo  ; 

Ni  sourtissié,  ni  davalavo. 

Din  soun  carosso,  urousamén, 

Pér  asar,  dinc  aquél  moumén, 

Passé  la  Cigogno,  — uno  espèço 
Dé  médécin  fumèlo  émb  ’un  ér  dé  duchesso, 

Savanto  et  qu’avié  fa  ’n  énguèn 
Bon  pér  lis  agassin  et  pér  lou  maou  dé  dèn. 

Coumo  ou  pénsas,  lèoula  sounèroun, 

Et  dou  Loù,  vite  anè  ou  sécous. 

Anavo  couménça  pér  yé  touca  lou  pous.... 

Lou  Loù  s’éntanchè  dé  yé  dire, 

Dé  sa  pato  et  dé  sis  yeul  gros  : 

M’éstoufe,  tiras  m’ aquél  os  ! 

— Patieïiço  : save  bèn  qué  foou  qué  vou  lou  tire  ; 
Mai  la  fèbre....  la  bilo....  aoussas  voste  méntoun  ! 
Badas  ! — Et  soun  bè  coumo  un  parél  dé  mouchéto, 
Din  lou  gousié  dou  Loù  cabussè  jusqu’ou  foun 
San  y’oufénsa  la  nigouléto, 

Et  n’én  tiré  ’n  os  dé  pè  dé  moutoun. 

La  Cigogno  moustré  l’os  à touto  la  noço, 

Et  dinc  un  cantoun  lou  traguè  ; 

Pieï  faguè  signe  à soun  carosso, 

Réfrésquè  soun  long  bè  din  l’aïgo  et  partiguè. 

Lanoço  countugnè  : fourmo,  figuo-blanquéto, 

J3é  mésclèroun  i tourto,  i croquan,  i barquéto  ; 

Li  cansoun  et  li  cacalas, 

Arousa  dé  vin  blan  gayèroun  lou  répas. 

Un  Sinje  énd’un  viaouloun  mounta  sus  la  crédanço 
Cridé  : Messieus,  aqui  gn’a  proun  : 

En  plaço  pér  la  contro-danso  ! 

Et  batié  la  mésuro  én  rasclan  soun  viaouloun. 

Alor  tou  quitè  la  boumbanço  ; 

Dinc  un  vira  dé  man  tout  acô  ségué  ’ntrin  : 

Li  saoumo  éndi  Lïoun,  li  Lèbre  émbé  li  Chin, 

Li  Cavalo  éndi  Por,  lis  Our  éndi  Mounino, 

Fasien  déscarlimpado  à sé  roumpre  l’ésquino. 

Tou  saoutavo  et  viravo  ; uno  Cabro  énd’un  Gai 
Crébèroun  lou  plafoun  én  fasèn  d’éntréchal  ; 

Un  Boù  députa’nvalida  dé  l’avan-vèyo 
Fasié  trambla  li  vitro  én  dansan  la  bourèyo  ; 

Et,  faouto  dé  ménaïro,un  Canar  viel  garçoun, 

Dos  ouro  émb’un  nabé  valsé  dinc  un  cantoun. 

Et  noste  Loù....  Vouï,  aquél  s’én  dounavo  ! 

D’ici,  d’ilaï,  parpayounavo  ! 

Lou  capel  sus  l’ouréyo,  anavo 
Dé  la  Cabro  à la  Fédo,  et  cantavo  et  saoutavo  ! 

Et  dinc  aquél  bourbisse  oublidé  lèou  dé  foun 
Et  la  Cigogno  et  soun  oupéracioun. 

Avié  tout  oublida.  Maï  quan  vénguè  Boucaïre, 

— Désespoir  di  michan  pagaïre,  — 

Réçoupéguè’n  papié  qué  pourtavo  én  éscri 
Iço  d’ici  : 

« Moussu  lou  Loù  déou  à Madamo  la  Cigogno, 

» Pér  y’avèdre  tira’n  os  dou  gousié  : Dès  fran.  » 

_ Dès  fran  ?..  un  os  ?..  dé  qué  diantre?.,  ah  ! yé  sïei,  carogno 
Dès  fran  ! vaï,  sé  lis  as,  sérapa  dé  ma  man  ! — 

Estrifè  lou  papié  : té  véj’aqui  pagado, 

Sou— diguè. — Ou  bou  bélèou  d’uno  mésado, 

En  suvissèn  la  traco  d’un  Lapin, 

Réncountrè’n  dimenche  matin 
La  Cigogno  maï  qué  bén  messo. 

Save  pa  sè  vegnie  dou  tèmple  ou  de  la  messo, 

Pourtavo  un  libre.  — En  la  vésèn, 

Lou  Loù,  pér  la  fourbia,  za  ! prégnié  sis  avanço  ; 

L’aoutro  véguè  lou  cè  dé  tèm, 

Yé  barè  lou  camin  émb’uno  révéranco, 

Et  yé  faguè  : té  ! ’s  vous,  coumpagnoun,  adoussias  ; 

Aï  bésoun  d’arjèn  ; couro  mé  pagas? 

— Couro  vou  pagué?  aça,  maï  dé  qu’és  qué  vou  dève ? 

— Dès  fran.  Savés?  Un  jour  qué  vous  éstoufavias... 

— Din  voste  gô  ’n  tron  mé  curé  sé  béve  ! 

Dès  fran  ! aça,  ou  disès  dé  bon? 

Save  pa  coumo  aousas  mé  démanda  quicon. 
Usurieiro  ! faousso  dévoto  ! 

Dès  fran  ! méritas  dès  caloto  !...  . 

Pér  m’avèdre  tira’n  flô  d'os,  voulès  d’arjèn  ? 

Yiou  séguère  pu  boni  jèn, 

Vou  laïssère  sourti  voste  col  dé  ma  gulo, 

Et  vou  démandère  pa  rèn. 

Mi  lier  mé  van  ! moun  san  mé  brulo  ! 

Séguère  bon.  — Aqui  lou  gramécis  — ténès  ! 

Vése  qué  sès  pa  qu’uno  ingrato, 

Arivarié  quicon,  mayas  sé  mé  crésès, 

Mayas  ! et  toumbés  pa  jamaï  souto  ma  pato  ! 


’Bèn  ! coumo  trouvas  lou  partis  ? 

Ieo’s  quaou  mé  déou  mè  démando. 
Maï/s  pa  nouvel.  Li  qu’an  réndu  service  an  vis 
Qué  la  récounissènço  ici  coumo  à Paris 
Es  matièro  dé  contrabando. 

Tan  qué  préstas,  ou  qué  dounas,  vaï  bèn. 
Boudïou  ! sès  la  crèmo  di  jèn. 

Mai  quan  avès  pa  pus  ni  crousto  ni  moulédo, 

Sé  réclamas  vosto  mounédo, 

La  boito  alor  chanjo  d’énguèn  : 

Avès  un  abïajé,  et  ségu,’s  pa  dé  sédo. 
S’ès  pa  qu’un  cuistre,  un  usurié, 

Un  buvur  dé  suzou  d’ouvrié, 

Bon  pér  la  cordo  et  la  poutènço  ! 


— Eh  bèn  ! maougra’quélo  séntènço, 

Maougra  li  michan  jèn  et  li  michan  counsél, 
Ou  drayoun  dou  dévé  marchén  ou  gran  sourél, 
Tirén  d’os  di  gousié,  d’éspigno  dis  artél  1 
Ounou,  proufi,  récounissènço, 

Soun  pa  toujour  pér  quaou  faï  bèn, 
Estre  aprouva  pér  sa  counsienço, 

Yoou  mai  et  duro  mai  dé  tèm  ! 


I CIGALIER  AGAMPA  A PARIS. 


(Toast  porté  au  nom  de  l’auteur.) 


Embé  v’aoutri  dé  cur,  fraïre  dé  tout  péyis, 

Dé  yun  aousse  moun  gô,  trénque  et  bève  à Paris.... 
A Paris  ! — ier  én  doou,  baçéla  dé  témpesto, 

Et  yeui,  ésbluissèn  dé  trïoumfe  et  de  festo. 

Ou  gran  et  fier  Paris  ! — qué  tan  aou  a pourta 
Lou  drapèou  dou  jénïo  et  dé  la  liberta, 

Ou  Paris  dé  la  pès  ! — qué  vénçis  san  mitrayo, 
Embé  lou  fron  qué  pénso  et  la  man  que  travayo  ! 


(Octobre  1878). 


/ 


. 


LOU  SINJE 


r>É  LA  LANTERNO  MAJXQUO. 


FABLE  IMITÉE  DE  FLORIAN 


Sus  lou  plan  dis  Arèno,  ou  tèm  dé  Sen-Miquèou, 
Un  artisto  roulan,  ancien  sassur  d’Alriquo, 

Capel  bouïta,  nas  rouje  et  brayo  à gran  carèou, 
Moustravo,  pér  dous  soou,  la  Lanterno  majiquo. 
Avié’n  gros  Smje  émb’él  qué  yé  disien  Jaquô, 
Qué  pér  si  tour  et  si  grimaço 
Atiravo  lou  mounde  itan  bèn  qu’un  payasso  ; 


29 

Quitavo  et  métié  soun  sako, 

Saoutavo  soun  mestre  à sémèlo  , 

Jougavo  dé  la  boumbo  amaï  di  cabussèlo  , 
Yiaoulounavo  én  dansan  sus  la  eordo,  — et  fasié 
L’ésercice  coumo  un  troupié. 


Un  jour,  la  baraquo  chaoumavo, 

Et  lou  mestre  èro  ana  s’ataoula  ou  cabaré. 

Noste  Sinje,  qué  s’anuyavo, 

Gratavo  sis  aissèlo  et  fasié  l’aoubre-dré  ; 

Piei  badayavo  et  s’éstiravo.... 

Quan  tou  d’un  cô  partiguè  coumo  un  fol 
Sus  un  tambour,  et  lou  pénjè  à soun  col, 

Et  ran  tan  plan , anè  pér  plaço  et  pér  carieiro, 
A la  Placèto , i Bourgado , i Couquièiro , 

Ou  Pous-Couchous , ou  Capite,  à YAgaou , 
Pér  couvida  touti  lis  animaou, 

San  disténtioun  dé  coulou  poulitiquo, 

A véni  san  paga  à la  Lanterno  majiquo. 

Uno  ouro  après,  un  ta  dé  Cabro,  dé  Dindar, 

Dé  Chin,  dé  Ca,  dé  Por,  dé  Lapin,  dé  Canar, 
Bestio  dé  tou  péou  et  dé  touto  méno 
Ténien  tou  lou  plan  dis  Arèno 
Et  végnien  ras  dé  la  Baraquo  én  sé  poussan. 
Lou  Sinje  dé  plési  bavavo  ; 

Avié’scampa  soun  tambour  et  cridavo, 

Davan  la  porto  éscala  sus  un  ban  : 

Messieus,  midamo,  intras  etvénès  veire 
Aqueste  éspétacle  nouvel, 

Es  bèou  coumo  sé  po  pa  creire  , 

Et  bon  pér  li  jouïne  amaï  pér  li  viel. 
Countènte  tou  : lis  yeul,  lou  cur  et  la  mémoiro, 

Et  démande  pa’n  soou  : travayé  pér  la  gloiro. 

Coumo  ou  pénsas,  én  d’aquélpris, 

Tou  séguè  lèou  clafi,  partèro  et  paradis. 

Piei  éstanlèroun  la  maehino, 

Et  barèroun  pértou  d’ounté  végnié  lou  jour  ; 

Et  Jaquô  din  l’éscurésino, 

Pér  prépara  soun  mounde  entéménè  ’n  discour, 
Savan,  anuyous  et  pa  cour.... 

San  yé  coumpréndre  trô  jusqu’ou  bou  l’éscoutèroun 
Dé  tèms  en  tèm  gn’aguè  qué  badayèroun  ; 

Mai  quan  aguè  fini,  touti  l’aploudiguèroun. 

Noste  Sinje,  mai  qué  countèn, 

En  boulégan  sis  usso  rousso 
Prén  un  veire  pintra,  zôu  ! din  Fénjin  lou  pousso  : 
Sa  coumo  acô  sé  faï  ; — et  dé  longo,  ici-sèn, 

A mésuro  qu’un  veire  passo, 

Un  aoutre  veire  prén  sa  plaço, 

Et  Jaquô  faï  Tésplicatioun  : 

Midamo  et  Méssieus,  aténtioun  ! 

Véj’aqui  lou  sourél,  tan  luzis  qu’éscaludo, 

Et  la  luno  ou  ciel  blu  qué  monto  panlo  et  mudo. 

Iço  ’s  Adam,  piei  Evo.  Iço  ’s  lis  animaou, 

Espinchas  que  soun  bèou,  — et  boutas  fan  pa  maou, 
Amaï  agoun  pa  dé  mouraou.  — » 

Vèj’aqui  la  Ser,  véj’aqui  la  Poumo  ; 

Véj’aqui  Sènt-Antoino  et  soun  por.  — Véj’aqui 
L’amoulaïre  émbé  lou  marchan  dé  riquiqui  ; 

Lou  Lïoun  dé  Flourènço  et  la  Loubo  dé  Roumo.... 
Véj’aqui....  — L’assistanço  ouvrissïé  si  quinqué, 
Estounado,  — et  y’avié  dé  qué  ! 

Vésien  parèn,  tout  èro  éscur  coumo  la  péguo. 

Un  Ca,  finocho  et  çerquo  bréguo, 

Disiè  tou  plan  : S’ave  pa  s’aï 
Li  catarasso  ou  quicon  maï  ; 

Péchaïre  ! vése  parèn  dé  cé  qué  nou  conto. 

Ni  maï  yiou,  faguè’n  Chili,  la  moustardo  mé  monto. 
S’èro  pa  qué  costo  parèn, 

Mé  fariei  rèndre  moun  arjèn. 

Un  Dindar  carguè  si  lunéto  : 

— Yiou,  prénès  ou  coumo  voudrés, 

Diguè,  vése  bèn  quiquométo, 

Mai  pode  pa  dire  dé  qu’és  : 

S’és  un  Ase,  un  jet  d’aïgo  ou’n  tayoun  d’ouméléto. 
Ettoujour  noste  Sinje,  zèou  ! 

Tiravo  et  métié  si  tablèou  ; 

Toujour  én  parlan  coiimo  un  libre. 

Et  n’éscunlavo,  et  n’én  disié  ; 

Savias  pa  d’ounte  li  sourtié. 

Ségu,  sé  vivié  yeui,  l’ourien  nouma  felibre. 

Mai  pér  tan  qué  parlesse  bèn, 

A si  bèli  résoun  rés  coumprégniè  parèn  ; 

Rés  vésiè  pa  cé  qu’anounçavo. 

Ah  ! ’s  qu’un  traou  ou  fifre  manquavo  : 
Din  sa  furïo  d’estanla 

Sa  gran  scïenço,  et  dé  counta  si  baliverno, 

Lou  paoure  Sinje  avié  oublida, 

Dé  qué?...  — D’atuba  salanterno  ! 


Qué  d’avouca,  dé  proufessur, 

Dé  députa,  dé  sénatur, 

D’éscrivan,  dé  prédicatur 
Et  dé  fésur  dé  counlérènço, 

Din  si  discour  oublidoun  d’éstre  cia  ; 
Etmaougra  touto  sa  scïenço, 

Nou  laïssoun  fré,  nou  laïssoun  fia, 

Et  nous  an  parèn  di....  quan  an  fosso  parla. 

Ou  mitan  dé  quaou  vïou  pér  lou  yé  ou  pér  la  taoulo, 
Es  bèou  dé  manéja  la  plumo  ou  la  paraoulo  ; 
D’ésclaïra  lis  idèyo  et  d’éscaoufa  li  cur  ; 

' Mafifoou  pa  jamaï  estre  éscur  ! 


— 330  — 


Lou  puple, yeui,  à fam  dé  saoupre,  voou  apréndre 
Es  pa  ’n  dé  conte  blu  qué  lou  foou  amusa  ; 

Parlén  yé  fran  et  roun  ; pa  bésoun  dé  biaïsa. 
S’avèn  pa  loutalan  dé  nou  faire  coumpréndre, 

Eh  bèn  ! soupéguén  nou  taïsa. 


DIN  LOU  BARTAS.... 


Din  lou  bartas  qu’Àbrïou  flouris, 

Lou  passéroun  canto  et  s’eigréjo, 

Et  lou  boutoun  dé  roso  ris 
Ou  sourél  que  lou  poutounéjo. 

Yiou,  triste,  ou  pas  dé  moun  oustaou, 
Laisse  passi  roso  et  pansèyo  ; 

Aï  pa  que  tus  din  moun  idèyo  : 
Quan  siès  pa’qui,  rènmé  faï  gaou. 


Quan  té  vèse  pa  siei  perdu  ; 

M’énvoou  soulé  long  dï  gran  pivo, 

Et  régarde  din  lou  ciel  blu 
Voulal’iroundèle  et  lou  nivo.... 

Lou  pra’n  flou,  lou  bos  soumbre  etsiaou, 
L’ér  lou  pu  dous  et  lou  pu  tèndre, 

Cé  qu’és  bèou  de  veïre  ou  d’éntèndre, 
Quan  siès  pa  ’qui,  rèn  mé  faï  gaou. 

Aïme  l’aoubo  claro  et  tranquilo, 

La  mar  qué  canto  ou  jour  luzèn, 

Et  la  luno  qu’én  sourizèn 
Traï  un  mantel  blan  sus  la  vilo.... 

Eh  bèn  ! aoubo  claro  amoundaou, 

Mar  cantaïro,  luno  arjéntado, 

Quan  siès  pa’qui,  ma  bèn  aïmado, 

Quan  siès  pa  ’qui,  rèn  mé  faï  gaou. 


T’aïme,  et  san  tus  ma  touto  bèlo, 
Rèn  m’és  pa  rèn  ; siès  tou  pér  yiou. 
Di  jour  d’iver,  di  gneu  d’éstïou, 

Siès  la  flamado  et  siès  l’éstèlo, 

Toun  amour  m’a  prés  moun  répaou 
Troubles  ma  vido  émb’un  sourire, 
Et  pamén,  siei  fourça  d’ou  dire  : 
Quan  siès  pa  ’qui,  rèn  mé  faï  gaou  ! 


* 


L’ASE  ET  LOU  CHIN. 


FABLE  IMITÉE  DE  LA  FONTAINE. 


Din  la  vido  y’ a dé  moumén 
Qu’avèn  bésoun  quaou  qué  séguén, 
D’un  c6  dé  man,  d’un  cô  d’éspanlo 
Foou  qué  lou  jouïne  aduje  ou  viel. 
En  s’adujan'  tou  sé  faï  miel,  — 
Mémo  la  mérlusso  à la  branlo. 

Eh  bèn  ! aquélo  leï,  l’Ase  un  jour  l’oublidè. 

— Save  pa  coumo  sé  faguè,  — 

Ou  coumpréndrièï  d’un  ome  ou  d’uno  aoutro  pérsouno 

Mai  dé  la  par  d’un  Ase,  ac6  m’éstouno  ; 

Car,  gachas,  l’Ase  és  bon  énfan. 

w » 
Doun,  unjnatin,  à travès  cham, 

Un  Ase,  un  Chin  émbè  soun  mestre, 

Countén  itan  qué  l’on  pô  ous  estre 

Quan  on  gagno  soun  flô  dé  pan, 

S’én  anavoun,  balin,  balan.... 

Ver  dès  ouro  et  mièjo  arivèroun 

Ou  bor  d’un  pra.  Coumo  èroun  las, 

Souto  un  oume,  ras  d’un  bartas, 

Nosti  très  panto  s’aréstèroun 

Lou  mestre,  à l’oumbro  s’alounguè, 

Badayè’n  s’éstiran  et  piei  s’éndourmiguè. 

L’Ase,  én  vésèn  qué  roupiyavo, 

Dé  la  ribo  intrè  din  loujpra.... 

Dé  drécho  et  dé  gaoucho,  cri,  cm, 

Ici-sèn,  sa  machoiro  anavo. 

Dou  tèm  qué  l’Ase  tourtiyavo, 

Lou  Chin,  mouqué,  lou  régardavo  ; 

Ourié  vougu  n’én  faire  itan  ; 

Mai  la  canastèlo  dou  pan, 

Dé  noste  Ase  èro  sus  l’ésquino.... 

Lou  Chin  y’alounguè  si  babino, 

Mai,  mémo  én  saoutan,  pougué  pa 
L’arapa. 

Ou  bourisque,  alor,  faguè  : Camarado, 

Baïsso-té’n  paou,  siei  un  paou  cour 
Laïsso-mé  préndre  uno  béquado. — 
Mai  noste  Ase  faguè  lou  sour, 

Et  za  ! tourtiyavo  toujour. 

— Lou  paoure  Chin  toujour  rénavo 
Baïsso-té’n  paou,  dé  qué  té  faï  ? 

Aï  fam,  moun  éstouma  s’énvaï. 
Déspiei  dos  crousto  dé  froumaje 
Qué  manjère  pér  moun  soupa, 

— Vaï  estre  miéjour,  — aï  parèn  tasta. 
Té,  gacho,  aï  pa  pus  dé  couraje; 
Siègues  brave,  anén,  baïsso-té, 

Et  laïsso-mé  préndre  un  crousté.... 
— Pajén  dé  résponso.  Lou  Bouro 
Carculavo  qu’én  réspoundèn, 

Euh  ! poudié  perdre  un  cô  dé  dèn. 
Enfin,  anuya;  faï  ou  Chin  qué  plouro  : 

Es  pa  bésoun  dé  tan  japa  ; 

Yiou  siei  pa  mestre  dé  la  biasso. 
Noste  mestre  lèou  sé  drévéyara 
Et  té  bayara 
Ta  par  dé  fricasso, 

Vé,  té  counsèye  d’éspéra. 

Lou  Chili  s’én  anè,  testo  et  couito  basso.... 

"N 

« N, 

Et,  cô  suscé,’n  foutraou  déLoù, 

Dou  pra  sé  moustrè  à l’aoutre  bou. 

San  quinqua  lou  mô  ver  l’Ase  marchavo, 

Et  s’avançavo....  et  s’avançavo.... 
End’yeul,  uno  gulo  et  dé  dèn 
Qué  marquavoun  dé  michan  tèm.... 

L’Ase  sé  planté  sus  si  quatre  fère  : 

La  visto  dou  Loti 

Yé  dounè  lou  tramble  et  li  très  suzou, 

Et  dé  sa  vois  raouquo  : — Aï  ! vène  mé  quère, 
Cridè  ou  Chin  ; l’ami,  vite,  à moun  sécous  ! 

— Lou  Chin  resté  fré  coumo  un  çerquo-pous. 

— Vite  à moun  sécous  ! vite,  camarado  ! 

Quanto  grosso  bestio  !...  Ou  sécous,  moun  Dïou  ! 
S’aprocho....  és  aqui....  mé  régardo....  bado.... 
Aï,  quante  malur!  vaï  saouta  sus  yiou  ! 

Vite,  à moun  sécous  ! Vite,  camarado  ! 

Faï  fuje  aquél  Loù  ! 

Zou  ! zou  ! 

Japo-yé,  couris-yé,  mor-lou!... 

— Lou  Chin,  san  boulégua  dé  plaço, 
Réspoundéguè  d’un  plan  baguasso  : 

Lou  mestre  dor,  mai  vaï,  séra  lèou  drévéya.... 
Mai’n  aténdèn  qué  sé  drévéye, 

S’as  tan  poou  qué  lou  Loù  t’éspèye, 

Vé,  té  counsèye  de  maya. 

Piei  sé  lou  Loù  té  saro  trô  de  proche, 
T’amuses  pa  ’a  yé  faire  dé  réproche  ; 

Hier  t’an  féra  dé  noou  ; piquo-lou  ou  moure,  et  zou 
Li  cambo  én  l’ér,  éspandis-lou. 

Lou  Chin  éncaro  pérouravo, 

Qué  déjà  lou  Loù  coumo  un  fol, 

Tégniè  noste  Ase  pér  lou  col,  — 

Et  you  résponde  qué  quichavo. 

L’Ase  àguè  bèou  à réguina  ; 

Coumo  un  agnel  séguè  sanna. 


Siei  pa  ici  pér  résouna  l’Ase  ; 

Mai  done  pa  résoun  ou  Chin. 

Tan  pis  sé  la  peïro  qué  trase, 

Euh  ! tombo  din  voste  jardin. 

Pa  d’haïssioun,  pa  dé  vénjènço  ; 
L’énnémi  qu’és  ou  soou  és  pa  pus  l’énnémi  ; 
Sé  nou  crido  sécous,  dévèn  lou  sécouri. 
Aqui  lou  dré  camïn,  et  la  grando  scïenço  ! 
Quaou  sé  vénjo  sé  faï  michan. 


— 340  — 


\ 


Lou  pérdoun  grandis,  la  vénjèneo  abaïsso. 
Youi,  à quaou  nous  éstrifo  et  di  grifo  et  di  maïsso, 
Youi,  à quaou  nou  maoudis  alounga  nosto  man, 
Yéj’aqui  cé  qu’és  bèou,  véj’aqui  cé  qu’és  gran  ! 

